cyanic-selkie/wikianc huggingface dataset:
ᱥᱟᱢᱟᱝ ᱠᱟᱞᱤᱢᱟᱱᱛᱟᱱ
ᱱᱚᱶᱟ ᱯᱚᱱᱚᱛ ᱨᱮᱱᱟᱜ ᱠᱩᱛᱟᱭ ᱠᱟᱨᱛᱮᱱᱟᱜᱟᱨ ᱟᱨ ᱯᱟᱱᱟᱡᱟᱢ ᱮᱛᱚᱢ ᱯᱟᱥᱮᱨ ᱨᱮᱡᱮᱱᱥᱤ ᱥᱤᱢᱟᱹ ᱨᱮ ᱟᱜᱟᱢ ᱤᱱᱫᱳᱱᱮᱥᱤᱭᱟ ᱨᱮᱱᱟᱜ ᱨᱟᱡᱽᱜᱟᱲ ᱵᱮᱱᱟᱣ ᱦᱩᱭᱩᱜᱼᱟ ᱾ ᱟᱜᱟᱢ ᱨᱟᱡᱽᱜᱟᱲ ᱨᱮᱱᱟᱜ ᱧᱩᱛᱩᱢ ᱫᱚ ᱧᱤᱛ ᱦᱚᱸ ᱵᱟᱝ ᱵᱟᱲᱟᱭ ᱧᱟᱢ ᱟᱠᱟᱱᱟ ᱛᱚᱵᱮ ᱱᱚᱶᱟ ᱨᱮᱱᱟᱜ ᱵᱮᱱᱟᱣ ᱠᱟᱹᱢᱤ ᱒᱐᱒᱐ ᱥᱮᱨᱢᱟ ᱨᱮ ᱮᱛᱚᱦᱚᱵ ᱟᱨ ᱒᱐᱒᱔ ᱥᱮᱨᱢᱟ ᱨᱮ ᱯᱩᱨᱟᱹᱣ ᱨᱮᱱᱟᱜ ᱠᱟᱛᱷᱟ ᱢᱮᱱᱟᱜᱼᱟ ᱾
ᱥᱟᱢᱟᱝ ᱠᱟᱞᱤᱢᱟᱱᱛᱟᱱ ᱯᱚᱱᱚᱛ ᱫᱚ ᱑᱒᱕,᱓᱓᱖.᱘᱑ ᱪᱟᱹᱣᱠᱟᱹ ᱠᱤᱢᱤ (᱔᱘,᱓᱙᱒ ᱪᱟᱹᱣᱠᱟᱹ ᱢᱟᱭᱤᱞ) ᱛᱮ ᱯᱟᱥᱱᱟᱣ ᱢᱮᱱᱟᱜᱼᱟ ᱾ ᱱᱚᱶᱟ ᱯᱚᱱᱚᱛ ᱨᱮᱱᱟᱜ ᱡᱟᱹᱥᱛᱤ ᱜᱟᱱ ᱴᱚᱴᱷᱟ ᱨᱮ ᱯᱟᱪᱮ ᱥᱩᱞᱟᱣᱮᱥᱤ ᱟᱨ ᱛᱟᱞᱢᱟ ᱥᱩᱞᱟᱣᱮᱥᱤ ᱯᱚᱱᱚᱛ ᱥᱟᱶ ᱫᱚᱨᱮᱭᱟ ᱥᱤᱢᱟᱹ ᱦᱟᱹᱴᱤᱧ ᱢᱮᱱᱟᱜᱼᱟ ᱾ ᱱᱚᱶᱟ ᱨᱮᱱᱟᱜ ᱠᱮᱯ ᱢᱟᱝᱠᱟᱞᱤᱦᱟᱴ ᱩᱯᱚᱫᱤᱯ ᱫᱚ ᱥᱮᱞᱮᱵᱮ ᱫᱚᱨᱮᱭᱟ ᱠᱷᱚᱱ ᱢᱟᱠᱟᱥᱟᱨ ᱯᱨᱚᱱᱟᱞᱤ ᱦᱟᱹᱵᱤᱫ ᱯᱟᱥᱱᱟᱣ ᱢᱮᱱᱟᱜᱼᱟ ᱾ ᱱᱟᱶᱟ ᱯᱚᱱᱚᱛ ᱨᱮᱱᱟᱜ ᱮᱛᱚᱢ ᱥᱮᱱᱟᱜ ᱴᱚᱴᱷᱟ ᱤᱫᱤ ᱠᱟᱛᱮᱡᱽ ᱒᱐᱑᱒ ᱥᱮᱨᱢᱟ ᱨᱮᱱᱟᱜ ᱚᱠᱴᱚᱵᱚᱨ ᱪᱟᱸᱫᱚ ᱨᱮ ᱮᱛᱚᱢ ᱠᱟᱞᱤᱢᱟᱱᱛᱟᱱ ᱯᱚᱱᱚᱛ ᱵᱮᱱᱟᱣ ᱦᱩᱭ ᱟᱠᱟᱱᱟ ᱾ ᱥᱟᱢᱟᱝ ᱠᱟᱞᱤᱢᱟᱱᱛᱟᱱ ᱯᱚᱱᱚᱛ ᱨᱮᱱᱟᱜ ᱯᱟᱪᱮ ᱥᱮᱫ ᱯᱟᱪᱮ ᱠᱟᱞᱤᱢᱟᱱᱛᱟᱱ ᱟᱨ ᱛᱟᱞᱢᱟ ᱠᱟᱞᱤᱢᱟᱱᱛᱟᱱ ᱯᱚᱱᱚᱛ, ᱠᱚᱧᱮ ᱥᱮᱫ ᱠᱚᱧᱮ ᱠᱟᱞᱤᱢᱟᱱᱛᱟᱱ ᱥᱟᱶ ᱥᱤᱢᱟᱹᱱᱟ ᱢᱮᱱᱟᱜᱼᱟ ᱾ ᱱᱚᱶᱟ ᱯᱚᱱᱚᱛ ᱦᱟᱹᱴᱤᱧ ᱞᱟᱦᱟ ᱨᱮ ᱥᱩᱵᱟᱦ ᱥᱟᱶ ᱦᱚᱸ ᱥᱤᱢᱟᱹᱱᱟ ᱛᱟᱦᱮ ᱠᱟᱱᱟ, ᱟᱨ ᱥᱟᱨᱟᱣᱟᱠ ᱥᱟᱶ. ᱫᱚ ᱱᱮᱛᱟᱨ ᱦᱚᱸ ᱥᱤᱢᱟᱹᱱᱟ ᱢᱮᱱᱟᱜ ᱜᱮᱭᱟ ᱾
ᱥᱟᱥᱚᱱᱤᱭᱟᱹ ᱴᱚᱴᱷᱟ ᱠᱚ
᱒᱐᱑᱒ ᱥᱮᱨᱢᱟ ᱦᱟᱹᱵᱤᱫ, ᱥᱟᱢᱟᱝ ᱠᱟᱞᱤᱢᱟᱱᱛᱟᱱ ᱜᱮᱞ ᱜᱚᱴᱟᱱ ᱨᱮᱡᱮᱱᱥᱤ (kabupaten) ᱟᱨ ᱯᱩᱱᱭᱟ ᱥᱚᱦᱚᱨ (kota) ᱨᱮ ᱦᱟᱹᱴᱤᱧ ᱛᱟᱦᱮ ᱠᱟᱱᱟ ᱾ ᱒᱐᱑᱒ ᱥᱮᱨᱢᱟ ᱨᱮᱱᱟᱜ ᱒᱒ ᱚᱠᱴᱚᱵᱚᱨ ᱦᱤᱞᱳᱜ ᱤᱱᱫᱳᱱᱮᱥᱤᱭᱟ ᱥᱚᱨᱠᱟᱨ ᱯᱚᱱᱚᱛ ᱨᱮᱱᱟᱜ ᱮᱛᱚᱢ ᱥᱮᱱᱟᱜ ᱯᱩᱱᱭᱟ ᱨᱮᱡᱮᱱᱥᱤ ᱟᱨ ᱢᱤᱫ ᱥᱚᱦᱚᱨ ᱤᱫᱤ ᱠᱟᱛᱮᱡᱽ ᱢᱤᱫ ᱱᱟᱶᱟ ᱯᱚᱱᱚᱛ ᱮ ᱵᱮᱱᱟᱣ ᱞᱮᱫᱟ ᱾ ᱱᱚᱶᱟ ᱠᱚ ᱯᱩᱱᱟᱭ ᱨᱮᱡᱮᱱᱥᱤ ᱠᱚ ᱫᱚ ᱢᱟᱞᱤᱱᱟᱣ, ᱱᱩᱱᱩᱠᱟᱱ, ᱛᱟᱱᱟ ᱛᱤᱰᱩᱝ ᱟᱨ ᱵᱩᱞᱩᱱᱜᱟᱱ ᱨᱮᱡᱮᱱᱥᱤ ᱟᱨ ᱛᱟᱛᱟᱠᱟᱱ ᱥᱚᱦᱚᱨ ᱾ ᱥᱟᱢᱟᱝ ᱠᱟᱞᱤᱢᱟᱱᱛᱟᱱ ᱯᱚᱱᱚᱛ ᱨᱮ ᱵᱟᱹᱲᱛᱤ ᱢᱮᱱᱟᱜ ᱨᱮᱡᱮᱱᱥᱤ ᱟᱨᱜ ᱥᱚᱦᱚᱨ ᱠᱚ ᱦᱩᱭᱩᱜ ᱠᱟᱱᱟ :
Note: (a) The area of Mahakam Ulu Regency is included in the total for West Kutai Regency.
ᱯᱷᱚᱨᱤᱫᱽᱯᱩᱨ ᱫᱩᱨᱜᱟᱯᱩᱨ ᱵᱚᱱᱚᱛ
ᱯᱷᱚᱨᱤᱫᱽᱯᱩᱨ ᱫᱩᱨᱜᱟᱯᱩᱨ ᱫᱚ ᱢᱤᱫ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱟᱱᱟ ᱱᱚᱣᱟ ᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱯᱚᱪᱷᱤᱢ ᱵᱟᱝᱞᱟ ᱨᱮ ᱯᱟᱪᱮ ᱵᱚᱨᱫᱷᱚᱢᱟᱱ ᱦᱚᱱᱚᱛ ᱨᱮᱱᱟᱜ ᱫᱩᱨᱜᱟᱯᱩᱨ ᱡᱚᱜᱚ ᱠᱷᱚᱸᱰ ᱨᱮ ᱢᱤᱫ ᱥᱟᱥᱚᱱ ᱪᱟᱪᱞᱟᱣ ᱠᱷᱚᱸᱰᱮ ᱵᱮᱱᱟᱣᱟ ᱾
ᱚᱛᱱᱚᱜ
ᱞᱚᱣᱫᱳᱦᱟ, ᱯᱷᱚᱨᱤᱫᱽᱯᱩᱨ-ᱫᱩᱨᱜᱟᱯᱩᱨ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱢᱤᱫ ᱜᱨᱟᱢ ᱯᱚᱸᱪᱟᱭᱚᱛ °N, °W ᱨᱮ ᱢᱮᱱᱟᱜᱼᱟ ᱾
ᱯᱷᱚᱨᱤᱫᱽᱯᱩᱨ ᱫᱩᱨᱜᱟᱯᱩᱨ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱚᱧᱮ ᱨᱮ ᱵᱤᱨᱵᱷᱩᱢ ᱦᱚᱱᱚᱛ ᱨᱮ ᱫᱩᱵᱽᱨᱟᱡᱽᱯᱩᱨ ᱟᱨ ᱤᱞᱟᱹᱢᱵᱟᱡᱟᱨ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ, ᱥᱟᱢᱟᱝ ᱨᱮ ᱠᱟᱸᱠᱥᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ, ᱮᱛᱚᱢ ᱨᱮ ᱫᱩᱨᱜᱟᱯᱩᱨ (ᱱᱚᱜᱚᱨ ᱱᱤᱜᱟᱢ), ᱵᱚᱲᱡᱳᱲᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱟᱨ ᱯᱟᱪᱮ ᱨᱮ ᱚᱱᱰᱟᱞ ᱟᱨ ᱯᱟᱱᱰᱚᱵᱮᱥᱚᱨ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱛᱮ ᱜᱷᱮᱨᱟᱣ ᱮᱥᱮᱫ ᱟᱠᱟᱱᱟ ᱾
ᱯᱷᱚᱨᱤᱫᱽᱯᱩᱨ ᱫᱩᱨᱜᱟᱯᱩᱨ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱚᱥᱟᱨ ᱵᱤᱥᱟᱹᱨ ᱫᱚ ᱑᱕᱕.᱙᱗ ᱠᱤᱞᱚᱢᱤᱴᱚᱨ᱒ ᱢᱮᱱᱟᱜᱼᱟ ᱾ ᱱᱚᱸᱰᱮ ᱢᱤᱫᱴᱟᱹᱝ ᱯᱟᱸᱪᱟᱭᱟᱛ ᱥᱟᱢᱤᱛᱤ, ᱖ ᱜᱚᱴᱟᱝ ᱜᱨᱟᱢ ᱯᱟᱸᱪᱟᱭᱟᱛ, ᱘᱘ ᱜᱚᱴᱟᱝ ᱜᱨᱟᱢ ᱥᱚᱸᱥᱚᱫᱽ (ᱟᱹᱛᱩ ᱵᱟᱹᱭᱥᱤ), ᱕᱔ ᱜᱚᱴᱟᱝ ᱢᱚᱣᱡᱟ ᱟᱨ ᱔᱘ ᱜᱚᱴᱟᱝ ᱟᱹᱛᱩ ᱢᱮᱱᱟᱜᱼᱟ ᱾ ᱞᱚᱣᱫᱳᱦᱟ ᱟᱨ ᱫᱩᱨᱜᱟᱯᱩᱨ ᱯᱩᱞᱤᱥ ᱥᱴᱮᱥᱚᱱ ᱫᱚ ᱱᱚᱣᱟ ᱵᱚᱱᱚᱛ ᱨᱮ ᱠᱟᱹᱢᱤᱭᱟ ᱾ ᱱᱚᱣᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱫᱚ ᱞᱚᱣᱫᱳᱦᱟ ᱨᱮ ᱢᱮᱱᱟᱜᱼᱟ ᱾
ᱯᱷᱚᱨᱤᱫᱽᱯᱩᱨ-ᱫᱩᱨᱜᱟᱯᱩᱨ ᱵᱚᱱᱚᱛ/ᱯᱚᱸᱪᱟᱭᱚᱛ ᱥᱟᱢᱤᱛᱤ ᱨᱮᱱᱟᱜ ᱜᱨᱟᱢ ᱯᱚᱸᱪᱟᱭᱚᱛ ᱠᱚ ᱢᱮᱱᱟᱜᱼᱟ: ᱜᱳᱜᱽᱞᱟ, ᱜᱚᱣᱨᱵᱟᱡᱟᱨ, ᱤᱪᱪᱷᱟᱯᱩᱨ, ᱡᱮᱢᱩᱣᱟ, ᱞᱟᱣᱫᱳᱦᱟ ᱟᱨ ᱯᱨᱚᱛᱟᱯᱯᱩᱨ ᱾
ᱦᱚᱲ ᱮᱞ
ᱯᱷᱚᱨᱤᱫᱽᱯᱩᱨ ᱫᱩᱨᱜᱟᱯᱩᱨ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱦᱚᱲ ᱞᱮᱠᱷᱟ ᱡᱚᱠᱷᱟ ᱥᱚᱦᱚᱨ ᱠᱚ ᱢᱮᱱᱟᱜᱼᱟ (᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ): ᱢᱚᱱᱫᱚᱨᱵᱟᱱᱤ (᱔,᱕᱙᱒), ᱵᱟᱱᱟᱜᱨᱟᱢ (᱕,᱖᱓᱕), ᱥᱤᱨᱥᱟ (᱔,᱖᱐᱐), ᱱᱚᱵᱟᱜᱷᱟᱱᱟᱯᱩᱨ (᱕,᱓᱘᱓), ᱥᱚᱨᱯᱤ (᱕,᱕᱔᱙) ᱟᱨ ᱤᱪᱪᱷᱟᱯᱩᱨ (᱔,᱗᱙᱕) ᱾
ᱯᱷᱚᱨᱤᱫᱽᱯᱩᱨ ᱫᱩᱨᱜᱟᱯᱩᱨ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱢᱟᱨᱟᱝ ᱟᱹᱛᱩ ᱠᱚ (᱔,᱐᱐᱐+ ᱦᱚᱲ ᱮᱞ ᱟᱜ) ᱢᱮᱱᱟᱜᱼᱟ (᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ): ᱥᱭᱟᱢᱥᱩᱱᱫᱚᱨᱯᱩᱨ (᱖,᱒᱗᱓), ᱡᱮᱢᱩᱣᱟ (᱕,᱙᱗᱖) ᱟᱨ ᱢᱚᱫᱷᱟᱭᱯᱩᱨ (᱕,᱑᱔᱐) ᱾
ᱯᱷᱚᱨᱤᱫᱽᱯᱩᱨ ᱫᱩᱨᱜᱟᱯᱩᱨ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱮᱴᱟᱜ ᱟᱹᱛᱩ ᱠᱚ ᱢᱮᱱᱟᱜᱼᱟ (᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ): ᱞᱚᱣᱫᱳᱦᱟ (᱒,᱓᱙᱙), ᱜᱳᱜᱽᱞᱟ (᱑,᱗᱙᱙), ᱯᱨᱚᱛᱟᱯᱯᱩᱨ (᱑,᱖᱔᱔), ᱛᱤᱞᱵᱚᱱᱤ (᱑,᱖᱕᱙) ᱟᱨ ᱡᱷᱟᱸᱡᱷᱨᱟ (᱒,᱑᱒᱕) ᱾
ᱥᱤᱠᱷᱱᱟᱹᱛ
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱯᱷᱚᱨᱤᱫᱽᱯᱩᱨ ᱫᱩᱨᱜᱟᱯᱩᱨ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱥᱤᱠᱷᱱᱟᱹᱛ ᱦᱚᱲᱟᱜ ᱜᱩᱴ ᱮᱞ ᱫᱚ ᱗᱖,᱐᱘᱐ ᱜᱚᱴᱟᱝ (᱗᱔.᱑᱔%) ᱥᱤᱠᱷᱱᱟᱹᱛ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱸᱰᱮ ᱠᱷᱚᱱ ᱔᱓,᱙᱕᱑ (᱘᱒.᱐᱕%) ᱠᱚᱲᱟ ᱟᱨ ᱓᱒,᱑᱒᱙ (᱖᱕.᱕᱐%) ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱡᱟᱱᱟᱝ ᱵᱷᱮᱜᱟᱨ (ᱛᱤᱨᱞᱟᱹ ᱟᱨ ᱠᱚᱲᱟ ᱥᱤᱠᱷᱱᱟᱹᱛ ᱫᱚᱨ ᱛᱟᱞᱟ ᱨᱮ ᱵᱷᱮᱜᱟᱨ) ᱫᱚ ᱑᱖.᱕᱕% ᱛᱟᱦᱮᱸ ᱠᱟᱱᱟ ᱾
ᱯᱟᱹᱨᱥᱤ ᱟᱨ ᱫᱷᱚᱨᱚᱢ
᱒᱐᱑᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱚᱠᱛᱚ, ᱘᱒.᱕᱙% ᱫᱚ ᱵᱟᱝᱞᱟ, ᱑᱐.᱒᱗% ᱫᱚ ᱦᱤᱱᱫᱤ ᱟᱨ ᱕.᱙᱓% ᱫᱚ ᱥᱟᱱᱛᱟᱲᱤ ᱟᱡᱟᱜ ᱢᱟᱲᱟᱝ ᱯᱟᱹᱨᱥᱤ ᱞᱮᱠᱟᱛᱮ ᱨᱚᱲᱼᱮᱫ ᱛᱟᱦᱮᱸᱫ ᱾
ᱥᱮᱪᱮᱫ
᱒᱐᱑᱓-᱑᱔ ᱥᱟᱞ ᱨᱮ, ᱯᱷᱚᱨᱤᱫᱽᱯᱩᱨ ᱫᱩᱨᱜᱟᱯᱩᱨ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱖᱖ ᱜᱚᱴᱟᱝ ᱯᱨᱟᱭᱢᱮᱨᱤ ᱤᱥᱠᱩᱞ ᱨᱮ ᱖,᱕᱗᱔ ᱜᱚᱴᱟᱝ ᱯᱟᱹᱴᱷᱩᱣᱟᱹ, ᱖ ᱜᱚᱴᱟᱝ ᱩᱱᱩᱥᱩᱞ ᱟᱥᱲᱟ ᱨᱮ ᱓,᱗᱕᱙ ᱜᱚᱴᱟᱝ ᱯᱟᱹᱴᱷᱩᱣᱟᱹ, ᱖ ᱜᱚᱴᱟᱝ ᱩᱱᱩᱥᱩᱞ ᱥᱮᱠᱮᱱᱰᱟᱨᱤ ᱤᱥᱠᱩᱞ ᱨᱮ ᱖,᱔᱗᱗ ᱜᱚᱴᱟᱝ ᱯᱟᱹᱴᱷᱩᱣᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾
ᱦᱚᱲᱢᱚ ᱥᱟᱶᱟᱨ
ᱞᱚᱣᱫᱳᱦᱟ ᱨᱮ ᱓᱐ ᱵᱮᱰ ᱟᱜ ᱞᱚᱣᱫᱳᱦᱟ ᱫᱮᱦᱟᱛ ᱟᱥᱯᱟᱛᱟᱞ, ᱯᱷᱚᱨᱤᱫᱽᱯᱩᱨ ᱫᱩᱨᱜᱟᱯᱩᱨ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱢᱩᱬ ᱥᱚᱨᱠᱟᱨᱤ ᱢᱮᱰᱤᱠᱟᱞ ᱥᱩᱵᱤᱫᱷᱟ ᱢᱮᱱᱟᱜᱼᱟ ᱾ ᱞᱚᱣᱟᱯᱩᱨ, ᱯᱤ ᱳ ᱤᱪᱪᱷᱟᱯᱩᱨ (᱖ ᱵᱮᱰ ᱥᱟᱶᱛᱮ) ᱟᱨ ᱠᱟᱸᱴᱟᱵᱮᱨᱤᱭᱟ ᱯᱤ ᱳ ᱰᱷᱟᱵᱽᱱᱤ (᱑᱐ ᱵᱮᱰ ᱥᱟᱶᱛᱮ) ᱨᱮ ᱯᱨᱟᱭᱢᱮᱨᱤ ᱦᱮᱞᱛᱷ ᱛᱟᱞᱢᱟ ᱢᱮᱱᱟᱜᱼᱟ ᱾
ᱱᱟᱜᱟᱞᱮᱱᱰ ᱡᱮᱜᱮᱛ ᱵᱤᱨᱫᱟᱹᱜᱟᱲ
ᱢᱮᱱᱮᱡᱽᱢᱮᱱᱴ ᱯᱟᱲᱦᱟᱣ ᱟᱥᱲᱟ
ᱡᱮᱜᱮᱛ ᱵᱤᱨᱫᱟᱹᱜᱟᱲ ᱫᱚ ᱮᱢ.ᱵᱤ.ᱮ ᱨᱮᱱᱟᱜ ᱰᱤᱜᱽᱨᱤ ᱧᱟᱢᱚᱜᱼᱟ ᱟᱨ ᱢᱮᱱᱮᱡᱽᱢᱮᱱᱴ ᱵᱤᱵᱷᱟᱜᱽ ᱫᱚ ᱤᱥᱠᱩᱞ ᱚᱯᱷ ᱢᱮᱱᱮᱡᱽᱢᱮᱱᱴ ᱤᱥᱴᱟᱰᱤᱡᱽ ᱞᱮᱠᱟᱛᱮ ᱵᱟᱰᱟᱭᱚᱜᱼᱟ, ᱱᱚᱣᱟ ᱫᱚ ᱠᱚᱦᱤᱢᱟ, ᱱᱟᱜᱟᱞᱮᱱᱰ (ᱱᱩ ᱠᱚᱦᱤᱢᱟ ᱠᱮᱢᱯᱟᱥ) ᱨᱮ ᱢᱮᱱᱟᱜᱼᱟ ᱾ ᱤᱥᱠᱩᱞ ᱚᱯᱷ ᱢᱮᱱᱮᱡᱽᱢᱮᱱᱴ ᱤᱥᱴᱟᱰᱤᱡᱽ ᱵᱷᱤᱛᱤᱨ ᱨᱮ ᱢᱮᱱᱮᱡᱽᱢᱮᱱᱴ ᱯᱟᱲᱦᱟᱜ ᱵᱤᱵᱷᱟᱜᱟᱜ ᱡᱷᱤᱡ ᱥᱟᱹᱜᱩᱱ ᱫᱚ ᱒᱙ ᱚᱠᱴᱚᱵᱚᱨ ᱒᱐᱐᱗ ᱥᱟᱞ ᱨᱮ ᱦᱩᱭ ᱞᱮᱱ ᱛᱟᱦᱮᱸᱫ, ᱟᱨ ᱮᱢᱵᱤᱮ ᱯᱟᱹᱴᱷᱩᱣᱟᱹ ᱟᱜ ᱢᱟᱬᱟᱝ ᱵᱮᱪ ᱫᱚ ᱒᱐᱐᱘ ᱥᱟᱞ ᱨᱮ ᱵᱚᱞᱚᱱ ᱨᱮᱱᱟᱜ ᱮᱢ ᱞᱮᱱ ᱛᱟᱦᱮᱸᱫ ᱾
ᱤᱱᱡᱤᱱᱤᱭᱟᱨᱤᱝ ᱟᱨ ᱴᱮᱠᱱᱚᱞᱚᱡᱤ ᱟᱥᱲᱟ
ᱱᱚᱣᱟ ᱱᱟᱜᱟᱞᱮᱱᱰ ᱯᱚᱱᱚᱛ ᱨᱮ ᱤᱱᱡᱤᱱᱤᱭᱟᱨᱤᱝ ᱨᱮᱱᱟᱜ ᱯᱩᱭᱞᱩ ᱟᱥᱲᱟ ᱠᱟᱱᱟ ᱟᱨ ᱱᱚᱸᱰᱮ ᱫᱚ ᱤᱱᱯᱷᱨᱚᱨᱟᱥᱴᱨᱟᱠᱪᱮ ᱵᱩᱱᱤᱭᱟᱹᱫᱤ ᱰᱷᱟᱸᱪᱟ ᱢᱮᱱᱟᱜᱼᱟ ᱾ ᱥᱮᱪᱮᱫ ᱠᱮᱢᱯᱟᱥ ᱫᱚ ᱰᱤᱥᱤ ᱠᱚᱨᱴ ᱡᱚᱸᱠᱥᱚᱱ, ᱫᱤᱢᱟᱯᱩᱨ, ᱱᱟᱜᱟᱞᱮᱱᱰ ᱨᱮ ᱢᱮᱱᱟᱜᱼᱟ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱱᱟᱜᱟᱞᱮᱱᱰ ᱨᱮᱱᱟᱜ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱠᱚ ᱛᱷᱚᱠ:ᱡᱩᱱᱦᱮᱵᱚᱴᱚ ᱦᱚᱱᱚᱛ ᱛᱷᱚᱠ:ᱥᱤᱧᱚᱛ ᱨᱮᱱᱟᱜ ᱛᱟᱞᱢᱟ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱠᱚ
ᱨᱚᱛᱱᱟᱜᱤᱨᱤ
ᱨᱚᱛᱱᱟᱜᱤᱨᱤ ᱫᱚ ᱥᱤᱧᱚᱛ ᱨᱮᱱᱟᱜ ᱢᱚᱦᱟᱨᱟᱥᱴᱨᱚ ᱯᱚᱱᱚᱛ ᱨᱮᱱᱟᱜ ᱮᱛᱚᱢᱼᱯᱟᱪᱮ ᱥᱮᱦᱮᱫ ᱨᱮ ᱨᱚᱛᱱᱟᱜᱤᱨᱤ ᱦᱚᱱᱚᱛ ᱨᱮ ᱟᱨᱚᱵᱽ ᱫᱚᱨᱭᱟ ᱫᱷᱟᱨᱮ ᱨᱮ ᱢᱤᱫ ᱢᱮᱱᱟᱜ ᱡᱟᱦᱟᱡᱽ ᱜᱷᱟᱴ ᱥᱚᱦᱚᱨ ᱠᱟᱱᱟ ᱾ ᱦᱚᱱᱚᱛ ᱫᱚ ᱢᱚᱦᱟᱨᱟᱥᱴᱨᱚ ᱨᱮᱱᱟᱜ ᱠᱚᱝᱠᱚᱬ ᱠᱷᱚᱸᱰ ᱨᱮᱱᱟᱜ ᱴᱷᱟᱶ ᱠᱟᱱᱟ ᱾
ᱚᱛᱱᱚᱜ
ᱨᱚᱛᱱᱟᱜᱤᱨᱤ 16.98°N, 73.3°W ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱨᱮᱱᱟᱜ ᱩᱥᱩᱞ ᱫᱚ ᱑᱑ ᱢᱤᱴᱚᱨ (᱓᱖ ᱯᱷᱤᱴ) ᱢᱮᱱᱟᱜᱼᱟ ᱾ ᱥᱚᱦᱭᱟᱫᱽᱨᱤ ᱵᱩᱨᱩ ᱥᱤᱢᱟᱹ ᱨᱚᱛᱱᱟᱜᱤᱨᱤ ᱥᱟᱢᱟᱝ ᱨᱮ
ᱦᱚᱲ ᱮᱞ
ᱥᱤᱧᱚᱛ ᱨᱮᱱᱟᱜ ᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱨᱚᱛᱱᱟᱜᱤᱨᱤ ᱥᱚᱦᱚᱨ ᱨᱤᱱ ᱦᱚᱲ ᱮᱞ ᱫᱚ ᱗᱖,᱒᱓᱙ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱸᱰᱮ ᱠᱷᱚᱱ ᱕᱕% ᱠᱚᱲᱟ ᱟᱨ ᱔᱕% ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱘᱖ ᱥᱟᱭᱠᱚᱲᱟ ᱫᱚ ᱠᱚᱲᱟ ᱟᱨ ᱘᱗ ᱥᱟᱭᱠᱚᱲᱟ ᱫᱚ ᱛᱤᱨᱞᱟᱹ ᱭᱟᱜ ᱥᱮᱪᱮᱫ ᱢᱮᱱᱟᱜᱼᱟ ᱾ ᱨᱚᱛᱱᱟᱜᱤᱨᱤ ᱨᱮᱱᱟᱜ ᱑᱑% ᱦᱚᱲ ᱮᱞ ᱫᱚ ᱖ ᱵᱚᱪᱷᱚᱨ ᱠᱷᱚᱱ ᱠᱚᱢ ᱩᱢᱚᱨ ᱠᱚᱠᱚ ᱛᱟᱦᱮᱸ ᱠᱟᱱᱟ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱥᱤᱧᱚᱛ ᱨᱮᱱᱟᱜ ᱡᱟᱦᱟᱡᱽ ᱜᱷᱟᱴ ᱥᱚᱦᱚᱨ ᱠᱚ ᱛᱷᱚᱠ:ᱢᱚᱦᱟᱨᱟᱥᱴᱨᱚ ᱨᱮᱱᱟᱜ ᱛᱟᱞᱩᱠ ᱠᱚ ᱛᱷᱚᱠ:ᱨᱚᱛᱱᱟᱜᱤᱨᱤ ᱦᱚᱱᱚᱛ ᱨᱮᱱᱟᱜ ᱥᱚᱦᱚᱨ ᱟᱨ ᱱᱚᱜᱚᱨ ᱠᱚ ᱛᱷᱚᱠ:ᱨᱚᱛᱱᱟᱜᱤᱨᱤ
ᱤᱮᱥᱯᱤᱮᱱ ᱠᱨᱤᱠ ᱤᱱᱯᱷᱳ
ᱤᱮᱥᱯᱤᱮᱱ ᱠᱨᱤᱠ ᱤᱱᱯᱷᱳ (ᱤᱝᱨᱮᱡᱤ: ESPNcricinfo) ᱫᱚ ᱠᱨᱤᱠᱮᱴ ᱜᱟᱛᱮ ᱥᱟᱶ ᱡᱚᱲᱟᱣ ᱟᱠᱟᱱ ᱢᱤᱫᱴᱮᱱ ᱳᱭᱮᱵᱽᱥᱟᱭᱤᱴ ᱠᱟᱱᱟ᱾ ᱱᱚᱣᱟ ᱳᱭᱮᱵᱽᱥᱟᱭᱤᱴ ᱨᱮᱫᱚ ᱠᱨᱤᱠᱮᱴ ᱜᱟᱛᱮ ᱨᱮᱱᱟᱜ ᱥᱟᱱᱟᱢ ᱠᱷᱚᱵᱚᱨ, ᱚᱱᱚᱞ, ᱞᱟᱭᱤᱵᱷ ᱜᱟᱛᱮ, ᱵᱞᱚᱜᱽ, ᱮᱥᱳᱨᱠᱟᱨᱰ ᱟᱨ ᱥᱟᱱᱟᱢ ᱞᱮᱠᱟᱱ ᱯᱚᱨᱤᱥᱚᱝᱠᱷᱟᱱ ᱠᱩ ᱧᱟᱢᱚᱜᱼᱟ᱾ ᱱᱚᱣᱟ ᱳᱭᱮᱵᱽᱥᱟᱭᱤᱴ ᱨᱮᱱ ᱥᱟᱯᱲᱮᱛ ᱫᱚ ᱥᱟᱢᱵᱤᱛ ᱵᱟᱞ᱾
ᱟᱨᱦᱚᱸ ᱧᱮᱞᱢᱮ
ᱠᱨᱤᱠᱵᱟᱡᱽ
ᱠᱨᱤᱠᱮᱴ ᱟᱨᱠᱟᱭᱤᱵᱷ
ᱵᱟᱨᱦᱮ ᱡᱚᱱᱚᱲ
ᱚᱯᱷᱤᱥᱤᱭᱟᱞ ᱳᱭᱮᱵᱽᱥᱟᱭᱤᱴ
ᱤᱪᱟᱹᱠ ᱵᱚᱱᱚᱛ
ᱤᱪᱟᱹᱠ ᱵᱚᱱᱚᱛ ᱫᱚ ᱢᱤᱫ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱟᱱᱟ ᱱᱚᱣᱟ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱡᱷᱟᱨᱠᱷᱚᱸᱰ ᱨᱮ ᱦᱟᱡᱟᱨᱤᱵᱟᱜᱽ ᱦᱚᱱᱚᱛ ᱨᱮᱱᱟᱜ ᱦᱟᱡᱟᱨᱤᱵᱟᱜᱽ ᱥᱚᱫᱚᱨ ᱡᱚᱜᱚ ᱠᱷᱚᱸᱰ ᱨᱮ ᱢᱤᱫ ᱥᱟᱥᱚᱱ ᱪᱟᱪᱞᱟᱣ ᱠᱷᱚᱸᱰᱮ ᱵᱮᱱᱟᱣᱟ ᱾
ᱚᱛᱱᱚᱜ
ᱤᱪᱟᱹᱠ 24.09°N, 85.431°W ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱨᱮᱱᱟᱜ ᱩᱥᱩᱞ ᱫᱚ ᱓᱗᱑ ᱢᱤᱴᱚᱨ (᱑,᱒᱑᱗ ᱯᱷᱤᱴ) ᱢᱮᱱᱟᱜᱼᱟ ᱾
ᱤᱪᱟᱹᱠ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱚᱧᱮ ᱨᱮ ᱯᱚᱫᱽᱢᱟ, ᱵᱚᱨᱦᱤ ᱟᱨ ᱵᱟᱨᱠᱟᱴᱷᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ, ᱥᱟᱢᱟᱝ ᱨᱮ ᱴᱟᱴᱤ ᱡᱷᱟᱨᱤᱭᱟ ᱟᱨ ᱫᱟᱨᱩ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ, ᱥᱚᱫᱚᱨ, ᱦᱟᱡᱟᱨᱤᱵᱟᱜᱽ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱟᱨ ᱯᱟᱪᱮ ᱨᱮ ᱠᱟᱴᱠᱚᱢᱥᱟᱺᱰᱤ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱛᱮ ᱜᱷᱮᱨᱟᱣ ᱮᱥᱮᱫ ᱟᱠᱟᱱᱟ ᱾
ᱤᱪᱟᱹᱠ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱚᱥᱟᱨ ᱵᱤᱥᱟᱹᱨ ᱫᱚ ᱒᱘᱖.᱖᱒ km2 ᱢᱮᱱᱟᱜᱼᱟ ᱾ ᱒᱐᱑᱑ ᱥᱟᱞ ᱫᱷᱟᱹᱨᱤᱡ, ᱤᱪᱟᱹᱠ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱑᱙ ᱜᱚᱴᱟᱝ ᱜᱨᱟᱢ ᱯᱟᱸᱪᱟᱭᱟᱛ ᱛᱟᱦᱮᱸ ᱠᱟᱱᱟ, ᱘᱘ ᱜᱚᱴᱟᱝ ᱟᱹᱛᱩ ᱟᱨ ᱚᱠᱟ ᱦᱚᱲ ᱞᱮᱠᱷᱟ ᱡᱚᱠᱷᱟ ᱥᱚᱦᱚᱨ ᱵᱟᱭ ᱛᱟᱦᱮᱸ ᱠᱟᱱᱟ ᱾ ᱤᱪᱟᱹᱠ ᱯᱩᱞᱤᱥ ᱥᱴᱮᱥᱚᱱ ᱫᱚ ᱱᱚᱣᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱠᱟᱹᱢᱤᱭᱟ, ᱱᱚᱣᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱫᱚ ᱤᱪᱟᱹᱠ ᱨᱮ ᱢᱮᱱᱟᱜᱼᱟ ᱾
ᱦᱚᱲ ᱮᱞ
ᱥᱤᱧᱚᱛ ᱨᱮᱱᱟᱜ ᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱤᱪᱟᱹᱠ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱤᱱ ᱜᱩᱴ ᱦᱚᱲ ᱮᱞ ᱫᱚ ᱑᱑᱒,᱘᱑᱕ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱱᱩᱠᱩ ᱫᱚ ᱡᱚᱛᱚ ᱟᱹᱛᱩ ᱨᱮᱠᱚ ᱛᱟᱦᱮᱸᱱᱟ ᱾ ᱚᱸᱰᱮ ᱠᱷᱚᱱ ᱕᱘,᱒᱔᱔ (᱕᱒%) ᱠᱚᱲᱟ ᱟᱨ ᱕᱔,᱕᱗᱑ (᱔᱘%) ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱐-᱖ ᱵᱚᱪᱷᱚᱨ ᱠᱷᱚᱱ ᱠᱚᱢ ᱩᱢᱮᱨ ᱠᱚᱫᱚ ᱑᱗,᱘᱔᱔ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱜᱮᱨ ᱟᱹᱫᱤᱵᱟᱹᱥᱤ ᱫᱚ ᱒᱓,᱖᱐᱗ (᱒᱐.᱙᱓%) ᱟᱨ ᱟᱹᱫᱤᱵᱟᱹᱥᱤ ᱫᱚ ᱒,᱙᱘᱘ (᱒.᱖᱕%) ᱦᱚᱲ ᱢᱮᱱᱟᱜ ᱠᱚᱣᱟ ᱾
ᱤᱪᱟᱹᱠ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱢᱟᱨᱟᱝ ᱟᱹᱛᱩ ᱠᱚ (᱔,᱐᱐᱐+ ᱦᱚᱲ ᱮᱞ ᱟᱜ) ᱢᱮᱱᱟᱜᱼᱟ (᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ): ᱰᱩᱢᱨᱟᱶ (᱗,᱘᱒᱗), ᱵᱚᱸᱜᱟ (᱔,᱔᱓᱖) ᱟᱨ ᱫᱮᱠᱩᱞᱤ (᱔,᱐᱔᱑) ᱾
ᱥᱤᱠᱷᱱᱟᱹᱛ
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱤᱪᱟᱹᱠ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱥᱤᱠᱷᱱᱟᱹᱛ ᱦᱚᱲᱟᱜ ᱜᱩᱴ ᱮᱞ ᱫᱚ ᱖᱘,᱒᱕᱕ ᱜᱚᱴᱟᱝ (᱗᱑.᱘᱗%) ᱥᱤᱠᱷᱱᱟᱹᱛ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱸᱰᱮ ᱠᱷᱚᱱ ᱓᱙,᱖᱙᱙ (᱘᱑.᱓᱑%) ᱠᱚᱲᱟ ᱟᱨ ᱒᱘,᱕᱕᱖ (᱖᱑.᱘᱘%) ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱡᱟᱱᱟᱝ ᱵᱷᱮᱜᱟᱨ (ᱛᱤᱨᱞᱟᱹ ᱟᱨ ᱠᱚᱲᱟ ᱥᱤᱠᱷᱱᱟᱹᱛ ᱫᱚᱨ ᱛᱟᱞᱟ ᱨᱮ ᱵᱷᱮᱜᱟᱨ) ᱫᱚ ᱑᱙.᱔᱓% ᱛᱟᱦᱮᱸ ᱠᱟᱱᱟ ᱾
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱦᱟᱡᱟᱨᱤᱵᱟᱜᱽ ᱦᱚᱱᱚᱛ ᱨᱮ ᱥᱤᱠᱷᱱᱟᱹᱛ ᱫᱚ ᱗᱐.᱔᱘% ᱛᱟᱦᱮᱸ ᱠᱟᱱᱟ ᱾ ᱒᱐᱑᱑ ᱥᱟᱞ ᱨᱮ ᱡᱷᱟᱨᱠᱷᱚᱸᱰ ᱨᱮ ᱥᱤᱠᱷᱱᱟᱹᱛ ᱫᱚ ᱖᱗.᱖᱓% ᱛᱟᱦᱮᱸ ᱠᱟᱱᱟ ᱾ ᱥᱤᱧᱚᱛ ᱨᱮ ᱒᱐᱑᱑ ᱥᱟᱞ ᱨᱮ ᱗᱔.᱐᱔% ᱛᱟᱦᱮᱸ ᱠᱟᱱᱟ ᱾
ᱯᱟᱹᱨᱥᱤ ᱟᱨ ᱫᱷᱚᱨᱚᱢ
ᱦᱤᱱᱫᱤ ᱫᱚ ᱡᱷᱟᱨᱠᱷᱚᱸᱰ ᱨᱮᱱᱟᱜ ᱨᱟᱡᱽᱯᱟᱹᱨᱥᱤ ᱠᱟᱱᱟ ᱟᱨ ᱥᱟᱱᱛᱟᱲᱤ ᱫᱚ ᱫᱚᱥᱟᱨ ᱨᱟᱡᱽᱯᱟᱹᱨᱥᱤ ᱠᱟᱱᱟ ᱾
ᱥᱮᱪᱮᱫ
᱒᱐᱑᱑ ᱥᱟᱞ ᱨᱮ, ᱤᱪᱟᱹᱠ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱘᱘ ᱜᱚᱴᱟᱝ ᱟᱹᱛᱩ ᱠᱷᱚᱱ ᱫᱚ ᱑᱕ ᱜᱚᱴᱟᱝ ᱟᱹᱛᱩ ᱨᱮ ᱯᱨᱟᱭᱢᱟᱨᱤ ᱤᱥᱠᱩᱞ ᱵᱟᱭ ᱛᱟᱦᱮᱸ ᱠᱟᱱᱟ, ᱕᱗ ᱜᱚᱴᱟᱝ ᱟᱹᱛᱩ ᱨᱮ ᱢᱤᱫᱴᱟᱹᱝ ᱯᱨᱟᱭᱢᱟᱨᱤ ᱤᱥᱠᱩᱞ ᱛᱟᱦᱮᱸ ᱠᱟᱱᱟ ᱟᱨ ᱑᱖ ᱜᱚᱴᱟᱝ ᱨᱮ ᱢᱤᱫᱴᱟᱹᱝ ᱠᱷᱚᱱ ᱰᱮᱦᱮᱨ ᱯᱨᱟᱭᱢᱟᱨᱤ ᱤᱥᱠᱩᱞ ᱛᱟᱦᱮᱸ ᱠᱟᱱᱟ ᱾ ᱓᱒ ᱜᱚᱴᱟᱝ ᱨᱮ ᱢᱤᱫᱴᱟᱹᱝ ᱯᱨᱟᱭᱢᱟᱨᱤ ᱤᱥᱠᱩᱞ ᱟᱨ ᱢᱤᱫᱴᱟᱹᱝ ᱛᱟᱱᱟᱞᱟ ᱟᱥᱲᱟ ᱛᱟᱦᱮᱸ ᱠᱟᱱᱟ ᱾ ᱑᱐ ᱜᱚᱴᱟᱝ ᱟᱹᱛᱩ ᱨᱮ ᱢᱤᱫᱴᱟᱹᱝ ᱛᱟᱱᱟᱞᱟ ᱟᱥᱲᱟ ᱟᱨ ᱢᱤᱫᱴᱟᱹᱝ ᱥᱮᱠᱚᱱᱰᱟᱨᱤ ᱤᱥᱠᱩᱞ ᱛᱟᱦᱮᱸ ᱠᱟᱱᱟ ᱾ ᱤᱪᱟᱹᱠ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱢᱤᱫᱴᱟᱹᱝ ᱰᱤᱜᱽᱨᱤ ᱠᱚᱞᱮᱡᱽ ᱢᱮᱱᱟᱜᱼᱟ ᱾
ᱤᱪᱟᱹᱠ ᱨᱮ ᱒᱐᱐᱙ ᱥᱟᱞ ᱨᱮ ᱛᱷᱟᱯᱚᱱ ᱟᱠᱟᱱ ᱡᱤ.ᱮᱢ. ᱮᱵᱽᱱᱤᱝ ᱠᱚᱞᱮᱡᱽ ᱫᱚ ᱵᱤᱱᱚᱵᱟ ᱵᱷᱟᱵᱮ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱥᱟᱞᱟᱜ ᱡᱚᱯᱚᱲᱟᱣ ᱢᱮᱱᱟᱜᱼᱟ ᱾ ᱱᱚᱣᱟ ᱟᱨᱴᱥ, ᱥᱟᱬᱮᱥ ᱟᱨ ᱵᱮᱯᱟᱨ ᱨᱮ ᱪᱟᱞ ᱦᱩᱭᱩᱜ ᱠᱟᱱᱟ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱦᱟᱡᱟᱨᱤᱵᱟᱜᱽ ᱦᱚᱱᱚᱛ ᱨᱮᱱᱟᱜ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱚ
ᱠᱚᱞᱦᱟᱯᱩᱨ
ᱠᱚᱞᱦᱟᱯᱩᱨ ᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱢᱚᱦᱟᱨᱟᱥᱴᱨᱚ ᱨᱮ ᱢᱤᱫ ᱥᱚᱦᱚᱨ ᱠᱟᱱᱟ ᱾ ᱱᱚᱣᱟ ᱠᱚᱞᱦᱟ ᱯᱩᱨ ᱦᱚᱱᱚᱛ ᱨᱮᱱᱟᱜ ᱦᱚᱱᱚᱛ ᱦᱮᱰᱠᱩᱣᱟᱴᱚᱨ ᱠᱟᱱᱟ ᱾ ᱥᱤᱧᱚᱛᱤᱭᱟᱹ ᱯᱷᱩᱨᱜᱟᱹᱞ ᱢᱟᱲᱟᱝ, ᱠᱚᱞᱦᱟᱯᱩᱨ ᱵᱟᱨᱜᱮᱞ ᱟᱨᱮ ᱛᱚᱯᱚᱸ ᱟᱜ ᱥᱟᱞᱟᱢᱤ ᱛᱟᱦᱮᱸ ᱠᱟᱱᱟ, ᱯᱚᱱᱚᱛ ᱚᱠᱟ ᱠᱚᱞᱦᱟᱯᱩᱨ ᱦᱚᱱᱚᱛ ᱞᱮᱠᱟᱛᱮ ᱵᱟᱰᱟᱭᱚᱜ ᱠᱟᱱᱟ ᱛᱟᱦᱮᱸᱫ ᱟᱨ ᱢᱟᱨᱟᱴᱷᱟ ᱥᱚᱢᱨᱟᱡᱽ ᱟᱜ ᱵᱷᱚᱥᱱᱮ ᱪᱷᱚᱛᱨᱚᱯᱟᱛᱤ (ᱵᱷᱚᱥᱞᱮ ᱥᱟᱦᱤ ᱠᱚᱵᱤᱞᱮ) ᱤᱫᱤ ᱛᱮ ᱥᱟᱥᱚᱱ ᱛᱟᱦᱮᱸ ᱠᱟᱱᱟ ᱾
ᱚᱛᱱᱚᱜ
ᱠᱚᱞᱦᱟᱯᱩᱨ ᱮᱛᱚᱢᱼᱯᱟᱪᱮ ᱢᱚᱦᱟᱨᱟᱥᱴᱨᱚ ᱯᱚᱱᱚᱛ ᱨᱮ ᱢᱮᱱᱟᱜ ᱢᱤᱫ ᱫᱮᱥᱤ ᱥᱚᱦᱚᱨ ᱠᱟᱱᱟ, ᱱᱚᱣᱟ ᱢᱩᱢᱵᱟᱭ ᱠᱷᱚᱱ ᱓᱗᱓ ᱠᱤᱞᱚᱢᱤᱴᱚᱨ ᱮᱛᱚᱢ ᱨᱮ ᱟᱨ ᱯᱩᱱᱮ ᱠᱷᱚᱱ ᱒᱒᱘ ᱠᱤᱞᱚᱢᱤᱴᱚᱨ ᱮᱛᱚᱢ ᱨᱮ, ᱵᱮᱝᱜᱟᱞᱩᱨᱩ ᱠᱷᱚᱱ ᱖᱑᱕ ᱠᱤᱞᱚᱢᱤᱴᱚᱨ ᱮᱛᱚᱢᱼᱯᱟᱪᱮ ᱟᱨ ᱦᱟᱭᱫᱨᱟᱵᱟᱫᱽ ᱠᱷᱚᱱ ᱕᱓᱐ ᱠᱤᱞᱚᱢᱤᱴᱚᱨ ᱯᱟᱪᱮ ᱨᱮ ᱢᱮᱱᱟᱜᱼᱟ ᱾ ᱢᱚᱦᱟᱨᱟᱥᱴᱨᱚ ᱵᱷᱤᱛᱤᱨ, ᱠᱚᱞᱦᱟᱯᱩᱨ ᱥᱩᱨ ᱨᱮᱱᱟᱜ ᱥᱚᱦᱚᱨ ᱟᱨ ᱱᱚᱜᱚᱨ ᱢᱮᱱᱟᱜᱼᱟ ᱤᱪᱚᱞᱠᱚᱨᱚᱸᱡᱤ (᱒᱗ ᱠᱤᱞᱚᱢᱤᱴᱚᱨ), ᱠᱚᱰᱚᱞᱤ (᱓᱕ ᱠᱤᱞᱚᱢᱤᱴᱚᱨ), ᱯᱮᱴᱷ ᱣᱟᱰᱜᱟᱶ (᱑᱕ ᱠᱤᱞᱚᱢᱤᱴᱚᱨ), ᱠᱟᱜᱚᱞ (᱒᱑ ᱠᱤᱞᱚᱢᱤᱴᱚᱨ), ᱠᱚᱥᱵᱟ ᱣᱟᱞᱵᱷᱟ (᱓᱐ ᱠᱤᱞᱚᱢᱤᱴᱚᱨ), ᱥᱟᱝᱜᱚᱞᱤ (᱔᱙ ᱠᱤᱞᱚᱢᱤᱴᱚᱨ), ᱥᱚᱛᱟᱨᱟ (᱑᱑᱕ ᱠᱤᱞᱚᱢᱤᱴᱚᱨ) ᱾ ᱠᱚᱞᱦᱟᱯᱩᱨ ᱨᱮᱱᱟᱜ ᱩᱥᱩᱞ ᱕᱖᱙ ᱢᱤᱴᱚᱨ (᱑᱘᱖᱗ ᱯᱷᱤᱴ) ᱢᱮᱱᱟᱜᱼᱟ ᱾ ᱱᱚᱣᱟ ᱯᱟᱪᱮ ᱜᱷᱟᱴ ᱨᱮᱱᱟᱜ ᱥᱚᱦᱭᱟᱫᱽᱨᱤ ᱵᱩᱨᱩ ᱨᱮ ᱢᱮᱱᱟᱜᱼᱟ ᱾ ᱠᱚᱞᱦᱟᱯᱩᱨ ᱦᱚᱱᱚᱛ ᱨᱮ ᱪᱚᱸᱫᱽᱜᱚᱲ ᱟᱹᱰᱤ ᱨᱮᱭᱟᱲ ᱛᱷᱟᱱ ᱠᱟᱱᱟ ᱾ ᱚᱱᱟ ᱥᱟᱶᱛᱮ ᱥᱩᱨ ᱨᱮᱱᱟᱜ ᱰᱮᱢ ᱨᱟᱫᱷᱟᱱᱚᱜᱚᱨᱤ ᱟᱨ ᱠᱚᱞᱟᱝᱵᱽᱣᱟᱲᱤ ᱢᱮᱱᱟᱜᱼᱟ ᱾ ᱯᱚᱸᱦᱟᱞᱟ (᱒᱑.᱕ ᱠᱤᱞᱚᱢᱤᱴᱚᱨ) ᱟᱨ ᱡᱭᱚᱛᱤᱵᱟ ᱢᱚᱱᱫᱤᱨ (᱒᱑.᱗ ᱠᱤᱞᱚᱢᱤᱴᱚᱨ) ᱥᱩᱨ ᱨᱮ ᱾
ᱦᱚᱲ ᱞᱮᱠᱷᱟ
ᱥᱤᱧᱚᱛ ᱨᱮᱱᱟᱜ ᱒᱐᱑᱑ ᱦᱚᱲ ᱞᱮᱠᱷᱟ ᱡᱚᱠᱷᱟ ᱨᱮᱱᱟᱜ ᱠᱷᱚᱵᱚᱨ ᱞᱮᱠᱟᱛᱮ, ᱠᱚᱞᱦᱟᱯᱩᱨ ᱥᱚᱦᱚᱨ ᱨᱤᱱ ᱦᱚᱲ ᱮᱞ ᱕᱔᱙,᱒᱓᱖ ᱜᱟᱱ ᱦᱚᱲ ᱢᱮᱱᱟᱜ ᱠᱚᱣᱟ ᱟᱨ 'ᱠᱚᱞᱦᱟᱯᱩᱨ ᱱᱤᱜᱚᱨᱯᱟᱞᱤᱠᱟ ᱟᱨ ᱴᱚᱴᱷᱟᱹᱨᱤ ᱩᱴᱱᱟᱹᱣ ᱚᱴᱚᱨᱤᱴᱤ' ᱨᱤᱱ ᱦᱚᱲ ᱮᱞ ᱕᱖᱑,᱘᱓᱗ ᱜᱟᱱ ᱦᱚᱲ ᱢᱮᱱᱟᱜ ᱠᱚᱣᱟ ᱾
ᱫᱷᱚᱨᱚᱢ
᱒᱐᱑᱑ ᱥᱟᱹᱦᱤᱛ ᱥᱤᱧᱚᱛ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱠᱚᱞᱦᱟᱯᱩᱨ ᱥᱚᱦᱚᱨ ᱨᱮ ᱘᱓.᱘᱙% ᱦᱤᱱᱫᱩ ᱫᱷᱚᱨᱚᱢ ᱟᱹᱰᱤ ᱮᱞ ᱫᱷᱚᱨᱚᱢ ᱠᱟᱱᱟ ᱾ ᱠᱚᱞᱦᱟᱯᱩᱨ ᱥᱚᱦᱚᱨ ᱨᱮ ᱤᱥᱞᱟᱢ ᱫᱚᱥᱟᱨ ᱟᱹᱰᱤ ᱧᱩᱛᱩᱢᱟᱱ ᱫᱷᱚᱨᱚᱢ ᱠᱟᱱᱟ, ᱚᱠᱚᱭᱟᱜ ᱑᱐.᱘᱘% ᱱᱚᱣᱟ ᱛᱟᱭᱚᱢ ᱟᱠᱟᱱᱟ ᱾ ᱠᱚᱞᱦᱟᱯᱩᱨ ᱥᱚᱦᱚᱨ ᱨᱮ, ᱡᱳᱭᱱᱳ ᱫᱷᱚᱨᱚᱢ ᱨᱮ ᱓.,᱓᱕%, ᱤᱥᱟᱹᱭ ᱫᱷᱚᱨᱚᱢ ᱨᱮ ᱐.᱙᱖%, ᱵᱩᱫᱫᱷᱚ ᱫᱷᱚᱨᱚᱢ ᱨᱮ ᱐.᱕᱓% ᱟᱨ ᱥᱤᱠᱷ ᱫᱷᱚᱨᱚᱢ ᱨᱮ ᱐.᱑᱑% ᱢᱮᱱᱟᱜᱼᱟ ᱾ ᱐.᱐᱔% ᱫᱚ 'ᱮᱴᱟᱜ ᱫᱷᱚᱨᱚᱢ', ᱐.᱒᱓% ᱫᱚ 'ᱚᱠᱟ ᱫᱷᱚᱨᱚᱢ ᱵᱟᱝᱟ' ᱠᱚ ᱢᱮᱱᱟ ᱾
ᱨᱮᱞ ᱰᱟᱦᱟᱨ
ᱪᱷᱚᱛᱨᱚᱯᱟᱛᱤ ᱥᱟᱦᱩ ᱢᱚᱦᱟᱨᱟᱡᱽ ᱴᱟᱨᱢᱤᱱᱟᱥ ᱠᱚᱞᱦᱟᱯᱩᱨ ᱫᱚ ᱨᱮᱞ ᱛᱟᱞᱢᱟ ᱠᱷᱚᱱ ᱯᱩᱱᱮ, ᱢᱩᱢᱵᱟᱭ, ᱵᱮᱝᱜᱟᱞᱩᱨᱩ ᱟᱨ ᱫᱤᱞᱞᱤ ᱞᱟᱹᱜᱤᱫ ᱛᱮ ᱮᱠᱥᱯᱨᱮᱥ ᱥᱮᱵᱟ ᱥᱟᱶᱛᱮ ᱥᱤᱧᱚᱛ ᱨᱮᱱᱟᱜ ᱢᱩᱬ ᱥᱚᱦᱚᱨ ᱠᱷᱚᱱ ᱡᱚᱲᱟᱣ ᱟ ᱾ ᱢᱤᱫᱴᱟᱝ ᱫᱤᱱᱟᱹᱢ ᱦᱤᱞᱚᱜ ᱥᱚᱴᱚᱞ ᱥᱮᱵᱟ ᱠᱚᱞᱦᱟᱯᱩᱨ ᱫᱚ ᱛᱟᱞᱢᱟ ᱨᱮᱞᱣᱮ ᱨᱮᱱᱟᱜ ᱢᱩᱬ ᱞᱟᱭᱤᱱ ᱨᱮ ᱢᱤᱨᱟᱡᱽ ᱨᱮᱱᱟᱜ ᱢᱩᱬ ᱨᱮᱞ ᱦᱟᱵᱽ ᱠᱷᱚᱱ ᱡᱚᱲᱟᱣ ᱟ ᱾ ᱢᱮᱨᱟᱡᱽ ᱠᱷᱚᱱ ᱠᱚᱞᱦᱟᱯᱩᱨ ᱰᱟᱦᱟᱨ ᱵᱮᱭᱵᱷᱚᱵᱽᱣᱟᱲᱤ ᱫᱷᱟᱵᱤᱡ ᱢᱤᱫᱴᱟᱝ ᱱᱟᱣᱟ ᱨᱮᱞ ᱰᱟᱦᱟᱨ ᱯᱟᱠᱟ ᱮᱱᱟ, ᱱᱚᱣᱟ ᱠᱚᱞᱦᱟᱯᱩᱨ ᱟᱨ ᱟᱹᱰᱤ ᱜᱟᱱ ᱮᱢᱟᱱ ᱥᱚᱦᱚᱨ ᱥᱤᱧᱚᱛ ᱨᱮᱱᱟᱜ ᱯᱟᱪᱮ ᱫᱷᱟᱨᱮ ᱴᱚᱴᱷᱟ ᱠᱷᱚᱱ ᱡᱚᱲᱟᱣ ᱟ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱠᱚᱞᱦᱟᱯᱩᱨ ᱦᱚᱱᱚᱛ ᱨᱮᱱᱟᱜ ᱥᱚᱦᱚᱨ ᱟᱨ ᱱᱚᱜᱚᱨ ᱠᱚ ᱛᱷᱚᱠ:ᱢᱚᱦᱟᱨᱟᱥᱴᱨᱚ ᱨᱮᱱᱟᱜ ᱥᱚᱦᱚᱨ ᱠᱚ
ᱨᱟᱱᱤ ᱢᱩᱠᱷᱟᱨᱡᱤ
ᱨᱟᱱᱤ ᱢᱩᱠᱷᱟᱨᱡᱤ  (ᱡᱟᱱᱟᱢ- ᱒᱑ ᱢᱟᱨᱪ ᱑᱙᱗᱘ ᱥᱟ.ᱦᱤᱛ) ᱫᱚ ᱥᱤᱧᱚᱛᱤᱭᱟ. ᱯᱷᱤᱞᱢ ᱟᱠᱴᱨᱮᱥ ᱠᱟᱱᱟᱭ ᱾ ᱟᱡ ᱫᱚ ᱮᱭᱟᱭ ᱡᱮᱠᱷᱟ ᱯᱷᱤᱞᱢ-ᱯᱷᱮᱭᱟᱨ ᱟᱣᱟᱨᱰ ᱧᱟᱢ ᱟᱠᱟᱫᱟᱭ ᱟᱨ ᱟᱭᱢᱟ ᱯᱳᱯᱩᱞᱟᱨ ᱯᱷᱤᱞᱢ ᱠᱚᱨᱟᱣ ᱟᱠᱟᱫᱟᱭ ᱟᱨ ᱒᱐᱐᱐ ᱥᱮᱨᱢᱟ ᱨᱤᱱ ᱡᱚᱛᱚ ᱠᱷᱚᱱ ᱰᱷᱮᱨ-ᱠᱟ.ᱣᱰᱤ ᱟᱨᱡᱟᱣᱤᱭᱟ. ᱟᱠᱴᱨᱮᱥ ᱛᱟᱦᱮᱸ ᱠᱟᱱᱟᱭ ᱾ ᱟᱡ ᱫᱚ ᱢᱩᱠᱷᱟᱨᱡᱤ-ᱥᱚᱢᱚᱨᱛᱷ ᱜᱷᱟᱨᱚᱸᱡᱽ (en:Mukherjee-Samarth family) ᱨᱮ ᱡᱟᱱᱟᱢ ᱞᱮᱱᱟᱭ, ᱡᱟᱸᱦᱟᱨᱮ ᱡᱮᱛᱮ ᱟᱠᱚ ᱚᱲᱟᱜ ᱦᱚᱲ ᱥᱟᱶᱛᱮ ᱥᱟ.ᱜᱟ.ᱭᱟ.ᱱ ᱦᱚᱲᱠᱚ ᱯᱷᱤᱞᱢ ᱥᱟᱶ ᱡᱚᱯᱚᱲᱟᱣ ᱠᱚ ᱛᱟᱦᱮᱸ ᱠᱟᱱᱟ ᱾ ᱮᱱᱦᱚᱸ ᱟᱡᱟᱜ ᱫᱚ ᱯᱷᱤᱞᱢᱨᱮ ᱠᱮᱨᱤᱭᱚᱨ ᱛᱮᱭᱟᱨ ᱨᱮᱭᱟᱜ ᱡᱷᱩᱸᱠ ᱵᱟᱝ ᱛᱟᱦᱮᱸ ᱠᱟᱱ ᱛᱟᱭᱟ ᱾
ᱯᱩᱭᱞᱩ ᱡᱤᱭᱚᱱ ᱟᱨ ᱜᱷᱟᱨᱚᱸᱡᱽ
ᱨᱟᱱᱤ ᱫᱚ ᱒᱑ ᱢᱟᱨᱪ ᱑᱙᱗᱘ ᱥᱟᱞᱨᱮ ᱵᱚᱢᱵᱮ (ᱢᱩᱢᱵᱟᱭ) ᱨᱮ ᱡᱟᱱᱟᱢ ᱟᱠᱟᱱᱟᱭ ᱾ ᱟᱡ ᱵᱟᱵᱟ ᱨᱟᱢ ᱢᱩᱨᱷᱟᱨᱡᱤ (en:Ram Mukherjee) ᱫᱚ ᱯᱟ.ᱦᱤᱞ ᱯᱷᱤᱞᱢ ᱫᱤᱥᱟ.- ᱟᱨ ᱯᱷᱤᱞᱢᱟᱭᱟ ᱥᱴᱩᱰᱤᱭᱚᱡ (en:Filmalaya Studios) ᱨᱤᱱ ᱵᱩᱱᱭᱟ.ᱫᱤᱭᱟ. ᱛᱟᱦᱮᱸ ᱠᱟᱱᱟᱭ ᱾ ᱟᱡ ᱟᱭᱳ ᱠᱨᱤᱥᱱᱟ ᱢᱩᱠᱷᱟᱨᱡᱤ (Krishna Mukherjee) ᱫᱚ ᱯᱟ.ᱦᱤᱞ ᱥᱮᱨᱮᱧᱤᱭᱟ. ᱛᱟᱦᱮᱸ ᱠᱟᱱᱟᱭ ᱾ ᱟᱡ ᱫᱟᱫᱟ ᱨᱟᱡᱟ ᱢᱩᱠᱷᱟᱨᱡᱤ (Raja Mukherjee) ᱦᱚᱸ ᱢᱤᱫ ᱫᱤᱥᱟ.-ᱩᱫᱩᱜᱤᱡ ᱟᱨ ᱯᱨᱳᱰᱩᱥᱚᱨ ᱠᱟᱱᱟᱭ ᱾ ᱟᱡ ᱠᱟ.ᱠᱤ ᱫᱮᱵᱚᱥᱨᱤ ᱨᱳᱭ (en:Debashree Roy) ᱫᱚ ᱵᱟᱝᱜᱽᱞᱟ ᱯᱷᱤᱞᱢ ᱟᱠᱴᱨᱮᱥ ᱠᱟ.ᱢᱤ ᱟᱠᱟᱫᱟᱭ ᱾ ᱚᱱᱠᱟᱜᱮ ᱟᱡ ᱵᱟᱵᱟ ᱥᱟ.ᱜᱟ.ᱭᱟᱱ ᱦᱚᱯᱚᱱ-ᱮᱨᱟ ᱠᱟᱡᱳᱞ (en:Kajol) ᱦᱚᱸ ᱟᱡ ᱚᱠᱛᱚ ᱨᱤᱱ ᱦᱤᱱᱫᱤ ᱯᱷᱤᱞᱢ ᱟᱠᱴᱨᱮᱥ ᱠᱟ.ᱢᱤ ᱟᱠᱟᱫᱟᱭ ᱾ ᱟᱡ ᱫᱚ ᱡᱩᱦᱩ (en:juhu) ᱨᱮᱭᱟᱜ ᱞᱟᱯᱷᱟᱝ ᱟᱥᱲᱟ (Maneckji Cooper High School) ᱠᱷᱚᱱ ᱟᱥᱲᱟ ᱥᱤᱠᱷᱟ.ᱛ ᱥᱟ.ᱛ ᱠᱟᱛᱮᱱ ᱮᱥ.ᱮᱱ.ᱰᱤ.ᱴᱤ ᱣᱳᱢᱮᱱᱥ ᱡᱮᱜᱮᱛ ᱵᱤᱨᱫᱟ.ᱜᱟᱲ (en:SNDT Women's University) ᱠᱷᱚᱱ ᱚᱲᱟᱜ ᱥᱟᱬᱮᱥ (en:Home Science) ᱥᱟᱛᱟᱢᱨᱮ ᱥᱚᱱᱮᱨ ᱰᱤᱜᱽᱨᱤᱭ ᱥᱟ.ᱛ ᱟᱠᱟᱫᱟ ᱾ ᱟᱡ ᱫᱚ ᱳᱰᱤᱥᱤ ᱮᱱᱮᱡ ᱴᱨᱮᱱᱤᱝ ᱦᱚᱸᱭ ᱦᱟᱥᱚᱞ ᱟᱠᱟᱫᱟ ᱟᱨ ᱜᱮᱞ (᱑᱐) ᱪᱟᱱᱚᱪ ᱠᱷᱚᱱ ᱱᱚᱶᱟ ᱮᱱᱮᱡ ᱮᱦᱚᱵ ᱞᱮᱫᱟᱭ ᱾ ᱥᱮᱨᱢᱟ-ᱠᱤᱭᱟ ᱟ.ᱨᱤᱪᱟ.ᱞᱤ ᱯᱟᱨᱟᱵᱽ ᱫᱩᱨᱜᱟ ᱯᱩᱡᱟ (en:Durga Puja) ᱡᱟᱣᱜᱮ ᱥᱟᱱᱛᱟᱠᱨᱩᱡᱽ (en:Santacruz) ᱨᱮᱭᱟᱜ ᱥᱩᱵᱩᱨᱵᱚᱱ (suburban) ᱴᱚᱴᱷᱟᱨᱮ ᱜᱷᱟᱨᱚᱸᱡᱽ ᱥᱚᱦᱮᱫᱠᱚ ᱥᱟᱶ ᱢᱟᱱᱟᱣ ᱟ.ᱜᱩ ᱮᱫᱟᱠᱚ ᱾
᱑᱙᱙᱔ ᱥᱟᱞᱨᱮ, ᱫᱤᱥᱟ.-ᱩᱫᱩᱜᱤᱡ ᱥᱚᱞᱤᱢ ᱠᱷᱟᱱ (en:Salim Khan) ᱟᱡᱟᱜ ᱟ~ ᱜᱚᱞᱮ ᱞᱚᱜᱽ ᱡᱟ (en:Aa Gale Lag Jaa) ᱯᱷᱤᱞᱢ ᱨᱮ ᱢᱩᱬ ᱠᱩᱲᱤ ᱪᱩᱨᱤᱛ ᱟᱠᱴᱤᱝ ᱨᱮᱭᱟᱜ ᱫᱟᱣᱮ ᱮᱢᱟᱫᱮ ᱛᱟᱦᱮᱸᱱ ᱾ ᱤᱠᱷᱟ.ᱱ ᱟᱡ ᱵᱟᱵᱟ ᱱᱩᱱᱟ.ᱜ ᱠᱚᱢ ᱩᱢᱮᱨ ᱨᱮ ᱯᱷᱤᱞᱢ ᱨᱮ ᱯᱩᱨᱟ-ᱚᱠᱛᱚ ᱵᱟᱝ ᱮᱢ ᱞᱟ.ᱜᱤᱫ ᱱᱮᱦᱚᱨ ᱞᱮᱫᱟᱭ, ᱚᱱᱟᱛᱮ ᱱᱚᱶᱟᱨᱮ ᱟᱠᱴᱤᱝ ᱚᱯᱷᱚᱨ ᱢᱟᱱᱟ ᱞᱮᱜ-ᱟᱭ ᱾
ᱟᱡᱟᱜ ᱑᱘ ᱵᱚᱪᱷᱚᱨ ᱩᱢᱮᱨᱨᱮ ᱟᱡ ᱵᱟᱵᱟ ᱣᱟᱜ ᱫᱤᱥᱟ-ᱩᱫᱩᱜᱛᱮ ᱥᱟᱞᱨᱮ ᱥᱟᱯᱲᱟᱣ ᱞᱮᱱ ᱵᱟᱝᱜᱽᱞᱟ ᱯᱷᱤᱞᱢ ᱵᱤᱭᱮᱨ ᱯᱷᱩᱞ (en:Biyer Phool) ᱨᱮ ᱯᱩᱭᱞᱩ ᱰᱮᱵᱩᱴ ᱯᱷᱤᱞᱢ ᱠᱚᱨᱟᱣ ᱞᱮᱫᱟᱭ ᱥᱟᱶᱛᱮ ᱱᱚᱶᱟᱨᱮ ᱯᱨᱳᱥᱮᱱᱡᱤᱛ (Prosenjit) ᱟᱨ ᱤᱱᱫᱨᱟᱬᱤ ᱦᱚᱞᱫᱟᱨ (Indrani Haldar) ᱟᱠᱴᱤᱝ ᱟᱠᱟᱫᱟᱠᱤᱱ ᱟᱨ ᱵᱟᱨᱭᱟ ᱵᱩᱦᱤᱱ ᱠᱤᱱᱟᱜ ᱠᱟ.ᱦᱱᱤ ᱢᱩᱬ ᱟᱠᱟᱱᱟ ᱾ ᱱᱚᱶᱟᱨᱮ ᱨᱟᱱᱤ ᱫᱚ ᱤᱱᱫᱨᱟᱬᱤ ᱦᱚᱞᱫᱟᱨ ᱭᱤᱡ ᱦᱩᱰᱤᱧ ᱵᱩᱦᱤᱱ ᱪᱩᱨᱤᱛᱨᱮ ᱟᱠᱴᱤᱝ ᱟᱠᱟᱫᱟᱭ ᱾
ᱯᱷᱮᱰᱟᱛ ᱡᱚᱱᱚᱲ
https://en.wikipedia.org/wiki/Rani_Mukerji
ᱜᱚᱵᱷᱚᱨᱢᱮᱱᱴ ᱡᱮᱱᱟᱨᱮᱞ ᱰᱤᱜᱽᱨᱤ ᱠᱚᱞᱮᱡᱽ, ᱨᱟᱱᱤᱵᱟᱱᱫᱷ
ᱜᱚᱵᱷᱚᱨᱢᱮᱱᱴ ᱡᱮᱱᱟᱨᱮᱞ ᱰᱤᱜᱽᱨᱤ ᱠᱚᱞᱮᱡᱽ, ᱨᱟᱱᱤᱵᱟᱱᱫᱷ ᱫᱚ ᱵᱟᱸᱠᱩᱲᱟ ᱦᱚᱱᱚᱛ ᱨᱮᱱᱟᱜ ᱢᱤᱫ ᱥᱚᱨᱠᱟᱨᱤ ᱰᱤᱜᱽᱨᱤ ᱠᱚᱞᱮᱡᱽ ᱠᱟᱱᱟ᱾ ᱱᱚᱣᱟ ᱫᱚ ᱒᱐᱑᱕ ᱥᱮᱨᱢᱟ ᱨᱮ ᱛᱷᱟᱯᱚᱱ ᱠᱟᱱᱟ᱾ ᱵᱟᱸᱠᱩᱲᱟ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱥᱟᱶ ᱡᱚᱯᱲᱟᱣ ᱢᱮᱱᱟᱜ ᱱᱚᱣᱟ ᱠᱚᱞᱮᱡᱽ ᱨᱮᱫᱚ ᱟᱨᱴᱥ ᱟᱨ ᱥᱟᱬᱮᱥ ᱥᱟᱛᱟᱢ ᱪᱮᱛᱟᱱ ᱨᱮ ᱟᱱᱰᱟᱨᱜᱽᱨᱮᱡᱩᱭᱮᱴ ᱠᱳᱨᱥ ᱪᱟᱞ ᱦᱩᱭᱩᱜ ᱠᱟᱱᱟ᱾
ᱦᱚᱲ ᱮᱞ ᱞᱮᱠᱟᱛᱮ ᱥᱤᱧᱚᱛ ᱨᱮᱱᱟᱜ ᱥᱚᱦᱚᱨ ᱠᱚ ᱨᱮᱱᱟᱜ ᱛᱟᱹᱞᱠᱟᱹ
ᱦᱚᱲ ᱮᱞ ᱞᱮᱠᱟᱛᱮ ᱥᱤᱧᱚᱛ ᱨᱮᱱᱟᱜ ᱥᱚᱦᱚᱨ ᱠᱚ ᱨᱮᱱᱟᱜ ᱛᱟᱹᱞᱠᱟᱹ ᱞᱟᱛᱟᱨ ᱨᱮ ᱚᱞ ᱟᱠᱟᱱᱟ ᱾
ᱛᱟᱹᱞᱠᱟᱹ
ᱢᱚᱴᱟ ᱦᱟᱜ ᱛᱮ ᱛᱟᱹᱞᱠᱟᱹ ᱨᱮ ᱡᱚᱲᱟᱣ ᱟᱠᱟᱱ ᱥᱚᱦᱚᱨ ᱠᱚᱫᱚ ᱯᱚᱱᱚᱛ/ᱛᱟᱞᱢᱟ ᱥᱟᱥᱚᱱᱮᱫ ᱮᱞᱟᱠᱟ ᱨᱮᱱᱟᱜ ᱨᱟᱡᱽᱜᱟᱲ ᱠᱚ ᱠᱟᱱᱟ ᱾
ᱡᱟᱢᱤᱱᱤ ᱨᱚᱭ ᱠᱚᱞᱮᱡᱽ
ᱡᱟᱢᱤᱱᱤ ᱨᱚᱭ ᱠᱚᱞᱮᱡᱽ ᱫᱚ ᱵᱟᱸᱠᱩᱲᱟ ᱦᱚᱱᱚᱛ ᱨᱮᱱᱟᱜ ᱵᱮᱞᱤᱭᱟᱛᱳᱲ ᱨᱮ ᱢᱮᱱᱟᱜ ᱢᱤᱫ ᱥᱟᱫᱷᱟᱨᱚᱱ ᱰᱤᱜᱽᱨᱤ ᱠᱚᱞᱮᱡᱽ ᱠᱟᱱᱟ᱾ ᱱᱚᱣᱟ ᱫᱚ ᱑᱙᱘᱖ ᱥᱮᱨᱢᱟ ᱨᱮ ᱛᱷᱟᱯᱚᱱ ᱟᱠᱟᱱ᱾ ᱱᱚᱣᱟ ᱠᱚᱞᱮᱡᱽ ᱨᱮᱭᱟᱜ ᱧᱩᱛᱩᱢ ᱫᱚ ᱱᱟᱦᱟᱜ ᱱᱮᱵᱮᱛᱟᱨ ᱥᱤᱧᱚᱛᱤᱭᱟᱹ ᱟᱨᱴ ᱨᱮᱱ ᱡᱩᱞᱩᱜ ᱤᱞᱤᱞ ᱡᱟᱢᱤᱱᱤ ᱨᱚᱭ ᱟᱜ ᱧᱩᱛᱩᱢ ᱛᱮ ᱫᱚᱦᱚ ᱦᱩᱭ ᱟᱠᱟᱱᱟ᱾ ᱱᱚᱣᱟ ᱠᱚᱞᱮᱡᱽ ᱫᱚ ᱵᱟᱸᱠᱩᱲᱟ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱥᱟᱶ ᱡᱚᱯᱲᱟᱣ ᱢᱮᱱᱟᱜᱼᱟ, ᱟᱨ ᱒᱐᱑᱖-᱑᱗ ᱥᱮᱪᱮᱫ ᱥᱮᱨᱢᱟ ᱦᱟᱹᱵᱤᱫ ᱫᱚ ᱱᱚᱣᱟ ᱵᱚᱨᱫᱷᱚᱢᱟᱱ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱥᱟᱶ ᱡᱚᱯᱲᱟᱣ ᱛᱟᱸᱦᱮ ᱠᱟᱱᱟ᱾
ᱟᱨᱴᱥ
ᱥᱟᱶ ᱛᱮᱱᱟᱜ ᱯᱟᱯᱟᱲᱦᱟᱣ ᱠᱟᱹᱢᱤᱦᱚᱨᱟ ᱠᱚ
ᱢᱟᱱᱚᱛ
ᱡᱮᱜᱮᱛ ᱵᱤᱨᱫᱟᱹᱜᱟᱲ ᱢᱟᱹᱧᱡᱩᱨ ᱠᱚᱢᱤᱥᱚᱱ (ᱭᱩ.ᱡᱤ.ᱥᱤ) ᱦᱚᱛᱮᱛᱮ ᱱᱚᱣᱟ ᱠᱚᱞᱮᱡᱽ ᱨᱮᱭᱟᱜ ᱢᱟᱹᱱ ᱮᱢ ᱢᱮᱱᱟᱜᱼᱟ᱾ ᱒᱐᱑᱖ ᱥᱮᱨᱢᱟ ᱨᱮ ᱡᱟᱢᱤᱱᱤ ᱨᱚᱭ ᱠᱚᱞᱮᱡᱽ ᱫᱚ B ᱜᱽᱨᱮᱰ ᱢᱟᱹᱱ ᱛᱮ ᱢᱟᱹᱱ ᱮᱢ ᱦᱩᱭᱟᱠᱟᱱᱟ᱾
ᱵᱟᱨᱦᱮ ᱡᱚᱱᱚᱲ
ᱛᱷᱚᱠ: ᱵᱟᱸᱠᱩᱲᱟ ᱦᱚᱱᱚᱛ ᱨᱮᱱᱟᱜ ᱠᱚᱞᱮᱡᱽ ᱟᱨ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱛᱷᱚᱠ: ᱯᱚᱪᱷᱤᱢ ᱵᱟᱝᱞᱟ ᱨᱮᱱᱟᱜ ᱠᱚᱞᱮᱡᱽ ᱛᱷᱚᱠ: ᱵᱟᱸᱠᱩᱲᱟ ᱡᱮᱜᱮᱛ ᱵᱤᱨᱫᱟᱹᱜᱟᱲ
ᱡᱚᱭᱟ ᱟᱦᱥᱟᱱ
ᱡᱚᱭᱟ ᱟᱦᱥᱟᱱ ᱫᱚ ᱵᱟᱝᱞᱟᱫᱮᱥ ᱨᱮᱱ ᱢᱤᱫ ᱠᱷᱮᱞᱚᱰᱟᱹᱱᱤ ᱟᱨ ᱢᱚᱰᱮᱞ ᱠᱟᱱᱟᱭ᱾ ᱩᱱᱤ ᱫᱚ ᱯᱟᱹᱪᱷᱤᱢ ᱵᱟᱝᱞᱟ ᱨᱮᱱᱟᱜ ᱟᱭᱢᱟ ᱥᱤᱱᱮᱢᱟ ᱨᱮᱦᱚᱸᱭ ᱠᱟᱹᱢᱤᱣᱠᱟᱫᱟ᱾ ᱟᱭᱟᱜ ᱚᱵᱷᱤᱱᱚᱭ ᱠᱷᱟᱹᱛᱤᱨ ᱱᱤᱛ ᱫᱷᱟᱹᱵᱤᱡ ᱯᱩᱱ ᱜᱚᱴᱟᱝ ᱡᱟᱹᱛᱤᱭᱟᱹᱨᱤ ᱥᱤᱱᱮᱢᱟ ᱥᱤᱨᱯᱟᱹ, ᱛᱩᱨᱩᱭ ᱜᱚᱴᱟᱝ ᱢᱮᱨᱤᱞ ᱯᱨᱚᱛᱷᱚᱢ ᱟᱞᱳ ᱥᱤᱨᱯᱟᱹ ᱟᱨ ᱯᱮ ᱜᱚᱴᱟᱝ ᱯᱷᱤᱞᱢ ᱯᱷᱮᱭᱟᱨ ᱥᱤᱨᱯᱟᱹ ᱟᱨ ᱮᱢᱟᱱᱛᱮᱭᱟᱜ ᱟᱭᱢᱟ ᱥᱤᱨᱯᱟᱹ ᱠᱚᱭ ᱦᱟᱢᱮᱴ ᱟᱠᱟᱫᱟ᱾
ᱩᱱᱤᱭᱟᱜ ᱚᱵᱷᱤᱱᱚᱭ ᱡᱤᱭᱚᱱ ᱨᱮ ᱯᱟᱹᱦᱤᱞ ᱥᱤᱱᱮᱢᱟ ᱫᱚ ᱦᱩᱭᱩᱜ ᱠᱟᱱᱟ ᱵᱮᱪᱮᱞᱚᱨ (᱒᱐᱐᱔)᱾ ᱩᱱᱤ ᱫᱚ ᱱᱟᱥᱤᱨ ᱩᱫᱫᱤᱱ ᱤᱣᱥᱩᱯᱷ ᱟᱜ ᱯᱚᱨᱤᱪᱟᱞᱚᱱᱟ ᱛᱮ ᱥᱳᱣᱳᱫᱽ ᱥᱟᱢᱥᱩᱞ ᱦᱚᱠ ᱟᱜ ᱱᱤᱥᱤᱫᱷᱚ ᱞᱳᱵᱟᱱ ᱩᱯᱳᱱᱱᱟᱥ ᱪᱮᱛᱟᱱ ᱨᱮ ᱵᱟᱝᱞᱟᱫᱮᱥ ᱨᱮᱱᱟᱜ ᱢᱩᱠᱛᱤᱡᱩᱫᱫᱷᱳ ᱥᱟᱛᱟᱢ ᱛᱮ 'ᱜᱮᱨᱤᱞᱟ' ᱥᱤᱱᱮᱢᱟ ᱨᱮ ᱵᱤᱞᱠᱤᱥ ᱵᱟᱱᱩ ᱪᱚᱨᱤᱛ ᱨᱮ ᱟᱨ ᱨᱮᱫᱽᱚᱣᱟᱵ ᱨᱚᱱᱤ ᱟᱜ ᱯᱚᱨᱤᱪᱟᱞᱚᱱᱟ ᱛᱮ 'ᱪᱳᱨᱟᱵᱟᱞᱤ' ᱥᱤᱱᱮᱢᱟ ᱨᱮ ᱥᱟᱝᱵᱟᱫᱤᱠ ᱱᱚᱵᱚᱱᱤ ᱟᱯᱷᱨᱳᱡᱽ ᱪᱚᱨᱤᱛ ᱨᱮ ᱚᱵᱷᱤᱱᱚᱭ ᱠᱟᱛᱮ ᱵᱟᱨ ᱫᱷᱟᱣ ᱛᱮ ᱡᱟᱹᱛᱤᱭᱟᱹᱨᱤ ᱥᱤᱱᱮᱢᱟ ᱥᱤᱨᱯᱟᱹᱭ ᱦᱟᱢᱮᱴ ᱟᱠᱟᱫᱟ᱾ ᱤᱱᱟᱹ ᱛᱟᱭᱚᱢ ᱚᱱᱤᱢᱮᱥ ᱟᱤᱪ ᱟᱜ ᱯᱚᱨᱤᱪᱟᱞᱚᱱᱟ ᱨᱮ 'ᱡᱤᱨᱳ ᱰᱤᱜᱨᱤ' ᱟᱨ ᱚᱱᱚᱢ ᱵᱤᱥᱥᱟᱥ ᱟᱜ ᱯᱚᱨᱤᱪᱟᱞᱚᱱᱟ ᱨᱮ 'ᱫᱮᱵᱤ' ᱥᱤᱱᱮᱢᱟ ᱚᱵᱷᱤᱱᱚᱭ ᱠᱷᱟᱹᱛᱤᱨ ᱟᱨᱦᱚᱸ ᱵᱟᱨ ᱫᱷᱟᱣ ᱡᱟᱹᱛᱤᱭᱟᱹᱨᱤ ᱥᱤᱱᱮᱢᱟ ᱥᱤᱨᱯᱟᱹᱭ ᱦᱟᱢᱮᱴ ᱟᱠᱟᱫᱟ᱾
ᱮᱛᱦᱚᱵ ᱡᱤᱭᱚᱱ
ᱡᱚᱭᱟ ᱟᱦᱥᱟᱱ ᱫᱚ ᱜᱳᱯᱟᱞᱜᱚᱸᱡᱽ ᱡᱮᱞᱟ ᱨᱮᱭ ᱡᱟᱱᱟᱢ ᱟᱠᱟᱱᱟ᱾ ᱟᱡ ᱵᱟᱵᱟ ᱢᱩᱠᱛᱤᱡᱳᱫᱫᱷᱟ ᱮ ᱮᱥ ᱢᱟᱥᱩᱫᱽ ᱟᱨ ᱟᱡ ᱜᱚᱜᱚ ᱨᱮᱦᱟᱱᱟ ᱢᱟᱥᱩᱫᱽ ᱫᱚ ᱢᱟᱪᱮᱫᱽ ᱠᱤᱱ ᱛᱟᱸᱦᱮᱸᱠᱟᱱᱟ᱾ ᱡᱚᱭᱟ ᱛᱟᱹᱠᱩ ᱫᱚ ᱵᱟᱨ ᱠᱩᱲᱤ ᱟᱨ ᱢᱤᱫ ᱠᱚᱲᱟ ᱵᱚᱭᱦᱟ ᱠᱟᱱᱟᱠᱩ᱾ ᱚᱵᱷᱤᱱᱚᱭ ᱮᱛᱦᱚᱵ ᱞᱟᱦᱟᱨᱮ ᱡᱚᱭᱟ ᱫᱚ ᱮᱱᱮᱡ ᱟᱨ ᱥᱮᱨᱮᱧ ᱪᱮᱛᱟᱱ ᱨᱮ ᱟᱹᱰᱤ ᱡᱷᱩᱠᱟᱹᱞᱮ ᱛᱟᱸᱦᱮᱸᱠᱟᱱᱟ᱾ ᱩᱱᱤ ᱫᱚ ᱚᱞᱚᱜ ᱯᱟᱲᱦᱟᱣ ᱥᱟᱶ ᱪᱤᱛᱟᱹᱨ ᱟᱠᱟᱣ ᱦᱚᱸᱭ ᱪᱮᱫ ᱞᱮᱫᱟ᱾ ᱩᱱᱤ ᱫᱚ ᱢᱤᱫᱴᱮᱱ ᱥᱮᱨᱮᱧ ᱤᱥᱠᱩᱞ ᱦᱚᱸᱭ ᱯᱚᱨᱤᱪᱟᱞᱚᱱᱟᱭᱟ᱾
ᱜᱷᱟᱨᱚᱸᱡ ᱡᱤᱭᱚᱱ
ᱡᱚᱭᱟ ᱫᱚ ᱢᱚᱰᱮᱞ ᱟᱨ ᱠᱷᱮᱞᱚᱰᱤᱭᱟᱹ ᱯᱷᱚᱭᱥᱟᱞ ᱟᱦᱥᱟᱱ ᱨᱮᱱ ᱚᱲᱟᱜ ᱦᱚᱲᱮ ᱛᱟᱸᱦᱮᱸᱟᱱᱟ᱾ ᱑᱔ ᱢᱮ ᱑᱙᱙᱘ ᱥᱮᱨᱢᱟ ᱨᱮ ᱩᱱᱠᱤᱱ ᱠᱤᱱ ᱵᱟᱯᱞᱟ ᱞᱮᱱᱟ᱾ ᱒᱐᱑᱑ ᱥᱮᱨᱢᱟ ᱨᱮ ᱩᱱᱠᱤᱱᱟᱜ ᱵᱟᱯᱟᱜ ᱦᱩᱭ ᱟᱠᱟᱱᱟ᱾
ᱥᱤᱨᱯᱟᱹ ᱠᱚ
ᱮᱱᱮᱪᱷᱤ ᱥᱩᱨᱡᱮᱨ ᱦᱟᱥᱤ ᱫᱷᱟᱨᱟᱵᱟᱦᱤᱠ ᱱᱟᱴᱚᱠ ᱨᱮ ᱚᱵᱷᱤᱱᱚᱭ ᱠᱷᱟᱹᱛᱤᱨ ᱡᱚᱭᱟ ᱫᱚ ᱡᱟᱛᱤᱥᱚᱝᱜᱷᱚ ᱟᱜ ᱛᱤᱨᱞᱟᱹ ᱟᱨ ᱜᱤᱫᱽᱨᱟᱹ ᱦᱚᱲᱠᱩ ᱞᱟᱹᱜᱤᱛ ᱜᱚᱸᱲᱚᱸ ᱵᱤᱵᱷᱟᱜᱽ ᱨᱮᱱ ᱥᱩᱶᱮᱪᱪᱷᱟ ᱫᱩᱛ ᱦᱤᱥᱟᱹᱵᱛᱮᱭ ᱛᱟᱸᱦᱮᱸᱠᱟᱱᱟ᱾ ᱒᱐᱑᱖ ᱥᱮᱨᱢᱟ ᱨᱮ ᱥᱤᱱᱮᱢᱟ ᱨᱮ ᱵᱤᱥᱮᱥ ᱮᱱᱮᱢ ᱠᱷᱟᱹᱛᱤᱨ ᱤᱱᱥᱯᱟᱭᱟᱨᱤᱝ ᱳᱢᱮᱱ ᱥᱤᱨᱯᱟᱹᱭ ᱦᱟᱢᱮᱴ ᱟᱠᱟᱫᱟ᱾
ᱠᱟᱡᱤ ᱦᱟᱵᱤᱵᱩᱞ ᱟᱣᱟᱞ
ᱠᱟᱡᱤ ᱦᱟᱵᱤᱵᱩᱞ ᱟᱣᱟᱞ (ᱡᱟᱱᱟᱢ: ᱒᱑ ᱡᱟᱱᱩᱣᱟᱨᱤ ᱑᱙᱕᱖) ᱫᱚ ᱵᱟᱝᱞᱟᱫᱮᱥ ᱨᱮᱱ ᱑᱓ ᱟᱜ ᱢᱩᱬᱩᱛ ᱱᱤᱨᱵᱟᱪᱚᱱ ᱠᱚᱢᱤᱥᱚᱱᱟᱨ᱾ ᱱᱤᱭᱟᱹ ᱞᱟᱦᱟᱨᱮ ᱩᱱᱤ ᱫᱚ ᱯᱨᱚᱛᱤᱨᱚᱠᱠᱷᱟ ᱢᱚᱱᱛᱨᱚᱱᱟᱞᱚᱭ ᱨᱮᱱ ᱞᱟᱹᱴᱩ ᱥᱚᱪᱤᱵᱮ ᱛᱟᱸᱦᱮᱸᱠᱟᱱᱟ᱾
ᱮᱛᱦᱚᱵ ᱡᱤᱭᱚᱱ
ᱠᱟᱡᱤ ᱦᱟᱵᱤᱵᱩᱞ ᱟᱣᱟᱞ ᱑᱙᱕᱖ ᱥᱮᱨᱢᱟ ᱨᱮ ᱠᱩᱢᱤᱞᱞᱟ ᱨᱮᱭ ᱡᱟᱱᱟᱢ ᱟᱠᱟᱱᱟ᱾ ᱛᱚᱵᱮ ᱩᱱᱠᱩᱣᱟᱜ ᱟᱛᱚ ᱚᱲᱟᱜ ᱫᱚ ᱪᱚᱴᱴᱚᱜᱨᱟᱢ ᱦᱚᱱᱚᱛ ᱨᱮᱱᱟᱜ ᱥᱚᱱᱫᱤᱯ ᱨᱮᱱᱟᱜ ᱥᱟᱨᱤᱠᱟᱭᱤᱛ ᱤᱣᱱᱤᱭᱚᱱ ᱨᱮᱱᱟᱜ ᱥᱟᱨᱤᱠᱟᱭᱤᱛ ᱟᱛᱚ ᱨᱮ᱾ ᱟᱡ ᱵᱟᱵᱟ ᱠᱟᱡᱤ ᱟᱵᱫᱩᱞ ᱟᱣᱟᱞ ᱫᱚ ᱠᱟᱨᱟᱜᱟᱨ ᱨᱮᱱ ᱩᱯᱳ ᱢᱚᱦᱟᱯᱚᱨᱤᱫᱚᱨᱥᱚᱠ ᱟᱨ ᱡᱮᱞᱠᱷᱟᱱᱟ ᱨᱮ ᱡᱟᱛᱤᱭᱳ ᱯᱩᱱ ᱱᱮᱛᱟ ᱜᱚᱪ ᱢᱟᱢᱞᱟ ᱨᱮᱱ ᱵᱟᱹᱫᱤᱭ ᱛᱟᱸᱦᱮᱸᱠᱟᱱᱟ᱾ ᱟᱡ ᱜᱚᱜᱚ ᱫᱚ ᱵᱮᱜᱚᱢ ᱱᱟᱯᱷᱤᱥᱟ ᱠᱷᱟᱛᱩᱱ᱾
᱑᱙᱗᱒ ᱥᱮᱨᱢᱟ ᱨᱮ ᱠᱷᱩᱞᱱᱟ ᱥᱮᱱᱴ ᱡᱳᱥᱮᱯᱷ ᱦᱟᱭ ᱤᱥᱠᱩᱞ ᱠᱷᱚᱱ ᱢᱟᱫᱫᱷᱚᱢᱤᱠ ᱟᱨ ᱑᱙᱗᱔ ᱥᱮᱨᱢᱟ ᱨᱮ ᱰᱷᱟᱠᱟ ᱠᱚᱞᱮᱡᱽ ᱠᱷᱚᱱ ᱩᱪᱪᱚ ᱢᱟᱫᱫᱷᱚᱢᱤᱠ ᱯᱟᱥ ᱠᱟᱛᱮ ᱰᱷᱟᱠᱟ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱠᱷᱚᱱ ᱑᱙᱗᱖ ᱥᱮᱨᱢᱟ ᱨᱮ ᱮᱞ ᱮᱞ ᱵᱤ (ᱚᱱᱟᱨᱥ) ᱟᱨ ᱑᱙᱗᱘ ᱥᱮᱨᱢᱟ ᱨᱮ ᱮᱞ ᱮᱞ ᱮᱢ ᱰᱤᱜᱨᱤ ᱧᱟᱢ ᱟᱠᱟᱫᱟ᱾ ᱤᱱᱟᱹ ᱛᱟᱭᱚᱢ ᱑᱙᱘᱐ ᱥᱮᱨᱢᱟ ᱨᱮ ᱵᱟᱨ ᱠᱟᱣᱱᱪᱤᱞ ᱠᱷᱚᱱ ᱥᱚᱦᱮᱫ ᱦᱩᱭ ᱞᱟᱹᱜᱤᱛ ᱟᱹᱭᱫᱟᱹᱨᱤᱭ ᱧᱟᱢ ᱟᱠᱟᱫᱟ᱾
ᱠᱟᱹᱢᱤ ᱡᱤᱭᱚᱱ
ᱠᱟᱡᱤ ᱦᱟᱵᱤᱵᱩᱞ ᱟᱣᱟᱞ ᱵᱤᱥᱤᱮᱥ ᱑᱙᱘᱑ ᱵᱮᱪ ᱨᱮᱱ ᱵᱤᱪᱟᱨ ᱠᱮᱰᱟᱨ ᱦᱤᱥᱟᱹᱵᱛᱮᱭ ᱵᱚᱞᱚ ᱞᱮᱱᱟ᱾ ᱠᱟᱹᱢᱤ ᱡᱤᱭᱚᱱᱮ ᱮᱛᱦᱚᱵ ᱞᱮᱫᱟ ᱩᱯᱳᱡᱮᱞᱟ ᱢᱩᱱᱥᱮᱯᱷ ᱦᱤᱥᱟᱹᱵᱛᱮ᱾ ᱩᱱᱤ ᱫᱚ ᱯᱨᱮᱥᱚᱱ ᱨᱮ ᱥᱚᱦᱚᱠᱟᱨᱤ ᱥᱚᱪᱤᱵ ᱟᱨ ᱩᱯᱳ ᱥᱚᱪᱤᱵ ᱦᱤᱥᱟᱹᱵᱛᱮ ᱟᱭᱤᱱ ᱢᱚᱱᱛᱨᱚᱱᱟᱞᱚᱭ ᱨᱮᱭ ᱠᱟᱹᱢᱤᱣᱠᱟᱫᱟ᱾
᱑᱙᱙᱗ ᱥᱮᱨᱢᱟ ᱨᱮ ᱩᱱᱤ ᱡᱮᱞᱟ ᱟᱨ ᱫᱟᱭᱨᱟ ᱡᱚᱡᱽ ᱦᱤᱥᱟᱹᱵᱛᱮ ᱯᱚᱫᱚᱱᱱᱳᱛᱤᱭ ᱧᱟᱢ ᱞᱮᱫᱟ᱾ ᱒᱐᱐᱐ ᱥᱮᱨᱢᱟ ᱨᱮ ᱩᱱᱤ ᱟᱭᱤᱱ ᱢᱚᱱᱛᱨᱚᱱᱟᱞᱚᱭ ᱨᱮᱱ ᱡᱤᱜᱽᱢᱳ ᱥᱚᱪᱤᱵᱽ ᱨᱮᱱᱟᱜ ᱫᱟᱭᱤᱛᱛᱚᱭ ᱧᱟᱢ ᱞᱮᱫᱟ᱾ ᱒᱐᱐᱔ ᱥᱮᱨᱢᱟ ᱨᱮ ᱚᱛᱤᱨᱤᱠᱛᱳ ᱥᱚᱪᱤᱵ ᱟᱨ ᱒᱐᱐᱗ ᱥᱮᱨᱢᱟ ᱨᱮ ᱟᱭᱤᱱ ᱢᱚᱱᱛᱨᱚᱱᱟᱞᱚᱭ ᱨᱮᱱ ᱥᱚᱪᱤᱵᱽ ᱦᱤᱥᱟᱹᱵᱛᱮ ᱫᱟᱭᱤᱛᱛᱚᱭ ᱧᱟᱢ ᱞᱮᱫᱟ᱾ ᱒᱐᱑᱗ ᱥᱮᱨᱢᱟ ᱨᱮ ᱯᱨᱚᱴᱤᱨᱚᱠᱠᱷᱟ ᱢᱚᱱᱛᱨᱚᱱᱟᱞᱚᱭ ᱨᱮᱱ ᱞᱟᱹᱴᱩ ᱥᱚᱪᱤᱵ ᱦᱤᱥᱟᱹᱵ ᱛᱮ ᱪᱟᱹᱠᱨᱤ ᱠᱷᱚᱱ ᱚᱵᱚᱥᱚᱨᱮ ᱧᱟᱢ ᱟᱠᱟᱫᱟ᱾ ᱥᱚᱨᱠᱟᱹᱨᱤ ᱪᱟᱹᱠᱨᱤ ᱠᱷᱚᱱ ᱚᱵᱚᱥᱚᱨ ᱦᱟᱛᱟᱣ ᱛᱟᱭᱟᱢ ᱫᱟᱨᱟᱢ ᱩᱱᱤ ᱫᱚ ᱵᱨᱟᱠ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱨᱮ ᱢᱟᱪᱮᱫᱮ ᱛᱟᱸᱦᱮᱸᱠᱟᱱᱟ᱾
ᱯᱚᱛᱚᱵᱠᱚ
ᱠᱟᱡᱤᱦᱟᱵᱤᱵᱩᱞ ᱟᱣᱟᱞ ᱟᱜ ᱯᱟᱨᱥᱟᱞ ᱟᱠᱟᱱ ᱯᱚᱛᱚᱵᱽ ᱠᱚ ᱫᱚ ᱦᱩᱭᱩᱜ ᱠᱟᱱᱟ-
ᱜᱷᱟᱨᱚᱸᱡᱽ ᱡᱤᱭᱚᱱ
ᱠᱟᱡᱤ ᱦᱟᱵᱤᱵᱩᱞ ᱟᱣᱟᱞ ᱨᱮᱱ ᱟᱡ ᱵᱟᱹᱦᱩ ᱫᱚ ᱥᱟᱦᱟᱱᱟ ᱟᱠᱛᱟᱨ ᱠᱷᱟᱱᱚᱢ᱾ ᱤᱱᱠᱤᱱᱨᱮᱱ ᱯᱮᱭᱟ ᱠᱩᱲᱤ ᱢᱮᱱᱟᱜᱠᱤᱱᱟ᱾
ᱢᱨᱩ ᱯᱟᱹᱨᱥᱤ
ᱢᱨᱩ, ᱢᱨᱩᱝ ᱧᱩᱛᱩᱢ ᱛᱮᱦᱚᱸ ᱵᱟᱲᱟᱭᱚᱜᱼᱟ, ᱫᱚ ᱵᱟᱝᱞᱟᱫᱮᱥ ᱟᱨ ᱢᱤᱭᱟᱱᱢᱟᱨ ᱨᱮᱭᱟᱜ ᱢᱤᱫ ᱪᱤᱱᱟᱼᱛᱤᱵᱵᱚᱛᱤ ᱯᱟᱹᱨᱥᱤ ᱠᱟᱱᱟ᱾ ᱱᱚᱶᱟ ᱯᱟᱹᱨᱥᱤ ᱫᱚ ᱑᱙᱙᱑ ᱥᱮᱨᱢᱟ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ ᱒᱒,᱐᱐᱐ ᱜᱟᱱ ᱦᱚᱲ ᱥᱟᱶᱛᱮ ᱵᱚᱝᱜᱟᱞᱟᱫᱮᱥ ᱨᱮᱱᱟᱜ ᱪᱚᱴᱴᱚᱜᱨᱟᱢ ᱵᱩᱨᱩ ᱴᱨᱟᱠᱥ ᱟᱨ ᱢᱤᱭᱟᱱᱢᱟᱨ ᱨᱮᱭᱟᱜ ᱨᱟᱠᱷᱟᱭᱤᱱ ᱯᱚᱱᱚᱛ ᱨᱮ ᱢᱮᱱᱟᱜ ᱢᱨᱩ (ᱢᱨᱳᱥ) ᱠᱚᱠᱚ ᱨᱚᱲᱼᱟ᱾ ᱢᱨᱩ ᱫᱚ ᱪᱚᱴᱴᱜᱨᱟᱢ ᱵᱩᱨᱩ ᱴᱨᱮᱠᱴᱥ ᱨᱮᱱᱟᱜ ᱵᱟᱱᱫᱚᱨᱵᱟᱱ ᱦᱚᱱᱚᱛ ᱨᱮᱱᱟᱜ ᱫᱚᱥᱟᱨ ᱢᱟᱨᱟᱝ ᱟᱹᱫᱤᱵᱟᱹᱥᱤ ᱜᱩᱴ ᱠᱟᱱᱟ ᱠᱚ᱾ ᱨᱟᱝᱜᱟᱢᱟᱴᱤ ᱦᱚᱱᱚᱛ ᱨᱮᱦᱚᱸ ᱢᱨᱳᱥ ᱠᱚᱣᱟᱜ ᱢᱤᱫᱴᱟᱝ ᱠᱚᱢ ᱜᱩᱴ ᱜᱮ ᱠᱚ ᱛᱟᱦᱮᱱᱟ᱾
ᱦᱟᱹᱴᱤᱧ
ᱢᱨᱩ ᱯᱟᱹᱨᱥᱤ ᱫᱚ ᱦᱟᱝᱠᱳᱝᱥᱳ ᱟᱨ ᱟᱱᱩ ᱥᱟᱶ ᱢᱨᱩᱭᱤᱠ ᱯᱟᱹᱨᱥᱤ ᱨᱮᱱᱟᱜ ᱢᱤᱫ ᱪᱟᱸᱜᱟ ᱠᱟᱱᱟ, ᱡᱟᱦᱟᱸ ᱫᱚ ᱢᱤᱭᱟᱱᱢᱟᱨ ᱨᱮᱱᱟᱜ ᱪᱤᱱ ᱯᱚᱱᱚᱛ ᱨᱮᱱᱟᱜ ᱯᱟᱞᱮᱴᱣᱟ ᱥᱚᱦᱚᱨ ᱨᱮ ᱠᱚ ᱨᱚᱲᱼᱟ᱾ ᱪᱤᱱᱟᱼᱛᱤᱵᱵᱚᱛᱤ ᱥᱟᱶ ᱢᱨᱩᱭᱤᱠ ᱟᱜ ᱥᱟᱹᱜᱟᱹᱭ ᱫᱚ ᱴᱷᱟᱹᱶᱠᱟᱹ ᱥᱟᱺᱦᱤᱡ ᱵᱟᱝ ᱵᱟᱰᱟᱭᱚᱜ ᱠᱟᱱᱟ᱾
ᱯᱟᱥᱱᱟᱣ
ᱢᱨᱩ ᱫᱚ ᱞᱟᱢᱟ, ᱨᱩᱢᱟ, ᱟᱞᱤᱠᱟᱨᱟᱢ ᱟᱨ ᱛᱟᱱᱪᱤ ᱨᱮᱱᱟᱜ ᱵᱤᱨ ᱴᱚᱴᱷᱟ ᱨᱮ ᱵᱟᱱᱫᱚᱨᱵᱟᱱ ᱦᱚᱱᱚᱛ ᱨᱮᱱᱟᱜ ᱪᱤᱢᱵᱩᱠ ᱵᱩᱨᱩ ᱥᱩᱨ ᱨᱮ ᱠᱚ ᱛᱟᱦᱮᱱᱟ᱾ (Rashel 2009) ᱢᱤᱭᱟᱱᱢᱟᱨ ᱨᱮ, ᱩᱱᱠᱩ ᱨᱟᱠᱷᱟᱭᱤᱱ ᱯᱚᱱᱚᱛ ᱨᱮᱱᱟᱜ ᱥᱤᱛᱣᱮ ᱦᱚᱱᱚᱛ (ᱟᱠᱤᱭᱟᱵᱽ) ᱨᱮ ᱵᱷᱩᱴᱤᱰᱚᱝ ᱥᱚᱦᱚᱨ ᱟᱨ ᱯᱳᱱᱱᱟᱜᱽᱭᱩᱱ ᱥᱚᱦᱚᱨ ᱨᱮ ᱦᱚᱸ ᱠᱚ ᱛᱟᱦᱮᱸᱱᱟ᱾
ᱪᱟᱸᱜᱟ ᱦᱟᱹᱴᱤᱧ
ᱮᱛᱷᱱᱚᱞᱚᱜᱽ (᱒᱒ ᱟᱱᱟᱜ ᱮᱰᱤᱥᱚᱱ) ᱨᱮ ᱓ ᱭᱟ ᱢᱩᱬᱩᱛ ᱪᱟᱸᱜᱟ ᱯᱟᱹᱨᱥᱤ ᱞᱮᱠᱟᱛᱮ ᱟᱱᱳᱠ, ᱰᱚᱣᱯᱨᱮᱝ (ᱰᱚᱯᱨᱮᱝ) ᱟᱨ ᱥᱩᱝᱢᱟ (ᱪᱩᱝᱢᱟ), ᱟᱨᱦᱚᱸ ᱰᱚᱢᱨᱚᱝ ᱟᱨ ᱨᱩᱢᱢᱟ ᱨᱮᱱᱟᱜ ᱵᱟᱨᱭᱟ ᱦᱩᱰᱤᱧ ᱪᱟᱸᱜᱟ ᱯᱟᱹᱨᱥᱤ ᱠᱚ ᱢᱮᱱᱟᱜᱼᱟ᱾
ᱢᱟᱨᱟᱝ ᱢᱨᱳ ᱠᱞᱟᱱ ᱯᱮᱭᱟ ᱢᱮᱱᱟᱜᱼᱟ (Rashel 2009)᱾
ᱨᱚᱱᱚᱲ
ᱠᱩᱠᱤ ᱯᱟᱹᱨᱥᱤᱠᱚ ᱨᱮᱭᱟᱜ ᱩᱞᱴᱟᱹ ᱨᱮ, ᱢᱨᱩ ᱫᱚ ᱢ.ᱠ.ᱡ (ᱢᱩᱛᱟᱹᱱ-ᱠᱟᱱᱣᱟᱹ-ᱡᱚᱛᱚᱥ) ᱟᱹᱲᱟᱹ ᱞᱮᱠᱟᱛᱮ ᱥᱟᱡᱟᱣ ᱢᱮᱱᱟᱜᱼᱟ᱾ (ᱮᱵᱚᱨᱥᱳᱞ ᱑᱙᱙᱖)
ᱮᱞᱠᱷᱟ
ᱨᱟᱥᱮᱞ (᱒᱐᱐᱙:᱑᱕᱙) ᱞᱟᱛᱟᱨ ᱨᱮ ᱮᱢ ᱟᱠᱟᱱ ᱢᱨᱩ ᱮᱞᱠᱷᱟ ᱠᱚ ᱞᱤᱥᱴᱤ ᱟᱠᱟᱫᱟᱭ᱾
ᱪᱤᱠᱤ
ᱢᱨᱩ ᱪᱤᱠᱤ ᱫᱚ ᱢᱤᱫ ᱟᱹᱫᱤᱵᱟᱹᱥᱤ, ᱢᱮᱥᱤᱭᱟᱱᱤᱠ ᱪᱤᱠᱤ ᱠᱟᱱᱟ᱾ ᱑᱙᱘᱐ ᱥᱮᱨᱢᱟ ᱨᱮ ᱢᱮᱱᱞᱟᱭ ᱢᱩᱨᱚᱝ (ᱢᱟᱱᱞᱮ ᱢᱨᱳ ᱢᱮᱱᱛᱮ ᱦᱚᱸ ᱵᱟᱲᱟᱭᱚᱜᱼᱟ) ᱫᱚ ᱠᱨᱟᱢᱟ ᱨᱮᱱᱟᱜ ᱫᱷᱚᱨᱚᱢ ᱟᱨ ᱚᱱᱟ ᱥᱟᱶᱛᱮ ᱢᱨᱩ ᱯᱟᱹᱨᱥᱤ ᱞᱟᱹᱜᱤᱫ ᱢᱤᱫ ᱱᱟᱣᱟ ᱪᱤᱠᱤ ᱵᱮᱱᱟᱣ ᱞᱮᱫᱼᱟ᱾
ᱱᱚᱶᱟ ᱪᱤᱠᱤ ᱫᱚ ᱞᱮᱸᱜᱟ ᱠᱷᱚᱱ ᱡᱚᱡᱚᱢ ᱥᱮᱫ ᱚᱞᱚᱜ ᱠᱟᱱᱟ ᱟᱨ ᱱᱚᱶᱟ ᱨᱮ ᱟᱯᱱᱟᱨᱟᱜ ᱮᱞᱠᱷᱟ ᱥᱮᱴ ᱢᱮᱱᱟᱜᱼᱟ᱾ ᱱᱚᱶᱟ ᱨᱮ ᱴᱳᱱ ᱢᱟᱨᱠ ᱵᱮᱵᱷᱟᱨ ᱵᱟᱹᱱᱩᱜᱼᱟ᱾
ᱢᱨᱩ ᱯᱟᱹᱨᱥᱤ ᱫᱚ ᱞᱟᱛᱤᱱ ᱟᱨ ᱢᱨᱩ ᱪᱤᱠᱤ ᱛᱮ ᱚᱞᱚᱜ ᱠᱟᱱᱟ᱾
ᱭᱩᱱᱤᱠᱳᱰ
ᱢᱨᱩ ᱪᱤᱠᱤ ᱞᱟᱹᱜᱤᱫ ᱭᱩᱱᱤᱠᱠᱰ ᱵᱽᱞᱚᱠ, ᱡᱟᱦᱟᱸ ᱫᱚ ᱢᱨᱳ ᱢᱮᱱᱛᱮ ᱠᱚ ᱢᱮᱛᱟᱜ ᱠᱟᱱᱟ, U+16A40 U+16A6F:
ᱵᱟᱨᱦᱮ ᱡᱚᱱᱚᱲ
ᱛᱷᱚᱠ: ᱯᱟᱹᱨᱥᱤ ᱛᱷᱚᱠ: ᱪᱤᱱᱟᱼᱛᱤᱵᱵᱚᱛᱤ ᱯᱟᱹᱨᱥᱤ ᱛᱷᱚᱠ: ᱵᱟᱝᱞᱟᱫᱮᱥ ᱨᱮᱱᱟᱜ ᱯᱟᱹᱨᱥᱤ ᱛᱷᱚᱠ: ᱢᱤᱭᱟᱱᱢᱟᱨ ᱨᱮᱱᱟᱜ ᱯᱟᱹᱨᱥᱤ ᱛᱷᱚᱠ: ᱮᱛᱚᱢ ᱮᱥᱤᱭᱟ ᱨᱮᱱᱟᱜ ᱯᱟᱹᱨᱥᱤ
ᱞᱚᱠᱮᱴ ᱪᱮᱴᱟᱨᱡᱤ
ᱞᱚᱠᱮᱴ ᱪᱮᱴᱟᱨᱡᱤ (ᱡᱟᱱᱟᱢ: ᱔ ᱰᱤᱥᱮᱢᱵᱚᱨ ᱑᱙᱗᱔) ᱫᱚ ᱢᱤᱫ ᱵᱟᱝᱜᱟᱞᱤ ᱮᱠᱴᱚᱨ, ᱨᱟᱡᱽᱟᱹᱨᱤ ᱟᱨ ᱥᱚᱝᱥᱚᱫ ᱨᱟᱹᱥᱤᱭᱟᱹ ᱠᱟᱱᱟᱭ ᱾ ᱩᱱᱤ ᱫᱚ ᱯᱚᱪᱷᱤᱢ ᱵᱟᱝᱞᱟ ᱨᱮᱭᱟᱜ ᱦᱩᱜᱽᱞᱤ ᱞᱳᱠᱥᱚᱵᱷᱟ ᱛᱟᱞᱢᱟ ᱠᱷᱚᱱ ᱮ ᱵᱟᱪᱷᱟᱣ ᱟᱠᱟᱱᱟ ᱾ ᱩᱱᱤ ᱫᱚ ᱢᱤᱫ ᱠᱞᱟᱥᱤᱠᱟᱞ ᱰᱮᱱᱥᱟᱨ ᱦᱚᱸᱭ ᱠᱟᱱᱟ ᱾ ᱩᱱᱤ ᱢᱟᱱᱤᱯᱩᱨᱤ, ᱠᱟᱛᱷᱟᱠᱟᱞᱤ, ᱵᱷᱟᱨᱚᱛ ᱱᱟᱴᱭᱚᱢ ᱟᱨ ᱠᱨᱤᱭᱮᱴᱤᱵᱷ ᱨᱮ ᱟᱡᱟᱜ ᱛᱟᱞᱤᱢ ᱮ ᱯᱩᱨᱟᱹᱣ ᱟᱠᱟᱫᱟ, ᱛᱚᱵᱮ ᱩᱱᱤ ᱫᱚ ᱢᱤᱫ ᱮᱠᱴᱚᱨ ᱞᱮᱠᱟᱛᱮ ᱜᱮ ᱰᱷᱮᱨ ᱮ ᱵᱟᱲᱟᱭᱚᱜᱼᱟ ᱾ ᱱᱚᱣᱟ ᱢᱟᱲᱟᱝ ᱨᱮ ᱩᱱᱤ ᱵᱷᱟᱨᱚᱛᱤᱭᱚ ᱡᱚᱱᱚᱛᱟ ᱯᱟᱨᱴᱤ ᱨᱮᱭᱟᱜ ᱵᱤ.ᱡᱮ.ᱯᱤ ᱢᱚᱦᱤᱞᱟ ᱢᱳᱨᱪᱟ ᱨᱮᱱ ᱯᱟᱨᱥᱮᱛ ᱮ ᱛᱟᱦᱮᱸ ᱠᱟᱱᱟ ᱾ ᱱᱤᱛ ᱩᱱᱤ ᱫᱚ ᱯᱚᱪᱷᱤᱢ ᱵᱟᱝᱞᱟ ᱨᱮᱭᱟᱜ ᱵᱷᱟᱨᱚᱛᱤᱭᱚ ᱡᱚᱱᱚᱛᱟ ᱯᱟᱨᱴᱤ ᱨᱮᱱ ᱢᱟᱬᱛᱮ ᱥᱩᱛᱨᱮᱛ ᱠᱟᱱᱟᱭ ᱾
ᱯᱩᱭᱞᱩ ᱡᱤᱭᱚᱱ
ᱪᱮᱴᱟᱨᱡᱤ ᱟᱡ ᱵᱟᱵᱟ ᱥᱨᱤ ᱚᱱᱤᱞ ᱪᱮᱴᱟᱨᱡᱤ ᱫᱚ ᱟᱡ‌ ᱫᱟᱹᱫᱩ ᱞᱮᱠᱟ ᱜᱮ ᱫᱚᱠᱠᱷᱤᱱᱮᱥᱣᱚᱨ ᱠᱟᱞᱤ ᱢᱚᱱᱫᱤᱨ ᱨᱮᱱ ᱯᱩᱨᱳᱦᱤᱛ (ᱱᱟᱭᱠᱮ) ᱮ ᱛᱟᱦᱮᱸ ᱠᱟᱱᱟ ᱾ ᱟᱡ ᱜᱚᱜᱚ ᱩᱱᱤ ᱫᱚ ᱮᱱᱮᱡ ᱟᱥᱲᱟ ᱨᱮᱭ ᱤᱫᱤ ᱞᱮᱫᱮᱭᱟ ᱾ ᱩᱱᱤ ᱡᱚᱠᱷᱚᱱ ᱤᱨᱟᱹᱞ ᱪᱟᱱᱟᱪ ᱨᱮᱭ ᱛᱟᱦᱮᱸ ᱠᱟᱱᱟ, ᱚᱱ ᱚᱠᱛᱚ ᱢᱚᱢᱚᱛᱟ ᱥᱚᱝᱠᱚᱨ ᱵᱮᱞᱮᱴ ᱥᱟᱶ ᱵᱤᱫᱮᱥ ᱛᱮᱭ ᱥᱮᱱ ᱞᱮᱱᱟ ᱾ ᱪᱮᱴᱟᱨᱡᱤ ᱫᱚ ᱠᱚᱞᱠᱟᱛᱟ ᱨᱮᱭᱟᱜ ᱫᱚᱠᱠᱷᱤᱱᱮᱥᱣᱚᱨ ᱴᱚᱴᱷᱟ ᱨᱮᱭᱟᱜ ᱠᱚᱸᱭᱮ ᱮᱞᱟᱠᱟ ᱨᱮᱭ ᱦᱟᱨᱟ ᱨᱟᱠᱟᱵ ᱟᱠᱟᱱᱟ ᱾
ᱛᱟᱭᱚᱢ ᱛᱮ ᱩᱱᱤ ᱠᱚᱞᱠᱟᱛᱟ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱥᱟᱶ ᱡᱚᱯᱨᱟᱣ ᱡᱳᱜᱚᱢᱟᱭᱟ ᱫᱮᱵᱤ ᱠᱚᱞᱮᱡᱽ ᱨᱮᱭ ᱯᱟᱲᱦᱟᱣ ᱟᱠᱟᱱᱟ ᱾
ᱨᱟᱡᱽᱟᱹᱨᱤ ᱡᱤᱭᱚᱱ
ᱞᱚᱠᱮᱴ ᱪᱮᱴᱟᱨᱡᱤ ᱮ.ᱟᱭ.ᱴᱤ.ᱥᱤ ᱨᱮᱱ ᱨᱟᱹᱥᱤᱭᱟᱹ ᱞᱮᱠᱟᱛᱮ ᱟᱡᱟᱜ ᱨᱟᱡᱽᱟᱹᱨᱤ ᱡᱤᱭᱚᱱ ᱮ ᱮᱛᱚᱦᱚᱵ ᱞᱮᱫᱟ ᱾ ᱒᱐᱑᱕ ᱨᱮ ᱩᱱᱤ ᱮ.ᱟᱭ.ᱴᱤ.ᱥᱤ ᱥᱟᱶ ᱟᱡᱟᱜ ᱥᱟᱹᱜᱟᱹᱭ ᱛᱚᱯᱟᱜ ᱠᱟᱛᱮ ᱵᱤ.ᱡᱮ.ᱯᱤ ᱛᱮᱭ ᱥᱮᱞᱮᱫ ᱞᱮᱱᱟ ᱾ ᱩᱱᱤ ᱯᱚᱪᱷᱤᱢ ᱵᱟᱝᱞᱟ ᱨᱮᱭᱟᱜ ᱢᱚᱭᱩᱨᱮᱥᱣᱚᱨ ᱵᱤᱫᱷᱟᱱᱥᱚᱵᱷᱟ ᱛᱟᱞᱢᱟ ᱠᱷᱚᱱ ᱯᱚᱪᱷᱤᱢ ᱵᱟᱝᱞᱟ ᱵᱤᱫᱷᱟᱱᱥᱚᱵᱷᱟ ᱵᱟᱪᱷᱱᱟᱣ, ᱒᱐᱑᱖ ᱨᱮᱭ ᱛᱤᱸᱜᱩ ᱞᱮᱱᱟ, ᱢᱮᱱᱠᱷᱟᱱ ᱮ.ᱟᱭ.ᱴᱤ.ᱥᱤ ᱨᱮᱱ ᱨᱟᱹᱥᱤᱭᱟᱹ ᱚᱵᱷᱤᱡᱤᱛ ᱨᱟᱭ ᱴᱷᱮᱱ ᱮ ᱦᱤᱨᱟᱹᱣ ᱚᱪᱚ ᱞᱮᱱᱟ ᱾ ᱒᱐᱑᱗ ᱨᱮ ᱩᱱᱤ ᱯᱚᱪᱷᱤᱢ ᱵᱟᱝᱞᱟ ᱨᱮ ᱵᱤ.ᱡᱮ.ᱯᱤ ᱢᱚᱦᱤᱞᱟ ᱢᱳᱨᱪᱟ ᱨᱮᱱ ᱯᱟᱨᱥᱮᱛ ᱞᱮᱠᱟᱛᱮ ᱨᱩᱯᱟ ᱜᱟᱝᱜᱩᱞᱤ ᱟᱜ ᱴᱷᱟᱶ ᱮ ᱦᱟᱛᱟᱣ ᱞᱮᱫᱟ ᱾
ᱥᱚᱝᱥᱚᱫ ᱨᱮᱱ ᱨᱟᱹᱥᱤᱭᱟᱹ
ᱩᱱᱤ ᱦᱩᱜᱽᱞᱤ ᱞᱳᱠᱥᱚᱵᱷᱟ ᱛᱟᱞᱢᱟ ᱠᱷᱚᱱ ᱨᱚᱛᱱᱟ ᱫᱮ ᱵᱤᱨᱩᱫᱽ ᱨᱮ ᱒᱐᱑᱙ ᱞᱳᱠᱥᱚᱵᱷᱟ ᱵᱟᱪᱷᱱᱟᱣ ᱨᱮᱭ ᱛᱤᱸᱜᱩ ᱞᱮᱱᱟ ᱟᱨ ᱖,᱗᱑,᱔᱔᱘ (᱔᱖.᱐᱖%) ᱵᱷᱳᱴ ᱧᱟᱢ ᱠᱟᱛᱮ ᱮ ᱡᱤᱛᱟᱹᱣ ᱮᱱᱟ ᱾
᱑᱓ ᱥᱮᱯᱴᱮᱢᱵᱚᱨ ᱒᱐᱑᱙ ᱨᱮ, ᱩᱱᱤ ᱤᱱᱯᱷᱳᱨᱢᱮᱥᱚᱱ ᱴᱮᱠᱱᱚᱞᱚᱡᱤ ᱪᱮᱛᱟᱱ ᱛᱤᱸᱜᱩ ᱠᱚᱢᱤᱴᱤ ᱨᱮᱱ ᱨᱟᱹᱥᱤᱭᱟᱹ ᱞᱮᱠᱟᱛᱮᱭ ᱵᱟᱪᱷᱟᱣ ᱞᱮᱱᱟ ᱟᱨ ᱙ ᱚᱠᱴᱚᱵᱚᱨ ᱒᱐᱑᱙ ᱠᱷᱚᱱ ᱩᱱᱤ ᱛᱤᱨᱞᱟᱹ ᱫᱟᱲᱮᱭᱟᱱᱟᱜ ᱠᱚᱢᱤᱴᱤ ᱨᱮᱱ ᱨᱟᱹᱥᱤᱭᱟᱹ ᱞᱮᱠᱟᱛᱮ ᱠᱟᱹᱢᱤ ᱠᱟᱱᱟ ᱾
᱒᱐᱒᱑ ᱥᱮᱨᱢᱟ ᱨᱮᱭᱟᱜ ᱵᱤᱫᱷᱟᱱᱥᱚᱵᱷᱟ ᱨᱮ ᱵᱤ.ᱡᱮ.ᱯᱤ ᱨᱮᱱ ᱨᱟᱹᱥᱤᱭᱟᱹ ᱞᱮᱠᱟᱛᱮ ᱪᱩᱪᱩᱨᱟ ᱵᱤᱫᱷᱟᱱᱥᱚᱵᱷᱟ ᱛᱟᱞᱢᱟ ᱨᱮᱭᱟ ᱛᱤᱸᱜᱩ ᱞᱮᱱᱟ ᱢᱮᱱᱠᱷᱟᱱ ᱴᱤ.ᱮᱢ.ᱥᱤ ᱨᱮᱱ ᱚᱥᱤᱛ ᱢᱚᱡᱩᱢᱫᱟᱨ ᱴᱷᱮᱱ ᱑᱘,᱘᱗᱙ ᱜᱚᱴᱟᱱ ᱵᱷᱳᱴ ᱛᱮᱭ ᱦᱤᱨᱟᱹᱣ ᱮᱱᱟ ᱾
ᱵᱟᱨᱦᱮ ᱡᱚᱱᱚᱲ
ᱛᱷᱚᱠ: ᱯᱚᱪᱷᱤᱢ ᱵᱟᱝᱞᱟ ᱨᱮᱭᱟᱜ ᱨᱟᱡᱽᱟᱹᱨᱤ ᱨᱮ ᱛᱤᱨᱞᱟᱹ ᱛᱷᱚᱠ: ᱵᱟᱝᱞᱟ ᱮᱠᱴᱚᱨ
ᱫᱷᱚᱨᱞᱟ ᱜᱟᱰᱟ
ᱠᱩᱨᱤᱜᱨᱟᱢ ᱴᱷᱮᱱ ᱱᱚᱶᱟ ᱜᱟᱰᱟ ᱨᱮᱱᱟᱜ ᱜᱩᱴ ᱠᱷᱟᱞ ᱑᱒ ᱯᱷᱩᱴ (᱓.᱗ ᱢᱤᱴᱚᱨ) ᱟᱨ ᱥᱟᱱᱟᱢ ᱠᱷᱚᱱ ᱡᱟᱹᱥᱛᱤ ᱫᱚ ᱓᱙ ᱯᱷᱩᱴ (᱑᱒ ᱢᱤᱴᱚᱨ) ᱢᱮᱱᱟᱜᱼᱟ᱾
ᱫᱷᱟᱨᱞᱟ ᱟᱨ ᱡᱚᱢᱩᱱᱟ ᱜᱟᱰᱟ ᱨᱮᱱᱟᱜ ᱜᱟᱰᱟ ᱟᱲᱮ ᱫᱷᱥᱟᱣ ᱫᱚ ᱒᱐᱐᱗ ᱨᱮ ᱞᱟᱞᱢᱚᱱᱤᱨᱦᱟᱴ ᱨᱮ ᱟᱹᱰᱤ ᱰᱷᱮᱨ ᱞᱮᱱᱟ᱾ ᱞᱟᱞᱢᱚᱱᱤᱨᱦᱟᱴ ᱨᱮ, ᱫᱷᱚᱨᱞᱟ ᱜᱟᱰᱟ ᱦᱚᱛᱮᱛᱮ ᱗ ᱠᱤᱞᱳᱢᱤᱴᱟᱨ (᱔.᱓ ᱢᱟᱭᱤᱞ) ᱡᱤᱞᱤᱧ ᱰᱩᱵᱟᱹ ᱟᱠᱚᱴ ᱵᱟᱸᱫᱷ ᱨᱮᱭᱟᱜ ᱒ ᱠᱤᱞᱳᱢᱤᱴᱟᱨ ᱜᱟᱱ ᱞᱮ ᱫᱷᱟᱥᱟᱣ ᱪᱟᱵᱟ ᱞᱮᱱᱟ᱾ ᱓ ᱜᱚᱴᱟᱝ ᱢᱚᱥᱡᱤᱫᱽ, ᱵᱟᱨᱭᱟ ᱢᱩᱱᱫᱤᱞ, ᱢᱤᱫ ᱴᱟᱝ ᱢᱟᱫᱽᱨᱟᱥᱟ ᱟᱨ ᱢᱤᱫ ᱯᱨᱟᱭᱢᱮᱨᱤ ᱟᱥᱲᱟ, ᱟᱨ ᱢᱤᱫ ᱢᱟᱨᱟᱝ ᱡᱟᱭᱜᱟ ᱡᱟᱦᱟᱸ ᱫᱚ ᱪᱟᱥ ᱡᱟᱭᱜᱟ ᱠᱚ ᱛᱟᱦᱮ ᱠᱟᱱᱟ ᱚᱱᱟ ᱠᱚ ᱫᱟᱜ ᱛᱮ ᱵᱚᱦᱮᱞ ᱞᱮᱱᱟ, ᱚᱱᱠᱟ ᱛᱮ ᱓᱐᱐᱐ ᱜᱟᱱ ᱦᱚᱲ ᱚᱲᱟᱜ ᱫᱚ ᱟᱫ ᱞᱮᱫᱟ᱾
ᱠᱩᱨᱲᱜᱨᱟᱢ ᱨᱮ ᱫᱷᱟᱨᱞᱟ ᱟᱲᱮ ᱨᱮ ᱢᱤᱫ ᱯᱟᱨᱠ ᱢᱮᱱᱟᱜᱼᱟ᱾ ᱥᱟᱠᱳ ᱦᱚᱸ ᱢᱮᱱᱟᱜᱼᱟ᱾ ᱫᱟᱜᱼᱡᱟᱹᱲᱤ ᱚᱠᱛᱚ ᱨᱮ ᱱᱚᱶᱟ ᱜᱟᱰᱟ ᱫᱚ ᱵᱟᱹᱲᱛᱤ ᱜᱮ ᱯᱮᱨᱮᱡᱚᱜᱼᱟ, ᱢᱮᱱᱠᱷᱟᱱ ᱥᱤᱛᱩᱝ ᱫᱤᱱ ᱨᱮ ᱱᱚᱶᱟ ᱜᱟᱰᱟ ᱨᱮ ᱟᱹᱰᱤ ᱠᱚᱢ ᱫᱟᱜ ᱞᱤᱸᱜᱤᱱᱟ᱾ ᱯᱩᱞᱤ ᱨᱮᱱᱟᱜ ᱵᱚᱦᱮᱞ ᱛᱮ ᱟᱹᱰᱤ ᱜᱟᱱ ᱦᱩᱰᱤᱧ ᱦᱩᱰᱤᱧ ᱰᱷᱤᱞ (ᱪᱚᱨ) ᱠᱚ ᱵᱮᱱᱟᱣ ᱟᱠᱟᱱᱟ᱾
ᱰᱩᱵᱟᱹ
ᱫᱷᱟᱨᱞᱟ ᱟᱨ ᱛᱤᱥᱛᱟ ᱜᱟᱰᱟ ᱫᱚ ᱡᱩᱱ ᱠᱷᱚᱱ ᱥᱮᱯᱴᱮᱢᱵᱚᱨ ᱦᱟᱹᱵᱤᱡ ᱢᱚᱱᱥᱩᱱ ᱚᱠᱛᱚ ᱨᱮ ᱵᱟᱝᱞᱟᱫᱮᱥ ᱨᱮ ᱟᱹᱰᱤ ᱜᱟᱱ ᱰᱩᱵᱟᱹ ᱨᱮᱭᱟᱜ ᱮ ᱥᱤᱨᱡᱟᱹᱣᱟ᱾
ᱵᱟᱨᱦᱮ ᱡᱚᱱᱚᱲ
ᱛᱷᱚᱠ: ᱜᱟᱰᱟ ᱛᱷᱚᱠ: ᱥᱤᱧᱚᱛ ᱨᱮᱭᱟᱜ ᱜᱟᱰᱟ ᱛᱷᱚᱠ: ᱯᱚᱪᱷᱤᱢ ᱵᱟᱝᱞᱟ ᱨᱮᱭᱟᱜ ᱜᱟᱰᱟ ᱛᱷᱚᱠ: ᱠᱟᱞᱤᱢᱯᱚᱝ ᱨᱮᱭᱟᱜ ᱜᱟᱰᱟ ᱛᱷᱚᱠ: ᱡᱚᱞᱯᱟᱭᱜᱩᱲᱤ ᱨᱮᱭᱟᱜ ᱜᱟᱰᱟ ᱛᱷᱚᱠ: ᱥᱤᱠᱠᱤᱢ ᱨᱮᱭᱟᱜ ᱜᱟᱰᱟ ᱛᱷᱚᱠ: ᱵᱟᱝᱞᱟᱫᱮᱥ ᱨᱮᱭᱟᱜ ᱜᱟᱰᱟ ᱛᱷᱚᱠ: ᱵᱷᱩᱴᱟᱱ ᱨᱮᱭᱟᱜ ᱜᱟᱰᱟ ᱛᱷᱚᱠ: ᱨᱚᱝᱯᱩᱨ ᱠᱷᱚᱸᱰ ᱨᱮᱭᱟᱜ ᱜᱟᱰᱟ
ᱥᱟᱯᱤ ᱞᱮᱭᱢᱟ
ᱥᱷᱟᱯᱤ ᱞᱮᱭᱢᱟ (ᱥᱷᱟᱵᱤ ᱞᱮᱭᱢᱟ) ᱟᱨᱵᱟᱝ ᱥᱟᱯᱤ ᱞᱮᱭᱢᱟ (ᱥᱟᱵᱤ ᱞᱮᱭᱢᱟ) ᱫᱚ ᱢᱮᱭᱛᱮᱭ ᱢᱟᱭᱛᱷᱚᱞᱚᱡᱤ ᱟᱨ ᱫᱷᱚᱨᱚᱢ ᱨᱮ ᱥᱟᱸᱨᱜᱟ ᱠᱚᱭᱤᱡ ᱠᱩᱲᱤ ᱵᱳᱸᱜᱟ ᱠᱟᱱᱟᱭ᱾ ᱩᱱᱤ ᱫᱚ ᱠᱩᱲᱤ ᱵᱳᱸᱜᱟ ᱠᱷᱩᱱᱩ ᱞᱮᱭᱢᱟ ᱟᱨ ᱝᱜᱟᱱᱩ ᱞᱮᱭᱢᱟ ᱭᱤᱡ ᱵᱚᱭᱦᱟ ᱠᱩᱲᱤ ᱠᱟᱱᱟᱭ ᱾ ᱯᱟᱨᱩᱠᱷᱤᱭᱟᱹ ᱠᱚ ᱢᱮᱱᱟ ᱩᱱᱠᱩ ᱯᱮ ᱠᱩᱲᱤ ᱵᱚᱭᱦᱟ ᱢᱤᱫ ᱢᱤᱨᱛᱤᱠᱟ (mortal) ᱠᱚᱲᱟ ᱠᱚ ᱵᱟᱯᱞᱟ ᱞᱮᱱ ᱛᱟᱦᱮᱸᱫ ᱾
ᱟᱹᱲᱟᱹ ᱥᱤᱨᱤᱡᱚᱱ
ᱢᱮᱭᱛᱮᱭ ᱠᱩᱲᱤ ᱧᱩᱛᱩᱢ "ᱥᱟᱯᱤ ᱞᱮᱭᱢᱟ" (ꯁꯄꯤ ꯂꯩꯃ) ᱥᱮ "ᱥᱟᱵᱤ ᱞᱮᱭᱢᱟ" (ꯁꯕꯤ ꯂꯩꯃ) ᱫᱚ ᱵᱟᱨᱭᱟ ᱟᱹᱲᱟᱹ ᱠᱷᱚᱱ ᱵᱮᱱᱟᱣ ᱟᱠᱟᱱᱟ ᱾ ᱱᱚᱣᱟ ᱵᱟᱨᱭᱟ ᱟᱹᱲᱟᱹ ᱫᱚ ᱦᱩᱭᱩᱜ ᱠᱟᱱᱟ "ᱥᱷᱟᱯᱤ/ᱥᱟᱯᱤ/ᱥᱷᱟᱵᱤ/ᱥᱟᱵᱤ" (ꯁꯕꯤ) ᱟᱨ "ᱞᱮᱭᱢᱟ" (ꯂꯩꯃ)᱾ "ᱥᱟᱵᱤ" (ꯁꯕꯤ) ᱫᱚ ᱥᱟᱸᱨᱜᱟ ᱞᱮᱠᱟᱱ ᱡᱤᱭᱟᱹᱞᱤ ᱠᱟᱱᱟ ᱠᱚ, ᱥᱟᱱᱛᱟᱲᱤ ᱛᱮ ᱫᱚ ᱨᱮᱴᱠᱮ ᱠᱚ ᱢᱮᱛᱟᱠᱚᱣᱟ᱾ ᱱᱩᱠᱩ ᱫᱚ ᱢᱟᱫ ᱵᱩᱫᱟᱹ ᱨᱮ ᱠᱚ ᱛᱟᱦᱮᱸᱱᱟ ᱾ ᱱᱩᱠᱩ ᱠᱚ ᱞᱟᱥᱮᱨ ᱰᱟᱴᱟ ᱛᱮ ᱠᱚ ᱩᱨᱩᱢᱚᱜᱼᱟ ᱾ "ᱞᱮᱭᱢᱟ" (ꯂꯩꯃ) ᱟᱹᱲᱟᱹ ᱫᱚ ᱵᱟᱨᱭᱟ ᱟᱹᱲᱟᱹ ᱠᱷᱚᱱ ᱵᱮᱱᱟᱣ ᱟᱠᱟᱱᱟ, "ᱞᱮᱭ" (ꯂꯩ) ᱟᱨ "ᱢᱟ" (ꯃ) ᱾ "ᱞᱮᱭ" ᱨᱮᱱᱟᱜ ᱢᱮᱱᱮᱛ ᱫᱚ ᱦᱩᱭᱩᱜ ᱠᱟᱱᱟ ᱚᱛ ᱟᱨᱵᱟᱝ ᱫᱷᱟᱹᱨᱛᱤ᱾ "ᱢᱟ" ᱢᱮᱱᱮᱛ "ᱟᱭᱳ"᱾ ᱟᱹᱲᱟᱹ ᱢᱮᱱᱮᱛ ᱞᱮᱠᱟᱛᱮ, "ᱞᱮᱭᱤᱢᱟ" ᱫᱚ "ᱟᱭᱳ ᱫᱷᱟᱹᱨᱛᱤ" ᱥᱮ "ᱫᱷᱟᱹᱨᱛᱤ ᱟᱭᱳ" ᱢᱮᱱᱛᱮ ᱵᱚ ᱛᱚᱨᱡᱚᱢᱟ ᱫᱟᱲᱮᱭᱟᱜ-ᱟ ᱾ ᱢᱮᱱᱠᱷᱟᱱ ᱡᱮᱜᱮᱛᱟᱹᱨᱤ ᱦᱩᱫᱤᱥ ᱨᱮ, "ᱞᱮᱭᱢᱟ" ᱨᱮᱱᱟᱜ ᱢᱮᱱᱮᱛ ᱫᱚ ᱢᱤᱫ ᱨᱟᱹᱱᱤ, ᱢᱤᱫ ᱠᱩᱲᱤ ᱟᱨᱵᱟᱝ ᱢᱤᱫ ᱠᱩᱲᱤ ᱜᱤᱫᱽᱨᱟᱹ ᱾
ᱱᱤᱭᱩᱡ ᱱᱮᱥᱚᱱ ᱟᱥᱟᱢ
<templatestyles src="Module:Infobox/styles.css">
ᱱᱤᱭᱩᱡ ᱱᱮᱥᱚᱱ ᱟᱥᱟᱢ (ᱢᱟᱲᱟᱝ ᱨᱮ ᱮᱱ ᱮᱱ ᱮ ᱧᱩᱛᱩᱢᱛᱮ ᱩᱯᱨᱩᱢ ᱞᱮᱱᱟ) ᱨᱟᱡᱽᱟᱹᱨᱤ, ᱜᱟᱹᱨᱰᱩ , ᱵᱟᱹᱲᱤᱡ , ᱠᱨᱤᱠᱮᱴ ᱟᱨ ᱵᱚᱞᱤᱭᱩᱰ ᱞᱮᱠᱟᱱ ᱴᱚᱴᱷᱟ ᱨᱮ ᱱᱭᱩᱡᱽ ᱮ ᱯᱟᱥᱱᱟᱣ ᱞᱮᱫᱟ ᱾
ᱵᱟᱬᱛᱤ ᱡᱚᱱᱚᱲ
ᱛᱷᱚᱠ:ᱟᱥᱟᱢ ᱨᱮᱟᱜ ᱢᱚᱥ ᱢᱤᱰᱤᱭᱟ ᱛᱷᱚᱠ:ᱟᱥᱟᱢᱤᱥ ᱯᱟᱹᱨᱥᱤ ᱨᱮᱱᱟᱜ ᱢᱚᱥᱢᱤᱰᱤᱭᱟ ᱛᱷᱚᱠ:ᱥᱤᱧᱚᱛ ᱨᱮ ᱒᱔-ᱠᱮᱞᱟᱥ ᱴᱮᱞᱤᱵᱷᱤᱡᱚᱱ ᱱᱤᱣᱥ ᱪᱮᱱᱟᱞ ᱛᱷᱚᱠ:ᱜᱩᱣᱟᱦᱟᱴᱤ ᱨᱮ ᱴᱮᱞᱤᱵᱷᱤᱡᱚᱱ ᱥᱴᱮᱥᱚᱱ
ᱯᱟᱪᱮ ᱯᱟᱯᱩᱣᱟ (ᱯᱚᱱᱚᱛ)
ᱯᱟᱪᱮ ᱯᱟᱯᱩᱣᱟ (ᱤᱱᱫᱳᱱᱮᱥᱤᱭᱟᱱ: Papua Barat) ᱫᱚ ᱤᱱᱫᱳᱱᱮᱥᱤᱭᱟᱱ ᱫᱤᱥᱚᱢ ᱨᱮᱱ ᱢᱤᱫ ᱯᱚᱱᱚᱛ ᱠᱟᱱᱟ ᱾ ᱱᱚᱶᱟ ᱫᱚ ᱱᱤᱣ ᱜᱤᱱᱤ ᱫᱤᱯ ᱨᱮᱱᱟᱜ ᱵᱟᱨᱭᱟ ᱩᱯᱚᱫᱤᱯ ᱵᱟᱨᱰᱥ ᱦᱮᱰ ᱩᱯᱚᱫᱤᱯ ᱟᱨ ᱵᱳᱢᱵᱮᱨᱭ ᱩᱯᱚᱫᱤᱯ ᱥᱟᱶ ᱟᱨᱦᱚᱸ ᱟᱭᱢᱟ ᱫᱤᱯ ᱠᱚ ᱤᱫᱤ ᱠᱟᱛᱮᱡᱽ ᱵᱮᱱᱟᱣ ᱟᱠᱟᱱᱟ ᱾ ᱯᱚᱱᱚᱛ ᱨᱮᱱᱟᱜ ᱮᱛᱚᱢ ᱥᱮᱫ ᱯᱨᱚᱥᱟᱱᱛ ᱢᱟᱦᱟᱫᱚᱨᱭᱟ, ᱯᱟᱪᱮ ᱥᱮᱫ ᱥᱟᱞᱢᱟᱦᱮᱨᱟ ᱫᱚᱨᱮᱭᱟ ᱟᱨ ᱥᱮᱨᱢᱟ ᱫᱚᱨᱮᱭᱟ, ᱠᱚᱧᱮ ᱥᱮᱫ ᱵᱟᱱᱫᱟ ᱫᱚᱨᱮᱭᱟ ᱟᱨ ᱥᱟᱢᱟᱝ ᱥᱮᱫ ᱯᱟᱯᱩᱣᱟ ᱯᱚᱱᱚᱛ ᱟᱨ ᱪᱮᱫᱽᱨᱟᱣᱟᱥᱤ ᱩᱯᱚ ᱫᱚᱨᱮᱭᱟ ᱢᱮᱱᱟᱜᱼᱟ ᱾ ᱢᱟᱱᱳᱠᱣᱟᱨᱤ ᱯᱚᱱᱚᱛ ᱨᱮᱱᱟᱜ ᱨᱟᱡᱽᱜᱟᱲ ᱟᱨ ᱥᱳᱨᱳᱝ ᱥᱟᱱᱟᱢ ᱠᱷᱚᱱ ᱢᱟᱨᱟᱝ ᱥᱚᱦᱚᱨ ᱠᱟᱱᱟ ᱾ ᱯᱟᱪᱮ ᱯᱟᱯᱩᱣᱟ ᱫᱚ ᱤᱱᱫᱳᱱᱮᱥᱤᱭᱟ ᱨᱮᱱᱟᱜ ᱫᱚᱥᱟᱨ ᱠᱚᱢ ᱦᱚᱲᱮᱞ ᱯᱚᱱᱚᱛ, ᱱᱚᱶᱟ ᱯᱚᱱᱚᱛ ᱨᱮ ᱒᱐᱑᱐ ᱥᱮᱨᱢᱟ ᱨᱮᱱᱟᱜ ᱦᱚᱲᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ ᱗᱖᱐,᱔᱒᱒ ᱜᱟᱱ ᱦᱚᱲ ᱢᱮᱱᱟᱜ ᱠᱚᱣᱟ ᱾ ᱱᱮᱛᱟᱨᱟᱜ ᱥᱚᱨᱠᱟᱨᱤ ᱟᱢᱫᱟᱡᱽ ᱞᱮᱠᱟᱛᱮ ᱱᱚᱸᱰᱮ ᱙᱖᱓,᱖᱐᱐ ᱜᱟᱱ ᱦᱚᱲ ᱠᱚ ᱵᱟᱥᱚᱜ ᱠᱟᱱᱟ ᱾
ᱱᱟᱜᱟᱢᱤᱭᱟᱹ ᱞᱮᱠᱟᱛᱮ, ᱯᱟᱪᱮ ᱯᱟᱯᱩᱣᱟ ᱤᱱᱫᱳᱱᱮᱥᱤᱭᱟ ᱨᱮᱱᱟᱜ ᱵᱟᱨᱭᱟ ᱨᱟᱡᱽ ᱢᱟᱡᱟᱯᱟᱦᱤᱛ ᱟᱨ ᱛᱤᱪᱳᱨ ᱨᱟᱡᱽ ᱨᱮᱱᱟᱜ ᱪᱟᱪᱞᱟᱣ ᱨᱮ ᱛᱟᱦᱮ ᱠᱟᱱᱟ ᱾ ᱑᱖ ᱥᱟᱭ ᱥᱮᱨᱢᱟ ᱠᱷᱚᱱ ᱫᱚᱥᱟᱨ ᱡᱮᱜᱮᱛ ᱞᱟᱹᱰᱷᱟᱹᱭ ᱨᱮ ᱡᱟᱯᱟᱱᱤᱡᱽ ᱠᱚ ᱛᱷᱚᱨᱟ ᱫᱤᱱ ᱫᱚᱠᱷᱚᱱ ᱞᱟᱦᱟ ᱨᱮ ᱰᱟᱪᱽ ᱩᱯᱚᱱᱤᱵᱮᱥ ᱱᱚᱶᱟ ᱴᱚᱴᱷᱟ ᱨᱮ ᱥᱟᱥᱚᱱ ᱠᱚ ᱪᱟᱪᱞᱟᱣ ᱮᱫ ᱠᱟᱱ ᱛᱟᱦᱮᱱᱟ ᱾ ᱫᱚᱥᱟᱨ ᱡᱮᱜᱮᱛ ᱞᱟᱹᱰᱷᱟᱹᱭ ᱨᱮ ᱡᱟᱯᱟᱱ ᱦᱤᱨᱟᱹᱣ ᱛᱟᱭᱚᱢ, ᱰᱟᱪᱽ ᱠᱚ ᱑᱙᱖᱒ ᱥᱮᱨᱢᱟ ᱦᱟᱹᱵᱤᱫ ᱱᱤᱣ ᱜᱤᱱᱤ ᱨᱮᱠᱚ ᱛᱟᱦᱮ ᱠᱟᱱᱟ, ᱟᱨ ᱑᱙᱖᱒ ᱥᱮᱨᱢᱟ ᱨᱮ ᱰᱟᱪᱽ ᱠᱚ ᱱᱤᱣ ᱤᱨᱚᱨᱠ ᱪᱩᱠᱛᱤ ᱦᱚᱛᱮᱛᱮ ᱱᱚᱶᱟ ᱴᱚᱴᱷᱟ ᱨᱮᱱᱟᱜ ᱪᱟᱪᱞᱟᱣ ᱤᱱᱫᱳᱱᱮᱥᱤᱭᱟ ᱥᱚᱨᱠᱟᱨ ᱠᱚ ᱮᱢ ᱞᱮᱫᱮᱭᱟ ᱾ ᱯᱟᱪᱮ ᱯᱟᱯᱩᱣᱟ ᱑᱙᱙᱙ ᱥᱮᱨᱢᱟ ᱨᱮ ᱤᱱᱫᱳᱱᱮᱥᱤᱭᱟ ᱨᱮᱱᱟᱜ ᱢᱤᱫ ᱯᱚᱱᱚᱛ ᱞᱮᱠᱟᱛᱮ ᱢᱟᱱᱟᱣ ᱦᱩᱭ ᱞᱮᱱᱟ ᱾ ᱜᱮᱞᱵᱟᱨ ᱜᱚᱴᱟᱱ ᱨᱮᱡᱮᱱᱥᱤ ᱟᱨ ᱢᱤᱫ ᱥᱚᱦᱚᱨ ᱤᱫᱤ ᱠᱟᱛᱮᱡᱽ ᱵᱮᱱᱟᱣ ᱟᱠᱟᱱ ᱱᱚᱶᱟ ᱯᱚᱱᱚᱛ ᱫᱚ ᱤᱱᱫᱳᱱᱮᱥᱤᱭᱟ ᱨᱮᱱᱟᱜ ᱢᱤᱫ ᱵᱤᱥᱮᱥ ᱟᱹᱨᱤ ᱞᱮᱠᱟᱛᱮ ᱥᱟᱭᱚᱛᱛᱚᱥᱟᱥᱚᱱ ᱨᱮᱱᱟᱜ ᱢᱟᱹᱱ ᱮ ᱧᱟᱢ ᱟᱠᱟᱫᱟ ᱾
ᱯᱟᱹᱨᱥᱤᱠᱚ
ᱤᱱᱫᱳᱱᱮᱥᱤᱭᱟ ᱨᱮᱱᱟᱜ ᱮᱴᱟᱜ ᱯᱚᱱᱚᱛ ᱞᱮᱠᱟᱜᱮ ᱤᱱᱫᱳᱱᱮᱥᱤᱭᱟᱱ ᱯᱟᱹᱨᱥᱤ ᱱᱚᱸᱰᱮᱱᱟᱜ ᱥᱚᱨᱠᱟᱨᱤ ᱯᱟᱹᱨᱥᱤ ᱠᱟᱱᱟ ᱾ ᱡᱚᱛᱚ ᱞᱮᱠᱟᱱ ᱦᱚᱨᱼᱰᱟᱦᱟᱨ ᱚᱞ ᱟᱨ ᱠᱟᱜᱚᱡᱽ ᱥᱟᱛᱟᱢ ᱠᱚ ᱯᱚᱱᱚᱛ ᱥᱚᱨᱠᱟᱨ ᱤᱱᱫᱳᱱᱮᱥᱤᱭᱟᱱ ᱯᱟᱹᱨᱥᱤ ᱛᱮᱜᱮᱭ ᱚᱠᱟ ᱾ ᱛᱚᱵᱮ ᱯᱟᱯᱩᱣᱟᱱ ᱢᱟᱞᱚᱭ ᱯᱟᱹᱨᱥᱤ ᱞᱤᱝᱜᱩᱣᱟ ᱯᱷᱨᱟᱝᱠᱟ ᱦᱤᱥᱟᱹᱵᱽ ᱛᱮ ᱵᱮᱵᱷᱟᱨᱚᱜᱼᱟ ᱾
ᱵᱟᱨᱦᱮ ᱡᱚᱱᱚᱲ
ᱛᱷᱚᱠ: ᱤᱱᱫᱳᱱᱮᱥᱤᱭᱟ
ᱤᱨᱯᱷᱟᱱ ᱟᱱᱥᱟᱨᱤ
ᱤᱨᱯᱷᱟᱱ ᱟᱱᱥᱟᱨᱤ ᱫᱚ ᱢᱤᱫ ᱥᱤᱧᱚᱛᱤᱭᱟᱹ ᱨᱟᱡᱽᱟᱹᱨᱤ ᱟᱨ ᱥᱤᱧᱚᱛᱤᱭᱟᱹ ᱡᱟᱹᱛᱤᱭᱟᱹᱨᱤ ᱠᱚᱝᱜᱽᱨᱮᱥ ᱨᱤᱱᱤᱡ ᱥᱚᱦᱮᱛ ᱠᱟᱱᱟᱭ᱾ ᱟᱱᱥᱟᱨᱤ ᱫᱚ ᱒᱐᱑᱔ ᱟᱨ ᱒᱐᱑᱙ ᱨᱮ ᱡᱟᱢᱛᱟᱲᱟ ᱦᱚᱱᱚᱛ ᱨᱮᱱᱟᱜ ᱡᱟᱢᱛᱟᱲᱟ‌ ᱵᱤᱫᱷᱟᱱᱥᱚᱵᱷᱟ ᱵᱟᱪᱷᱱᱟᱣ ᱴᱚᱴᱷᱟ ᱠᱷᱚᱱ ᱡᱷᱟᱨᱠᱷᱚᱸᱰ ᱵᱤᱫᱷᱟᱱᱥᱚᱵᱷᱟ ᱥᱚᱦᱮᱛ ᱠᱟᱱᱟᱭ᱾ ᱟᱡ ᱵᱟᱵᱟ ᱯᱷᱩᱨᱠᱟᱱ ᱟᱱᱥᱟᱨᱤ ᱫᱚ ᱡᱷᱟᱨᱠᱷᱚᱸᱰ ᱨᱮᱱᱟᱜ ᱡᱟᱢᱛᱟᱲᱟ ᱵᱤᱫᱷᱟᱱᱥᱚᱵᱷᱟ ᱵᱟᱪᱷᱱᱟᱣ ᱴᱚᱴᱷᱟ ᱠᱷᱚᱱ ᱵᱤᱫᱷᱟᱱᱥᱚᱵᱷᱟ ᱨᱮ ᱥᱤᱧᱚᱛᱤᱭᱟᱹ ᱡᱟᱹᱛᱤᱭᱟᱹᱨᱤ ᱠᱚᱝᱜᱽᱨᱮᱥ ᱨᱮᱱ ᱥᱚᱦᱮᱛ ᱦᱚᱸᱭ ᱛᱟᱦᱮᱸ ᱠᱟᱱᱟ᱾
ᱵᱟᱨᱦᱮ ᱡᱚᱱᱚᱲ
ᱛᱷᱚᱠ: ᱨᱟᱡᱽᱟᱹᱨᱤ ᱛᱷᱚᱠ: ᱨᱟᱡᱽᱟᱹᱨᱤ ᱱᱮᱛᱟ ᱛᱷᱚᱠ: ᱡᱷᱟᱨᱠᱷᱚᱸᱰ ᱨᱮᱱᱟᱜ ᱨᱟᱡᱽᱟᱹᱨᱤ ᱱᱮᱛᱟ ᱛᱷᱚᱠ: ᱡᱷᱟᱨᱠᱷᱚᱸᱰ ᱵᱤᱫᱷᱟᱱᱥᱚᱵᱷᱟ ᱨᱮᱱ ᱥᱚᱦᱮᱫ
ᱨᱤᱛᱛᱤᱠ ᱪᱮᱴᱟᱨᱡᱤ
ᱰᱤᱥᱮᱢᱵᱚᱨ ᱒᱐᱑᱗ ᱨᱮ, ᱩᱱᱤ ᱫᱚ ᱒᱐᱑᱗-᱑᱘ ᱨᱚᱧᱡᱤ ᱴᱨᱚᱯᱷᱤ ᱨᱮᱱᱟᱜ ᱠᱩᱣᱟᱨᱴᱚᱨ ᱯᱷᱟᱭᱱᱟᱞ ᱨᱮ ᱜᱩᱡᱽᱨᱟᱴ ᱵᱤᱨᱩᱫᱽ ᱨᱮ ᱵᱮᱝᱜᱚᱞ ᱞᱟᱹᱜᱤᱫ ᱵᱮᱴᱤᱝ ᱠᱟᱛᱮ ᱯᱩᱭᱞᱩ ᱠᱞᱟᱥ ᱠᱨᱤᱠᱮᱴ ᱨᱮ ᱟᱡᱟᱜ ᱯᱩᱭᱞᱩ ᱰᱟᱵᱚᱞ ᱥᱮᱪᱩᱨᱤ ᱥᱠᱚᱨ ᱞᱮᱫᱼᱟ᱾
ᱩᱱᱤ ᱫᱚ ᱒᱐᱑᱘ ᱯᱷᱮᱵᱽᱨᱩᱣᱟᱨᱤ ᱕ ᱨᱮ ᱒᱐᱑᱗-᱑᱘ ᱵᱤᱡᱚᱭ ᱦᱟᱡᱟᱨᱮ ᱴᱨᱚᱯᱷᱤ ᱨᱮ ᱵᱮᱝᱜᱚᱞ ᱞᱟᱹᱜᱤᱫ ᱟᱡᱟᱜ ᱞᱤᱥᱴᱤ ᱮ ᱰᱮᱵᱤᱣᱴ ᱞᱮᱫᱼᱟ᱾ ᱡᱩᱞᱟᱭ ᱒᱐᱑᱘ ᱨᱮ, ᱩᱱᱤ ᱫᱚ ᱒᱐᱑᱘-᱑᱙ ᱫᱩᱞᱤᱯ ᱴᱨᱚᱯᱷᱤ ᱞᱟᱹᱜᱤᱫ ᱤᱱᱰᱤᱭᱟ ᱨᱮᱰ ᱞᱟᱹᱜᱤᱫ ᱫᱚᱞ ᱨᱮ ᱧᱩᱛᱩᱢ ᱮ ᱧᱟᱢ ᱞᱮᱫ ᱛᱟᱦᱮᱸᱫ᱾ ᱯᱷᱮᱵᱽᱨᱩᱣᱟᱨᱤ ᱒᱐᱒᱒ ᱨᱮ, ᱩᱱᱤ ᱫᱚ ᱒᱐᱒᱒ ᱤᱱᱰᱤᱭᱟᱱ ᱯᱨᱤᱢᱤᱭᱟᱨ ᱞᱤᱜᱽ ᱴᱩᱨᱱᱟᱢᱮᱱᱴ ᱞᱟᱹᱜᱤᱫ ᱚᱠᱥᱚᱱ ᱨᱮ ᱯᱚᱧᱡᱟᱵᱽ ᱠᱤᱝᱥ ᱦᱚᱛᱮᱛᱮ ᱦᱟᱛᱟᱣ ᱞᱮᱱᱟᱭ᱾
ᱠᱚᱞᱯᱚᱱᱟ ᱫᱚᱛᱛᱚ
ᱯᱩᱭᱞᱩ ᱡᱤᱭᱚᱱ
ᱵᱽᱨᱤᱴᱤᱥ ᱵᱷᱟᱨᱚᱛ, ᱵᱮᱝᱜᱚᱞ ᱯᱨᱮᱥᱤᱰᱮᱱᱥᱤ ᱨᱮᱭᱟᱜ ᱪᱚᱴᱴᱚᱜᱨᱟᱢ ᱦᱚᱱᱚᱛ ᱨᱮᱭᱟᱜ ᱥᱨᱤᱯᱩᱨ ᱟᱹᱛᱩ ᱨᱮ ᱠᱚᱞᱯᱚᱱᱟ ᱫᱚᱛᱛᱚ (ᱫᱚᱛᱛᱚ ᱧᱩᱛᱩᱢ ᱛᱮᱦᱚᱸᱭ ᱵᱟᱲᱟᱭᱚᱜᱼᱟ) ᱫᱚᱸᱭ ᱡᱟᱱᱟᱢ ᱞᱮᱱᱟ (ᱥᱨᱤᱯᱩᱨ ᱫᱚ ᱱᱤᱛ ᱵᱟᱝᱞᱟᱫᱮᱥ ᱨᱮᱭᱟᱜ ᱵᱳᱣᱟᱞᱠᱷᱟᱞᱤ ᱩᱯᱚᱡᱮᱞᱟ ᱨᱮ ᱯᱟᱨᱟᱜ ᱠᱟᱱᱟ) ᱾ ᱟᱡ ᱵᱟᱵᱟ ᱵᱤᱱᱳᱫᱽ ᱵᱤᱦᱟᱨᱤ ᱫᱚᱛᱛᱚᱜᱩᱯᱛᱚ ᱫᱚ ᱢᱤᱫ ᱥᱚᱨᱠᱟᱨᱤ ᱠᱟᱹᱢᱤᱭᱟᱹ ᱮ ᱛᱟᱦᱮᱸ ᱠᱟᱱᱟ ᱾ ᱑᱙᱒᱙ ᱨᱮ ᱪᱚᱴᱴᱚᱜᱽᱨᱟᱢ ᱠᱷᱚᱱ ᱢᱮᱴᱨᱤᱠᱩᱞᱮᱥᱟᱱ ᱵᱤᱱᱤᱰ ᱯᱟᱥ ᱛᱟᱭᱚᱢ, ᱩᱱᱤ ᱫᱚ ᱠᱚᱞᱠᱟᱛᱟ ᱨᱮᱭᱟᱜ ᱵᱮᱛᱷᱩᱱ ᱠᱚᱞᱮᱡᱽ ᱨᱮ ᱥᱟᱬᱮᱥ ᱯᱟᱲᱦᱟᱣ ᱞᱟᱹᱜᱤᱫ ᱮ ᱪᱟᱞᱟᱣ ᱮᱱᱟ ᱾ ᱩᱥᱟᱹᱨᱟ ᱜᱮ, ᱩᱱᱤ ᱢᱤᱫ ᱟᱫᱷᱟ-ᱦᱩᱞᱜᱟᱹᱨᱤᱭᱟᱹ ᱜᱟᱶᱛᱟ ᱪᱷᱟᱛᱨᱤ ᱥᱚᱝᱜᱷ (ᱠᱩᱲᱤ ᱯᱟᱹᱴᱷᱩᱭᱟᱹ ᱠᱚᱣᱟᱜ ᱜᱟᱶᱛᱟ) ᱨᱮᱭ ᱥᱮᱞᱮᱫ ᱞᱮᱱᱟ, ᱡᱟᱦᱟᱸ ᱨᱮ ᱨᱟᱹᱥᱤᱭᱟᱹ ᱞᱮᱠᱟᱛᱮ ᱵᱤᱱᱟ ᱫᱟᱥ ᱟᱨ ᱯᱨᱤᱛᱤᱞᱚᱛᱟ ᱣᱟᱫ-ᱫᱮᱫᱟᱨ ᱛᱟᱹᱠᱤᱱ ᱦᱚᱸ ᱠᱤᱱ ᱛᱟᱦᱮᱸ ᱠᱟᱱᱟ ᱾
ᱥᱚᱥᱚᱥᱛᱨᱚ ᱯᱷᱩᱱᱩᱨᱜᱟᱹᱞ ᱟᱱᱫᱳᱞᱳᱱ
ᱪᱚᱴᱴᱚᱜᱽᱨᱟᱢ ᱥᱮᱸᱜᱮᱞ ᱥᱟᱯᱟᱵ ᱞᱩᱴᱷ ᱫᱚ ᱑᱘ ᱮᱯᱨᱤᱞ ᱑᱙᱓᱐ ᱨᱮ ᱠᱚᱨᱟᱣ ᱦᱩᱭ ᱞᱮᱱᱟ ᱾ ᱠᱚᱞᱯᱚᱱᱟ ᱑᱙᱓᱑ ᱨᱮ ᱥᱩᱨᱡᱚ ᱥᱮᱱ ᱟᱜ ᱟᱹᱭᱩᱨ ᱛᱮ ᱥᱚᱥᱚᱥᱛᱨᱚ ᱡᱟᱸᱜᱮ ᱫᱟᱨᱟᱢ ᱜᱟᱶᱛᱟ "ᱤᱱᱰᱤᱭᱟᱱ ᱨᱤᱯᱟᱵᱽᱞᱤᱠ ᱟᱨᱢᱤ, ᱪᱚᱴᱴᱚᱜᱽᱨᱟᱢ ᱦᱟᱹᱴᱤᱧ" ᱨᱮᱭ ᱥᱮᱞᱮᱫ ᱞᱮᱱᱟ ᱾ ᱥᱮᱯᱴᱮᱢᱵᱚᱨ ᱑᱙᱓᱑ ᱨᱮ ᱥᱩᱨᱡᱚ ᱥᱮᱱ ᱫᱚ ᱩᱱᱤ ᱯᱨᱤᱛᱤᱞᱚᱛᱟ ᱣᱟᱫ-ᱫᱮᱫᱟᱨ ᱥᱟᱶ ᱪᱚᱴᱴᱚᱜᱽᱨᱟᱢ ᱤᱣᱨᱳᱯᱤᱭᱟᱱ ᱠᱞᱟᱵᱽ ᱨᱮ ᱦᱟᱢᱞᱟ ᱨᱮᱭᱟᱜ ᱟᱹᱜᱤᱵᱷᱟᱨ ᱮ ᱮᱢᱟᱫᱮᱭᱟ ᱾ ᱢᱮᱱᱠᱷᱟᱱ ᱦᱟᱢᱞᱟ ᱨᱮᱭᱟᱜ ᱢᱤᱫ ᱮᱢᱦᱟᱸ ᱞᱟᱦᱟᱸ ᱚᱱᱟ ᱴᱚᱴᱷᱟ ᱨᱮᱭᱟᱜ ᱧᱮᱞ ᱵᱤᱰᱟᱹᱣ ᱚᱠᱛᱚ ᱨᱮ ᱩᱱᱤᱭ ᱜᱨᱮᱯᱛᱟᱨ ᱚᱪᱚᱭᱮᱱᱟ ᱾ ᱡᱟᱢᱤᱱ ᱨᱮ ᱟᱨᱟᱜ ᱠᱮᱫᱮ ᱛᱟᱭᱚᱢ ᱩᱱᱤ ᱫᱚᱸᱭ ᱩᱠᱩᱭᱮᱱᱟ ᱾ ᱑᱖ ᱯᱷᱮᱵᱽᱣᱟᱨᱤ ᱑᱙᱓᱓ ᱨᱮ ᱯᱩᱞᱤᱥ ᱜᱟᱭᱨᱟᱞᱟ ᱟᱹᱛᱩ ᱨᱮ ᱩᱱᱤᱭᱟᱜ ᱩᱠᱩ ᱴᱷᱟᱶ ᱨᱮ ᱥᱮᱸᱫᱽᱨᱟ ᱚᱵᱷᱤᱡᱟᱱ ᱠᱟᱛᱮ ᱥᱩᱨᱡᱚ ᱥᱮᱱ ᱠᱚ ᱜᱨᱮᱯᱛᱟᱨ ᱠᱮᱫᱮᱭᱟ ᱢᱮᱱᱠᱷᱟᱱ ᱠᱚᱞᱯᱚᱱᱟ ᱫᱚ ᱚᱸᱰᱮ ᱠᱷᱚᱱ ᱮ ᱫᱟᱹᱲ ᱠᱮᱫᱟ ᱾
ᱢᱩᱪᱟᱹᱫ ᱨᱮ ᱑᱙ ᱢᱮ ᱑᱙᱓᱓ ᱨᱮ ᱠᱚᱞᱯᱚᱱᱟ ᱠᱚ ᱮᱨᱮᱥᱴ ᱠᱮᱫᱮᱭᱟ ᱾ ᱪᱚᱴᱴᱚᱜᱽᱨᱟᱢ ᱥᱮᱸᱜᱮᱞ ᱥᱟᱯᱟᱵ ᱞᱩᱴᱷ ᱢᱟᱢᱞᱟ ᱨᱮ ᱩᱱᱤ ᱫᱚ ᱡᱟᱭᱡᱩᱜᱽ ᱡᱮᱦᱮᱞ ᱨᱮᱭᱟᱜ ᱥᱟᱡᱟ ᱠᱚ ᱟᱸᱡᱚᱢ ᱟᱫᱮ ᱛᱟᱦᱮᱸᱱᱟ ᱾
ᱟᱯᱱᱟᱨᱟᱜ ᱡᱤᱭᱚᱱ
᱑᱙᱔᱓ ᱨᱮ, ᱩᱱᱤ ᱥᱤᱧᱚᱛᱤᱭᱟᱹ ᱠᱚᱢᱤᱭᱩᱱᱥ ᱯᱟᱨᱴᱤ ᱨᱮᱱ ᱢᱟᱬᱛᱮ ᱥᱩᱛᱨᱮᱛ ᱯᱩᱨᱚᱱ ᱪᱚᱸᱫᱽᱨᱚ ᱡᱳᱥᱤ ᱥᱟᱶ ᱮ ᱵᱟᱯᱞᱟ ᱞᱮᱱᱟ ᱾ ᱩᱱᱠᱤᱱ ᱨᱮᱱ ᱵᱟᱨᱭᱟ ᱠᱚᱲᱟ ᱪᱟᱸᱫᱽ ᱟᱨ ᱥᱩᱨᱟᱡᱽ ᱢᱮᱱᱟᱜ ᱠᱤᱱᱟ ᱾ ᱪᱟᱸᱫᱽ ᱡᱳᱥ ᱫᱚ ᱢᱤᱫ ᱧᱩᱛᱩᱢᱟᱱ ᱡᱟᱨᱱᱟᱞᱤᱥᱴ ᱠᱟᱱᱟᱭ, ᱡᱟᱦᱟᱸᱭ ᱫᱚ ᱫᱟ ᱦᱤᱱᱫᱩᱥᱛᱟᱱ ᱴᱟᱭᱤᱢᱥ ᱨᱮᱭ ᱠᱟᱹᱢᱤ ᱟᱠᱟᱫᱟ ᱾
ᱵᱟᱰᱚᱦᱤ ᱪᱤᱛᱟᱹᱨ
ᱵᱚᱞᱤᱭᱩᱰ ᱨᱮ, ᱪᱚᱴᱴᱚᱜᱽᱨᱟᱢ ᱥᱮᱸᱜᱮᱞ ᱥᱟᱯᱟᱵ ᱞᱩᱴᱷ ᱤᱫᱤ ᱠᱟᱛᱮ ᱠᱷᱮᱞᱮ ᱦᱟᱢ ᱡᱤ ᱡᱟᱱ ᱥᱮ ᱧᱩᱛᱩᱢᱟᱱ ᱢᱤᱫ ᱥᱤᱱᱮᱢᱟ ᱵᱮᱱᱟᱣ ᱦᱩᱭᱟᱠᱟᱱᱟ, ᱡᱟᱦᱟᱸ ᱨᱮ ᱢᱩᱬᱩᱛ ᱦᱚᱲ ᱨᱮ ᱠᱚᱞᱯᱚᱱᱟ ᱟᱜ ᱠᱟᱛᱷᱟ ᱜᱮ ᱢᱮᱱᱟᱜᱼᱟ ᱾ ᱱᱚᱣᱟ ᱥᱤᱢᱮᱱᱟ ᱨᱮ ᱩᱱᱤᱭᱟᱜ ᱨᱳᱞ ᱨᱮ ᱫᱤᱯᱤᱠᱟ ᱯᱟᱫᱩᱠᱳᱱ ᱨᱮ ᱚᱵᱷᱤᱱᱚᱭ ᱟᱠᱟᱫᱟ ᱾
ᱵᱟᱨᱦᱮ ᱡᱚᱱᱚᱲ
ᱛᱷᱚᱠ: ᱥᱤᱧᱚᱛᱤᱭᱟᱹ ᱯᱷᱩᱱᱩᱨᱜᱟᱹᱞ ᱞᱟᱹᱰᱷᱟᱹᱭ ᱛᱷᱚᱠ: ᱥᱤᱧᱚᱛᱤᱭᱟᱹ ᱯᱷᱩᱱᱩᱨᱜᱟᱹᱞ ᱞᱟᱹᱰᱷᱟᱹᱭ ᱨᱮ ᱛᱤᱨᱞᱟᱹ ᱛᱷᱚᱠ: ᱯᱚᱪᱷᱤᱢ ᱵᱟᱝᱞᱟ ᱨᱮᱭᱟᱜ ᱨᱟᱡᱽᱟᱹᱨᱤ ᱨᱮ ᱛᱤᱨᱞᱟᱹ
ᱥᱤᱧᱚᱛ ᱨᱮᱭᱟᱜ ᱦᱚᱱᱚᱛ ᱠᱚ
ᱦᱚᱱᱚᱛ (zilā/ज़िले) ᱥᱮ ᱡᱤᱞᱟ ᱫᱚ ᱥᱤᱧᱚᱛ ᱫᱤᱥᱚᱢ ᱨᱮᱭᱟᱜ ᱯᱚᱱᱚᱛ ᱟᱨ ᱛᱟᱞᱢᱟ ᱥᱟᱥᱚᱱᱮᱫ ᱮᱞᱟᱠᱟ ᱨᱮᱭᱟᱜ ᱢᱤᱫ ᱥᱟᱥᱚᱱᱤᱭᱟᱹ ᱴᱚᱴᱷᱟ ᱠᱟᱱᱟ᱾ ᱟᱫᱚᱢ ᱴᱷᱮᱱ ᱟᱵᱟᱨ ᱱᱚᱣᱟ ᱦᱚᱱᱚᱛ ᱦᱚ ᱥᱟᱵᱰᱤᱵᱷᱤᱥᱟᱱ ᱥᱮ ᱛᱚᱦᱚᱥᱤᱞ ᱟᱨ ᱛᱟᱞᱞᱩᱠ ᱨᱮ ᱦᱚ ᱦᱟᱹᱴᱤᱝ ᱛᱟᱦᱮᱱ᱾ ᱒᱐᱒᱐ ᱥᱮᱨᱢᱟ ᱨᱮ ᱥᱤᱧᱚᱛ ᱨᱮ ᱗᱓᱙ ᱜᱚᱴᱟᱱ ᱦᱚᱱᱚᱛ ᱢᱮᱱᱟᱜᱼᱟ᱾ ᱱᱚᱣᱟ ᱫᱚ ᱒᱐᱑᱑ ᱥᱮᱨᱢᱟ ᱦᱚᱲᱞᱮᱠᱷᱟ ᱨᱮ ᱖᱔᱐ ᱜᱚᱴᱟᱱ ᱟᱨ ᱒᱐᱐᱑ ᱥᱮᱨᱢᱟ ᱦᱚᱲᱞᱮᱠᱷᱟ ᱨᱮ ᱕᱙᱓ ᱜᱚᱴᱟᱱ ᱦᱚᱱᱚᱛ ᱛᱟᱦᱮ ᱠᱟᱱᱟ᱾
ᱧᱩᱛᱩᱢ
ᱡᱟᱹᱥᱛᱤ ᱜᱟᱱ ᱦᱚᱱᱚᱛ ᱨᱮᱭᱟᱜ ᱧᱩᱛᱩᱢ ᱜᱮ ᱚᱱᱰᱮᱱᱟᱜ ᱥᱟᱥᱚᱱᱤᱭᱟᱹ ᱛᱟᱞᱢᱟ (administrative centre) ᱨᱮᱭᱟᱜ ᱧᱩᱛᱩᱢ ᱛᱮ ᱧᱩᱛᱩᱢ ᱦᱩᱭ ᱟᱠᱟᱱᱟ᱾ ᱟᱫᱚᱢ ᱟᱫᱚᱢ ᱦᱚᱱᱚᱛ ᱨᱮᱭᱟᱜ ᱵᱟᱨᱟᱭᱟ ᱧᱩᱛᱩᱢ ᱵᱮᱵᱦᱟᱨᱚᱜᱼᱟ, ᱢᱤᱫ ᱥᱟᱹᱜᱟᱹᱭ ᱧᱩᱛᱩᱢ ᱟᱨ ᱢᱤᱫ ᱥᱟᱥᱚᱱᱤᱭᱟᱹ ᱛᱟᱞᱢᱟ ᱨᱮᱭᱟᱜ ᱧᱩᱛᱩᱢ᱾ ᱥᱟᱥᱚᱱᱤᱭᱟᱹ ᱴᱚᱴᱷᱟ ᱥᱟᱥᱚᱱᱤᱭᱟᱹ ᱛᱟᱞᱢᱟ ᱨᱮᱭᱟᱜ ᱧᱩᱛᱩᱢ ᱛᱮ ᱧᱩᱛᱩᱢᱚᱜ ᱠᱟᱱ ᱠᱷᱟᱹᱛᱤᱨ ᱥᱟᱥᱚᱱᱤᱭᱟᱹ ᱛᱟᱞᱢᱟ (ᱥᱟᱦᱟᱨ) ᱟᱨ ᱥᱟᱥᱚᱱᱤᱭᱟᱹ ᱴᱚᱴᱷᱟ ᱮᱴᱟᱜ ᱞᱟᱹᱜᱤᱫ ᱦᱚᱱᱚᱛ ᱥᱮ ᱡᱤᱞᱟ ᱟᱹᱲᱟᱹ ᱵᱮᱵᱦᱟᱨᱟᱜᱼᱟ᱾
ᱢᱤᱫᱞᱮᱠᱟ ᱧᱩᱛᱩᱢ
ᱥᱤᱧᱚᱛ ᱨᱮᱭᱟᱜ ᱥᱟᱱᱟᱢ ᱜᱟᱱ ᱦᱚᱱᱚᱛ ᱨᱮᱭᱟᱜ ᱧᱩᱛᱩᱢ ᱮᱴᱟᱜ ᱮᱴᱟᱜ ᱜᱮᱭᱟ ᱾ ᱢᱮᱱᱠᱷᱟᱱ ᱚᱱᱟ ᱢᱩᱫ ᱨᱮ ᱦᱚ ᱧᱮᱞᱚᱜᱼᱟ ᱟᱫᱚᱢ ᱟᱫᱚᱢ ᱦᱚᱱᱚᱛ ᱢᱤᱫ ᱧᱩᱛᱩᱢ ᱛᱮᱜᱮ ᱵᱟᱨᱟᱭᱟ-ᱯᱮᱭᱟ ᱦᱚᱱᱚᱛ ᱧᱩᱛᱩᱢ ᱟᱠᱟᱱᱟ ᱾ ᱪᱮᱫᱞᱮᱠᱟ :
ᱥᱟᱹᱠᱷᱭᱟᱹᱛ
ᱛᱷᱚᱠ: ᱥᱟᱯᱲᱟᱣ ᱵᱟᱝ ᱥᱟᱹᱛ ᱟᱠᱟᱱᱟ
ᱦᱟᱱᱟᱱ ᱴᱚᱨᱠ
ᱦᱟᱱᱟᱱ ᱴᱚᱨᱠ (ᱟᱨᱵᱤ ᱺحنان ترك; ᱡᱟᱱᱟᱢ ᱐᱗ ᱢᱟᱨᱪ ᱑᱙᱗᱕) ᱢᱤᱫᱴᱟᱝ (retired Egyptian actress) ᱮᱠᱴᱨᱮᱥ ᱟᱨ ᱵᱮᱭᱞᱮᱨᱤᱱᱟ (ballerina) ᱠᱟᱱᱟᱭ᱾ ᱩᱱᱤᱭᱟᱜ ᱡᱟᱱᱟᱢ ᱦᱟᱱᱟᱱ ᱦᱟᱥᱟᱱ ᱟᱵᱫᱮᱞᱠᱨᱤᱢ ᱴᱚᱨᱠᱤ ᱟᱜ ᱨᱩᱯ ᱨᱮ ᱦᱩᱭᱮᱱ ᱛᱟᱭᱟ᱾  (ᱟᱨᱵᱤᱺ حنان حسن عبد الكريم ترك‎) ᱟᱨ ᱱᱩᱭᱟᱜ ᱦᱟᱱᱟᱱ ᱴᱚᱨᱠ ᱞᱮᱠᱟᱛᱮ ᱥᱨᱮᱭᱚ ᱢᱮᱱᱟᱜ ᱛᱟᱭᱟ᱾ᱩᱱᱤᱫᱚ ᱵᱟᱨ ᱵᱚᱭᱦᱟ ᱨᱤᱱᱤᱡ(ᱦᱩᱥᱮᱱ ᱟᱨ ᱦᱚᱥᱟᱢ) ᱢᱤᱫᱴᱟᱝ ᱢᱤᱥᱮᱨᱟ ᱠᱟᱱᱟᱭ᱾ ᱟᱡ ᱵᱟᱵᱟ ᱴᱷᱮᱱ ᱫᱚ ᱠᱤᱪᱨᱤᱡ ᱨᱮᱱᱟᱜ ᱢᱤᱫᱴᱟᱝ ᱠᱟᱨᱠᱷᱟᱱᱟ ᱛᱟᱦᱮᱠᱟᱱᱟ (ᱰᱨᱮᱥ ᱮᱞ ᱛᱩᱨᱠᱤ) ᱮᱠᱴᱨᱮᱥ ᱨᱮ ᱠᱟᱹᱢᱤ ᱪᱷᱟᱰᱟ ᱮᱴᱟᱜ ᱠᱟᱹᱢᱤ ᱦᱟᱱᱟᱱ international charity ᱞᱟᱹᱜᱤᱫ ᱫᱩᱱᱤᱭᱟ ᱵᱷᱚᱨ ᱨᱮ ᱨᱟᱡᱽᱫᱩᱛ ᱞᱮᱠᱟᱛᱮ ᱠᱟᱹᱢᱤ ᱠᱟᱱᱟᱭ᱾ ᱩᱱᱤᱭᱟᱜ ᱠᱮᱨᱤᱭᱟᱨ ᱰᱮᱭᱞᱮᱨᱤᱱᱟ ᱠᱷᱚᱱ ᱮᱛᱚᱦᱚᱵ ᱟᱠᱟᱫᱟ ᱟᱨ ᱥᱮᱨᱢᱟ ᱑᱙᱙᱓ ᱨᱮ ᱠᱟᱦᱤᱨᱟ ᱵᱮᱭᱞᱮ ᱟᱥᱲᱟ ᱨᱮ ᱟᱡᱟᱜ ᱚᱞᱚᱜ ᱛᱟᱭ ᱯᱩᱨᱟᱹᱣ ᱮᱱᱟ᱾ ᱩᱱᱡᱚᱠᱷᱮᱡ ᱵᱮᱭᱞᱮ ᱜᱟᱫᱮᱞ ᱨᱤᱱᱤᱡ ᱨᱟᱹᱥᱤᱭᱟᱹ ᱵᱮᱱᱟᱣ ᱮᱱᱟᱭ ᱟᱨ ᱤᱱᱟ ᱛᱟᱭᱚᱢ ᱠᱷᱟᱱ ᱜᱮ ᱠᱞᱟᱥᱤᱠᱟᱞ ᱵᱮᱭᱞᱮ ᱜᱟᱫᱮᱞ ᱪᱟᱞᱟᱣ ᱮᱱᱟᱭ᱾
ᱵᱟᱭᱳᱜᱽᱨᱟᱯᱷᱤ
ᱩᱱᱤᱭᱟᱜ ᱟᱡᱟᱜ ᱮᱠᱴᱤᱝ ᱠᱮᱨᱤᱭᱟᱨ ᱨᱮᱱᱟᱜ ᱮᱛᱚᱦᱚᱵ ᱢᱤᱫᱴᱟᱝ ᱯᱷᱮᱢᱚᱥ ᱫᱤᱥᱟᱹᱩᱫᱩᱜᱤᱡ, ᱠᱷᱮᱨᱤ ᱵᱮᱥᱨᱟ ᱧᱮᱞ ᱞᱮᱫᱮ ᱛᱟᱦᱮᱱᱟ, ᱟᱨ ᱥᱮᱨᱢᱟ ᱑᱙᱙᱑ ᱨᱮᱱᱟᱝ ᱯᱷᱤᱢ ᱨᱟᱜᱷᱵᱟ ᱢᱚᱴᱟᱣᱟᱥᱟᱦ ᱨᱮ ᱱᱟᱫᱤᱭᱟ ᱚᱞ-ᱜᱤᱸᱰᱤ ᱥᱟᱶᱛᱮ ᱨᱚᱞ ᱠᱚᱨᱟᱣ ᱨᱮᱱᱟᱜ ᱚᱯᱷᱟᱨ ᱞᱮᱫᱮᱭᱟ᱾religious headscarf ᱮᱱᱛᱮ ᱨᱮᱦᱚ ᱟᱡᱟᱜ ᱮᱠᱴᱤᱝ ᱞᱮᱛᱟᱲ ᱜᱮ ᱫᱚᱦᱚ ᱠᱮᱫᱟ᱾ ᱚᱜᱚᱥᱴ ᱒᱐᱑᱒ ᱥᱮᱨᱢᱟ ᱨᱮ ᱩᱱᱤᱭᱟᱜ ᱨᱚᱞ ᱠᱚᱨᱟᱣ ᱢᱩᱪᱟᱹᱫ ᱵᱤᱫᱟᱭ ᱦᱟᱛᱟᱣ ᱠᱮᱫᱟ ᱟᱨ ᱱᱤᱡᱚᱨ ᱜᱷᱟᱨᱚᱸᱡᱽ ᱨᱮ ᱢᱚᱱᱮ ᱞᱟᱜᱟᱣ ᱮ ᱜᱚᱴᱟ ᱠᱮᱫᱟ, ᱢᱮᱱᱠᱟᱷᱟᱱ ᱟᱹᱰᱤᱜᱟᱱ ᱟᱭᱢᱟ ᱨᱚᱞ ᱠᱚ ᱥᱟᱶᱛᱮ ᱩᱱᱤᱭᱟᱜ ᱢᱟᱬᱟᱝ ᱵᱤᱡᱱᱮᱥᱢᱮᱱ ᱠᱷᱟᱞᱤᱫ ᱠᱷᱟᱛᱟᱵ ᱥᱟᱶᱛᱮ ᱵᱟᱯᱞᱟ ᱞᱮᱱᱟ, ᱥᱮᱨᱢᱟ ᱒᱐᱐᱗ ᱨᱮ ᱠᱤᱱ ᱵᱟᱯᱟᱜ ᱮᱱᱟ᱾
ᱵᱤᱫᱟᱭ
ᱨᱟᱢᱡᱟᱱ ᱥᱤᱡᱚᱱ ᱦᱟᱱᱟᱱ ᱴᱚᱨᱠ ᱫᱚ ᱒᱐᱑᱒ ᱥᱮᱨᱢᱟ ᱚᱠᱛᱮ ᱨᱮ ᱨᱚᱞ ᱮᱠᱴᱤᱝ ᱠᱚᱨᱟᱣ ᱠᱷᱚᱱ ᱵᱤᱫᱟᱭ ᱦᱟᱛᱟᱣ ᱠᱮᱫᱟ᱾ ᱩᱱ ᱠᱷᱚᱱᱟᱜ ᱟᱡᱟᱜ ᱟᱲᱟᱝ ᱢᱚᱫᱷᱭᱚᱢ ᱛᱮ (Egyptian Cartoon) ᱯᱷᱤᱢ ᱠᱚᱨᱮ ᱟᱨ ᱥᱮᱨᱤᱡ ᱨᱮ ᱯᱟᱨᱴᱤᱥᱤᱯᱮᱴ ᱮᱫᱟᱭ᱾
ᱢᱟᱱᱚᱦᱟᱨ ᱴᱚᱯᱱᱚ
ᱢᱟᱱᱚᱦᱟᱨ ᱴᱚᱯᱱᱚ (ᱡᱟᱱᱟᱢ ᱒᱕ ᱡᱩᱱ ᱑᱙᱕᱘) ᱫᱚ ᱢᱤᱫᱴᱟᱹᱝ ᱥᱤᱧᱚᱛᱤᱭᱟᱹ ᱯᱷᱤᱞᱰ ᱦᱚᱠᱤ ᱠᱷᱮᱞᱚᱸᱰᱤᱭᱟᱹ ᱠᱟᱱᱟ ᱾ ᱩᱱᱤᱫᱚ ᱑᱙᱘᱔ ᱨᱮ ᱞᱚᱥ ᱮᱧᱡᱮᱞᱥ ᱨᱮ ᱥᱤᱛᱩᱝ ᱨᱤᱛᱩ ᱚᱞᱟᱢᱯᱤᱠ ᱨᱮ ᱪᱟᱞᱟᱣ ᱮᱱᱟ, ᱡᱟᱦᱟᱸ ᱥᱤᱧᱚᱛᱤᱭᱟᱹ ᱫᱚᱞ ᱫᱚ ᱢᱚᱬᱮᱱᱟᱜ ᱛᱷᱟᱱ ᱧᱟᱢ ᱠᱮᱫᱼᱟ ᱾
ᱯᱷᱤᱨᱚᱡᱽᱯᱩᱨ ᱦᱚᱱᱚᱛ
ᱯᱷᱤᱨᱚᱡᱽᱯᱩᱨ ᱦᱚᱱᱚᱛ ᱫᱚ ᱥᱤᱧᱚᱛ ᱨᱮᱱᱟᱜ ᱯᱚᱧᱡᱟᱵᱽ ᱯᱚᱱᱚᱛ ᱨᱮᱱᱟᱜ ᱵᱟᱨᱜᱮᱞ ᱜᱚᱴᱟᱝ ᱦᱚᱱᱚᱛ ᱠᱷᱚᱱ ᱫᱚ ᱢᱤᱫᱴᱟᱹᱝ ᱠᱟᱱᱟ, ᱯᱷᱤᱨᱚᱡᱽᱯᱩᱨ ᱦᱚᱱᱚᱛ ᱨᱮ ᱒,᱑᱙᱐ ᱫᱚᱦᱨᱟ ᱠᱤᱞᱚᱢᱤᱴᱚᱨ (᱘᱕᱐ ᱫᱚᱦᱨᱟ ᱢᱤᱞ) ᱨᱮᱱᱟᱜ ᱴᱚᱴᱷᱟ ᱥᱮᱞᱮᱫ ᱟᱠᱟᱱᱟ ᱾
ᱯᱷᱤᱨᱚᱡᱽᱯᱩᱨ ᱫᱚ ᱦᱚᱱᱚᱛ ᱨᱮᱱᱟᱜ ᱨᱟᱡᱽᱜᱟᱲ ᱠᱟᱱᱟ ᱾ ᱱᱚᱣᱟ ᱜᱮᱞ ᱫᱩᱣᱟᱹᱨ ᱵᱷᱤᱛᱤᱨ ᱨᱮ ᱢᱮᱱᱟᱜᱼᱟ ᱼ ᱟᱢᱨᱤᱴᱥᱚᱨᱤ ᱫᱩᱣᱟᱹᱨ, ᱣᱟᱱᱥᱤ ᱫᱩᱣᱟᱹᱨ, ᱢᱚᱠᱷᱩ ᱫᱩᱣᱟᱹᱨ, ᱡᱤᱨᱟ ᱫᱩᱣᱟᱹᱨ, ᱵᱟᱜᱽᱫᱟᱰᱤ ᱫᱩᱣᱟᱹᱨ, ᱢᱚᱨᱤ ᱫᱩᱣᱟᱹᱨ, ᱫᱤᱞᱞᱤ ᱫᱩᱣᱟᱹᱨ, ᱢᱚᱡᱽᱡᱟᱱᱤ ᱫᱩᱣᱟᱹᱨ, ᱢᱩᱞᱛᱟᱱᱤ ᱫᱩᱣᱟᱹᱨ ᱟᱨ ᱠᱚᱥᱩᱨᱤ ᱫᱩᱣᱟᱹᱨ ᱾
ᱦᱚᱲ ᱮᱞ
᱒᱐᱑᱑ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ ᱯᱷᱤᱨᱚᱡᱽᱯᱩᱨ ᱦᱚᱱᱚᱛ ᱨᱤᱱ ᱦᱚᱲ ᱮᱞ ᱒,᱐᱒᱙,᱐᱗᱔ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱱᱚᱣᱟ ᱥᱤᱧᱚᱛ ᱨᱮ ᱒᱓᱐ ᱟᱱᱟᱜ (ᱜᱩᱴ ᱖᱔᱐ ᱠᱷᱚᱱ ᱫᱚ) ᱨᱮᱸᱠᱤᱝ ᱨᱮ ᱢᱮᱱᱟᱜᱼᱟ ᱾ ᱦᱚᱱᱚᱛ ᱨᱤᱱ ᱦᱚᱲ ᱮᱞ ᱰᱮᱱᱰᱤᱴᱤ ᱓᱘᱐ (᱙᱘᱐ ᱫᱚᱦᱨᱟ ᱢᱤᱞ) ᱢᱮᱱᱟᱜᱼᱟ ᱾ ᱒᱐᱐᱑ᱼ᱒᱐᱑᱑ ᱨᱮᱱᱟᱜ ᱜᱮᱞ ᱥᱮᱨᱢᱟ ᱨᱮ ᱱᱩᱠᱩ ᱦᱚᱲ ᱮᱞ ᱜᱨᱚᱴ ᱫᱚᱨ ᱑᱖ᱹ᱐᱘% ᱛᱟᱦᱮᱸ ᱠᱟᱱᱟ ᱾ ᱯᱷᱤᱨᱚᱡᱽᱯᱩᱨ ᱨᱮ ᱡᱟᱱᱟᱝ ᱜᱚᱴᱟ ᱑᱐᱐᱐ ᱠᱚᱲᱟ ᱨᱮ ᱘᱙᱓ ᱛᱤᱨᱞᱟᱹ ᱟᱜ ᱢᱮᱱᱟᱜᱼᱟ, ᱟᱨ ᱥᱮᱪᱮᱫ ᱫᱚᱨ ᱖᱙ᱹ᱘% ᱢᱮᱱᱟᱜᱼᱟ ᱾ ᱱᱚᱣᱟ ᱰᱮᱴᱟ ᱯᱷᱟᱡᱤᱞᱠᱟ ᱦᱚᱱᱚᱛ ᱵᱮᱱᱟᱦ ᱠᱷᱚᱱ ᱢᱟᱬᱟᱝ ᱨᱮᱱᱟᱜ ᱠᱟᱱᱟ ᱾
ᱱᱤᱠᱠᱤ ᱯᱨᱚᱫᱷᱟᱱ
ᱱᱤᱠᱠᱤ ᱯᱨᱚᱫᱷᱟᱱ ᱫᱚ (ᱡᱟᱱᱟᱢ ᱘ ᱰᱤᱥᱮᱢᱵᱚᱨ ᱑᱙᱙᱓) ᱢᱤᱫ ᱥᱤᱧᱚᱛᱤᱭᱟᱹ ᱦᱚᱠᱤ ᱠᱷᱮᱞᱚᱸᱰᱟᱹᱱᱤ ᱠᱟᱱᱟᱭ ᱟᱨ ᱥᱤᱧᱚᱛᱤᱭᱟᱹ ᱡᱟᱹᱛᱤᱭᱟᱹᱨᱤ ᱫᱚᱞ ᱨᱤᱱᱤᱡ ᱥᱚᱦᱮᱫ ᱠᱟᱱᱟᱭ ᱾ ᱯᱨᱚᱫᱷᱟᱱ ᱫᱚ ᱡᱷᱟᱨᱠᱷᱚᱸᱰ ᱨᱤᱱᱤᱡ ᱯᱤᱭᱞᱩ ᱛᱤᱨᱞᱟᱹ ᱦᱚᱠᱤ ᱠᱷᱮᱞᱚᱸᱰᱟᱹᱱᱤ ᱛᱟᱦᱮᱸ ᱠᱟᱱᱟᱭ, ᱚᱠᱚᱭ ᱫᱚ ᱚᱞᱟᱢᱯᱤᱠ ᱨᱮ ᱥᱤᱧᱚᱛ ᱨᱮᱱᱟᱜ ᱨᱮᱯᱨᱤᱡᱮᱱᱴ ᱠᱮᱫᱼᱟ ᱾ ᱯᱨᱚᱫᱷᱟᱱ ᱫᱚ ᱨᱤᱭᱚ ᱚᱞᱟᱢᱯᱤᱠ ᱞᱟᱹᱜᱤᱫ ᱑᱗ ᱥᱚᱦᱚᱫ ᱫᱚᱞ ᱨᱮ ᱥᱮᱞᱮᱫ ᱞᱮᱱᱟ ᱛᱟᱦᱮᱸᱫ, ᱚᱠᱚᱭ ᱫᱚ ᱒᱐᱑᱕ ᱨᱮ ᱦᱚᱠᱤ ᱡᱮᱜᱮᱫ ᱞᱤᱜᱽ ᱥᱮᱢᱤᱯᱷᱟᱭᱱᱮᱞ ᱨᱮ ᱱᱟᱯᱟᱭ ᱫᱮᱠᱷᱟᱣ ᱠᱟᱛᱮ ᱛᱟᱭᱚᱢ ᱓᱖ ᱥᱟᱞ ᱛᱟᱭᱚᱢ ᱚᱞᱟᱢᱯᱤᱠ ᱨᱮ ᱥᱤᱧᱚᱛᱤᱭᱟᱹ ᱛᱤᱨᱞᱟᱹ ᱦᱚᱠᱤ ᱨᱮᱱᱟᱜ ᱨᱩᱣᱟᱹᱲᱟᱜ ᱦᱚᱸ ᱪᱤᱱᱦᱟᱹ ᱞᱮᱫᱼᱟ ᱛᱟᱦᱮᱸᱫ ᱾ ᱯᱨᱚᱫᱷᱟᱱ ᱫᱚ ᱥᱤᱧᱚᱛᱤᱭᱟᱹ ᱛᱤᱨᱞᱟᱹ ᱦᱚᱠᱤ ᱫᱚᱞ ᱨᱤᱱᱤᱡ ᱢᱤᱰᱯᱷᱤᱰᱟᱨ ᱛᱟᱦᱮᱸ ᱠᱟᱱᱟᱭ ᱾ ᱫᱚᱞ ᱨᱮ ᱟᱡᱟᱜ ᱥᱮᱞᱮᱠᱥᱚᱱ ᱫᱚ ᱟᱡᱟᱜ ᱚᱞᱟᱢᱯᱤᱠ ᱨᱮ ᱮᱱᱮᱡ ᱞᱟᱹᱜᱤᱫ ᱛᱮ ᱡᱷᱟᱨᱠᱷᱚᱸᱰ ᱨᱤᱱᱤᱡ ᱛᱩᱨᱩᱭ ᱦᱚᱠᱤ ᱠᱷᱮᱞᱚᱸᱰᱟᱹᱱᱤ ᱵᱮᱱᱟᱣ ᱮᱱᱟ ᱡᱚᱭᱯᱟᱞ ᱥᱤᱝ ᱢᱩᱱᱰᱟ (᱑᱙᱒᱘), ᱢᱟᱭᱠᱚᱞ ᱠᱤᱰᱚ (᱑᱙᱗᱒), ᱥᱤᱞᱣᱚᱱᱚᱥ ᱰᱩᱝᱰᱩᱝ (᱑᱙᱘᱐), ᱟᱡᱤᱛ ᱞᱟᱠᱲᱟ (᱑᱙᱙᱒) ᱟᱨ ᱢᱟᱱᱚᱦᱟᱨ ᱴᱚᱯᱱᱚ (᱑᱙᱘᱔) ᱾
ᱵᱟᱨᱠᱟᱴᱷᱟ ᱵᱚᱱᱚᱛ
ᱵᱟᱨᱠᱟᱴᱷᱟ ᱵᱚᱱᱚᱛ ᱫᱚ ᱢᱤᱫ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱟᱱᱟ ᱱᱚᱣᱟ ᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱡᱷᱟᱨᱠᱷᱚᱸᱰ ᱨᱮ ᱦᱟᱡᱟᱨᱤᱵᱟᱜᱽ ᱦᱚᱱᱚᱛ ᱨᱮᱱᱟᱜ ᱵᱚᱨᱦᱤ ᱡᱚᱜᱚ ᱠᱷᱚᱸᱰ ᱨᱮ ᱢᱤᱫ ᱥᱟᱥᱚᱱ ᱪᱟᱪᱞᱟᱣ ᱠᱷᱚᱸᱰᱮ ᱵᱮᱱᱟᱣᱟ ᱾
ᱱᱤᱠᱠᱤ ᱯᱨᱚᱫᱷᱟᱱ
ᱱᱤᱡᱮᱨ ᱡᱤᱭᱚᱱ
ᱯᱨᱚᱫᱷᱟᱱ ᱟᱜ ᱡᱟᱱᱟᱢ ᱫᱚ ᱡᱷᱟᱨᱠᱷᱚᱸᱰ ᱨᱮᱱᱟᱜ ᱨᱟᱺᱪᱤ ᱠᱷᱚᱱ ᱖᱐ ᱠᱤᱞᱚᱢᱤᱴᱚᱨ ᱥᱟᱺᱜᱤᱧ ᱟᱹᱫᱤᱵᱟᱹᱥᱤ ᱜᱟᱲ ᱨᱮ ᱠᱷᱩᱸᱴᱤ ᱨᱮᱱᱟᱜ ᱦᱮᱥᱚᱞ ᱟᱹᱛᱩ ᱨᱮ ᱘ ᱰᱤᱥᱮᱢᱵᱚᱨ ᱑᱙᱙᱓ ᱥᱟᱞ ᱨᱮ ᱡᱟᱱᱟᱢ ᱞᱮᱱᱟᱭ ᱾ ᱱᱤᱠᱠᱤ ᱯᱨᱚᱫᱷᱟᱱ ᱫᱚ ᱥᱚᱢᱟ ᱯᱨᱚᱫᱷᱟᱱ (ᱵᱟᱵᱟ) ᱟᱨ ᱡᱤᱛᱚᱱ ᱫᱮᱵᱤ (ᱟᱭᱳ) ᱛᱤᱠᱤᱱᱤᱡ ᱛᱮᱥᱟᱨ ᱵᱤᱴᱤ ᱠᱟᱱᱟᱭ ᱾
ᱵᱟᱨᱠᱟᱴᱷᱟ ᱵᱚᱱᱚᱛ
ᱚᱛᱱᱚᱜ
ᱵᱟᱨᱠᱟᱴᱷᱟ 24.1667°N, 85.6167°W ᱨᱮ ᱢᱮᱱᱟᱜᱼᱟ ᱾
ᱵᱟᱨᱠᱟᱴᱷᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱚᱧᱮ ᱨᱮ ᱠᱚᱰᱟᱨᱢᱟ ᱦᱚᱱᱚᱛ ᱨᱮ ᱡᱚᱭᱱᱚᱜᱚᱨ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ, ᱜᱤᱨᱤᱰᱤᱦ ᱦᱚᱱᱚᱛ ᱨᱮ ᱵᱟᱜᱚᱫᱚᱨ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ, ᱥᱟᱢᱟᱝ ᱨᱮ ᱪᱟᱞᱠᱩᱥᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ, ᱮᱛᱚᱢ ᱨᱮ ᱵᱤᱥᱱᱩᱜᱚᱲ ᱟᱨ ᱴᱟᱴᱤ ᱡᱷᱟᱨᱤᱭᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱟᱨ ᱯᱟᱪᱮ ᱨᱮ ᱤᱪᱟᱹᱠ ᱟᱨ ᱵᱚᱨᱦᱤ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱛᱮ ᱜᱷᱮᱨᱟᱣ ᱮᱥᱮᱫ ᱟᱠᱟᱱᱟ ᱾
ᱵᱟᱨᱠᱟᱴᱷᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱚᱥᱟᱨ ᱵᱤᱥᱟᱹᱨ ᱫᱚ ᱒᱘᱑.᱐᱕ ᱠᱤᱞᱚᱢᱤᱴᱚᱨ᱒ ᱢᱮᱱᱟᱜᱼᱟ ᱾ ᱒᱐᱑᱑ ᱥᱟᱞ ᱫᱷᱟᱹᱨᱤᱡ, ᱵᱟᱨᱠᱟᱴᱷᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱑᱗ ᱜᱚᱴᱟᱝ ᱜᱨᱟᱢ ᱯᱟᱸᱪᱟᱭᱟᱛ ᱛᱟᱦᱮᱸ ᱠᱟᱱᱟ, ᱘᱑ ᱜᱚᱴᱟᱝ ᱟᱹᱛᱩ ᱟᱨ ᱚᱠᱟ ᱦᱚᱲ ᱞᱮᱠᱷᱟ ᱡᱚᱠᱷᱟ ᱥᱚᱦᱚᱨ ᱵᱟᱭ ᱛᱟᱦᱮᱸ ᱠᱟᱱᱟ ᱾ ᱵᱟᱨᱠᱟᱴᱷᱟ ᱟᱨ ᱜᱳᱨᱦᱚᱨ ᱯᱩᱞᱤᱥ ᱥᱴᱮᱥᱚᱱ ᱫᱚ ᱱᱚᱣᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱠᱟᱹᱢᱤᱭᱟ ᱾ ᱱᱚᱣᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱫᱚ ᱵᱟᱨᱠᱟᱴᱷᱟ ᱨᱮ ᱢᱮᱱᱟᱜᱼᱟ ᱾
ᱱᱚᱣᱟ ᱫᱚ ᱦᱚᱱᱚᱛ ᱦᱮᱰᱠᱩᱣᱟᱴᱚᱨ ᱦᱟᱡᱟᱨᱤᱵᱟᱜᱽ ᱠᱷᱚᱱ ᱔᱕ ᱠᱤᱞᱚᱢᱤᱴᱚᱨ ᱥᱟᱢᱟᱝ ᱨᱮ ᱢᱮᱱᱟᱜᱼᱟ
ᱥᱩᱨᱟᱡᱽᱠᱩᱸᱰ ᱞᱚᱞᱚ ᱫᱟᱜ ᱡᱷᱟᱨᱱᱟ ᱫᱚ ᱵᱟᱨᱠᱟᱴᱷᱟ ᱠᱷᱚᱱ ᱕ ᱠᱤᱞᱚᱢᱤᱴᱚᱨ (᱓.᱑ ᱢᱤᱞ) ᱥᱟ:ᱜᱤᱧ ᱨᱮ ᱢᱮᱱᱟᱜᱼᱟ ᱾
ᱦᱚᱲ ᱮᱞ
᱒᱐᱑᱑ ᱥᱟᱞ ᱨᱮᱱᱟᱜ ᱥᱤᱧᱚᱛ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱵᱟᱨᱠᱟᱴᱷᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱤᱱ ᱜᱩᱴ ᱦᱚᱲ ᱮᱞ ᱫᱚ ᱑᱒᱒,᱒᱖᱙ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱱᱩᱠᱩ ᱫᱚ ᱡᱚᱛᱚ ᱟᱹᱛᱩ ᱨᱮᱠᱚ ᱛᱟᱦᱮᱸ ᱠᱟᱱᱟ ᱾ ᱱᱚᱸᱰᱮ ᱖᱒,᱘᱔᱙ (᱕᱑%) ᱟᱨ ᱕᱙,᱔᱒᱐ (᱔᱙%) ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱐-᱖ ᱵᱚᱪᱷᱚᱨ ᱠᱷᱚᱱ ᱠᱚᱢ ᱩᱢᱮᱨ ᱠᱚᱫᱚ ᱒᱒,᱓᱒᱔ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱜᱮᱨ ᱟᱹᱫᱤᱵᱟᱹᱥᱤ ᱫᱚ ᱑᱕,᱗᱖᱑ (᱑᱒.᱘᱙%) ᱟᱨ ᱟᱹᱫᱤᱵᱟᱹᱥᱤ ᱫᱚ ᱗,᱔᱕᱑ (᱖.᱐᱙%) ᱦᱚᱲ ᱢᱮᱱᱟᱜ ᱠᱚᱣᱟ ᱾
ᱵᱟᱨᱠᱟᱴᱷᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱢᱟᱨᱟᱝ ᱟᱹᱛᱩ ᱠᱚ (᱔,᱐᱐᱐+ ᱦᱚᱲ ᱮᱞ ᱟᱜ) ᱢᱮᱱᱟᱜᱼᱟ (᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ): ᱵᱟᱨᱠᱟᱴᱷᱟ (᱘,᱓᱖᱔), ᱜᱳᱨᱦᱚᱨ (᱖,᱗᱓᱔), ᱵᱮᱨᱚ ᱠᱚᱞᱟᱝ ᱩᱨᱯᱷ ᱵᱮᱨᱚ (᱕,᱑᱙᱘), ᱠᱚᱯᱠᱟ (᱔,᱘᱐᱑), ᱡᱷᱩᱡᱷᱩᱨᱤ (᱔,᱒᱙᱘) ᱟᱨ ᱵᱮᱞᱠᱟᱯᱤ (᱗,᱙᱗᱙) ᱾
ᱵᱟᱨᱠᱟᱴᱷᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱮᱴᱟᱜ ᱟᱹᱛᱩ ᱠᱚ ᱨᱮ (᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ) ᱥᱮᱞᱮᱫ ᱢᱮᱱᱟᱜᱼᱟ ᱠᱚᱣᱟᱞᱩ (᱕᱖᱒), ᱥᱤᱞᱟᱹᱰᱤᱦ (᱒,᱕᱗᱒), ᱫᱚᱫᱷᱨᱟ (᱗᱑᱙), ᱞᱚᱜᱚᱱᱣᱟ (᱑,᱐᱓᱖), ᱵᱚᱱᱣᱟᱨᱤ (᱑,᱓᱕᱙), ᱞᱮᱢᱩᱣᱟ (᱕᱐᱙) ᱟᱨ ᱥᱩᱨᱩᱡᱽᱠᱷᱩᱨᱫᱽ (᱒᱒᱙) ᱾
ᱥᱤᱠᱷᱱᱟᱹᱛ
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱵᱟᱨᱠᱟᱴᱷᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱥᱤᱠᱷᱱᱟᱹᱛ ᱦᱚᱲᱟᱜ ᱜᱩᱴ ᱮᱞ ᱫᱚ ᱖᱑,᱔᱐᱕ ᱜᱚᱴᱟᱝ (᱖᱑.᱔᱔%) ᱥᱤᱠᱷᱱᱟᱹᱛ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱸᱰᱮ ᱠᱷᱚᱱ ᱓᱙,᱒᱐᱗ (᱗᱖.᱓᱓%) ᱠᱚᱲᱟ ᱟᱨ ᱒᱒,᱑᱙᱘ (᱕᱗.᱕᱔%) ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱡᱟᱱᱟᱝ ᱵᱷᱮᱜᱟᱨ (ᱛᱤᱨᱞᱟᱹ ᱟᱨ ᱠᱚᱲᱟ ᱥᱤᱠᱷᱱᱟᱹᱛ ᱫᱚᱨ ᱛᱟᱞᱟ ᱨᱮ ᱵᱷᱮᱜᱟᱨ) ᱫᱚ ᱑᱘.᱗᱙% ᱛᱟᱦᱮᱸ ᱠᱟᱱᱟ ᱾
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱦᱟᱡᱟᱨᱤᱵᱟᱜᱽ ᱦᱚᱱᱚᱛ ᱨᱮ ᱥᱤᱠᱷᱱᱟᱹᱛ ᱫᱚ ᱗᱐.᱔᱘% ᱛᱟᱦᱮᱸ ᱠᱟᱱᱟ ᱾ ᱒᱐᱑᱑ ᱥᱟᱞ ᱨᱮ ᱡᱷᱟᱨᱠᱷᱚᱸᱰ ᱨᱮ ᱥᱤᱠᱷᱱᱟᱹᱛ ᱫᱚ ᱖᱗.᱖᱓% ᱛᱟᱦᱮᱸ ᱠᱟᱱᱟ ᱾ ᱥᱤᱧᱚᱛ ᱨᱮ ᱒᱐᱑᱑ ᱥᱟᱞ ᱨᱮ ᱗᱔.᱐᱔% ᱛᱟᱦᱮᱸ ᱠᱟᱱᱟ ᱾
ᱯᱟᱹᱨᱥᱤ ᱟᱨ ᱫᱷᱚᱨᱚᱢ
ᱦᱤᱱᱫᱤ ᱫᱚ ᱡᱷᱟᱨᱠᱷᱚᱸᱰ ᱨᱮᱱᱟᱜ ᱨᱟᱡᱽᱯᱟᱹᱨᱥᱤ ᱠᱟᱱᱟ ᱟᱨ ᱥᱟᱱᱛᱟᱲᱤ ᱫᱚ ᱫᱚᱥᱟᱨ ᱨᱟᱡᱽᱯᱟᱹᱨᱥᱤ ᱠᱟᱱᱟ ᱾
ᱦᱮᱡ ᱥᱮᱱ
ᱫᱤᱞᱞᱤ-ᱠᱚᱞᱠᱟᱛᱟ ᱨᱚᱰ, ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱑᱙ / ᱜᱨᱮᱸᱰ ᱴᱨᱟᱸᱠ ᱨᱚᱰ ᱫᱚ ᱵᱟᱨᱠᱟᱴᱷᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱞᱮᱠᱟᱛᱮ ᱥᱮᱱᱚᱜᱼᱟ ᱾
ᱥᱮᱪᱮᱫ
᱒᱐᱑᱑ ᱥᱟᱞ ᱨᱮ, ᱵᱟᱨᱠᱟᱴᱷᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱘᱑ ᱜᱚᱴᱟᱝ ᱟᱹᱛᱩ ᱠᱷᱚᱱ ᱫᱚ ᱗ ᱜᱚᱴᱟᱝ ᱟᱹᱛᱩ ᱨᱮ ᱯᱨᱟᱭᱢᱟᱨᱤ ᱤᱥᱠᱩᱞ ᱵᱟᱭ ᱛᱟᱦᱮᱸ ᱠᱟᱱᱟ, ᱕᱖ ᱜᱚᱴᱟᱝ ᱟᱹᱛᱩ ᱨᱮ ᱢᱤᱫᱴᱟᱹᱝ ᱯᱨᱟᱭᱢᱟᱨᱤ ᱤᱥᱠᱩᱞ ᱛᱟᱦᱮᱸ ᱠᱟᱱᱟ ᱟᱨ ᱑᱘ ᱜᱚᱴᱟᱝ ᱨᱮ ᱢᱤᱫᱴᱟᱹᱝ ᱠᱷᱚᱱ ᱰᱮᱦᱮᱨ ᱯᱨᱟᱭᱢᱟᱨᱤ ᱤᱥᱠᱩᱞ ᱛᱟᱦᱮᱸ ᱠᱟᱱᱟ ᱾ ᱔᱖ ᱜᱚᱴᱟᱝ ᱨᱮ ᱢᱤᱫᱴᱟᱹᱝ ᱯᱨᱟᱭᱢᱟᱨᱤ ᱤᱥᱠᱩᱞ ᱟᱨ ᱢᱤᱫᱴᱟᱹᱝ ᱛᱟᱱᱟᱞᱟ ᱟᱥᱲᱟ ᱛᱟᱦᱮᱸ ᱠᱟᱱᱟ ᱾ ᱑᱑ ᱜᱚᱴᱟᱝ ᱟᱹᱛᱩ ᱨᱮ ᱢᱤᱫᱴᱟᱹᱝ ᱛᱟᱱᱟᱞᱟ ᱟᱥᱲᱟ ᱟᱨ ᱢᱤᱫᱴᱟᱹᱝ ᱥᱮᱠᱚᱱᱰᱟᱨᱤ ᱤᱥᱠᱩᱞ ᱛᱟᱦᱮᱸ ᱠᱟᱱᱟ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱦᱟᱡᱟᱨᱤᱵᱟᱜᱽ ᱦᱚᱱᱚᱛ ᱨᱮᱱᱟᱜ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱚ
ᱟᱦᱢᱚᱫᱯᱩᱨ
ᱟᱦᱢᱚᱫᱯᱩᱨ ᱥᱮ ᱟᱢᱳᱫᱯᱩᱨ ᱫᱚ ᱯᱚᱪᱷᱤᱢ ᱵᱟᱸᱜᱽᱞᱟ ᱯᱚᱱᱚᱛ ᱵᱤᱨᱵᱷᱩᱢ ᱦᱚᱱᱚᱛ ᱨᱮᱱᱟᱜ ᱥᱩᱨᱤ ᱥᱚᱫᱚᱨ ᱥᱟᱵᱰᱤᱵᱷᱤᱥᱟᱱ ᱨᱮ ᱢᱮᱱᱟᱜ ᱥᱟᱭᱛᱷᱤᱭᱟ ᱥᱟᱶᱛᱟ ᱥᱩᱥᱟᱹᱨ ᱵᱚᱱᱚᱛ ᱨᱮᱱᱟᱜ ᱢᱤᱫ ᱦᱚᱲᱞᱮᱠᱷᱟ ᱥᱟᱦᱟᱨ ᱠᱟᱱᱟ᱾ ᱱᱚᱣᱟ ᱫᱚ ᱥᱟᱭᱛᱷᱤᱭᱟ ᱯᱳᱞᱤᱥ ᱥᱴᱮᱥᱟᱱ ᱩᱢᱩᱞ ᱨᱮ ᱢᱮᱱᱟᱜᱼᱟ᱾ ᱱᱚᱣᱟ ᱦᱚᱲᱞᱮᱠᱷᱟ ᱥᱟᱦᱟᱨ ᱫᱚ ᱱᱚᱰᱮᱱᱟᱜ ᱪᱤᱱᱤ ᱡᱤᱞ ᱟᱨ ᱴᱷᱚᱯᱚᱨᱮᱞ ᱠᱷᱟᱹᱛᱤᱨ ᱵᱟᱲᱟᱭᱚᱜᱼᱟ᱾ ᱱᱚᱣᱟ ᱥᱟᱦᱟᱨ ᱠᱚᱞᱠᱟᱛᱟ ᱟᱨ ᱯᱚᱱᱚᱛ ᱨᱮᱱᱟᱜ ᱮᱴᱟᱜ ᱥᱟᱦᱟᱨ ᱥᱟᱞᱟᱜ ᱨᱮᱞ ᱰᱟᱦᱟᱨ ᱛᱮ ᱡᱚᱯᱨᱟᱣ ᱢᱮᱱᱟᱜ ᱠᱷᱟᱹᱛᱤᱨ ᱱᱚᱣᱟ ᱫᱚ ᱱᱚᱰᱮᱱᱟᱜ ᱵᱮᱯᱟᱨᱼᱵᱟᱱᱤᱡᱽ ᱛᱟᱞᱢᱟ ᱞᱮᱠᱟᱛᱮ ᱩᱛᱷᱱᱟᱹᱣ ᱨᱟᱠᱟᱯᱚᱜ ᱠᱟᱱᱟ᱾
ᱯᱚᱨᱤᱠᱟᱴᱷᱟᱢᱚ
᱒᱐᱑᱑ ᱥᱮᱨᱢᱟ ᱰᱤᱥᱴᱤᱠ ᱥᱮᱱᱥᱟᱥ ᱦᱮᱱᱰᱵᱩᱠ ᱞᱮᱠᱟᱛᱮ ᱟᱦᱢᱚᱫᱯᱩᱨ ᱑.᱖᱑ ᱠᱤᱢᱤ² ᱛᱮ ᱯᱟᱥᱱᱟᱣ ᱢᱮᱱᱟᱜᱼᱟ᱾ ᱱᱚᱰᱮ ᱢᱤᱫ ᱨᱮᱞ ᱴᱨᱮᱥᱚᱱ ᱟᱨ ᱵᱟᱥ ᱜᱟᱹᱜᱤ ᱨᱮᱱᱟᱜ ᱵᱮᱵᱚᱥᱛᱟ ᱢᱮᱱᱟᱜᱼᱟ᱾ ᱱᱚᱰᱮ ᱑᱐ ᱠᱤᱞᱳᱢᱤᱴᱟᱨ ᱰᱟᱦᱟᱨ ᱟᱨᱮ ᱯᱚᱴᱚᱢᱟ ᱟᱨ ᱡᱷᱤᱡ ᱰᱨᱮᱱ ᱵᱮᱱᱟᱣ ᱟᱠᱟᱱᱟ᱾ ᱧᱩ ᱟᱨ ᱫᱤᱱᱚᱢ ᱵᱮᱵᱦᱟᱨ ᱞᱟᱹᱜᱤᱫ ᱫᱟᱜ ᱱᱚᱰᱮᱱᱟᱜ ᱴᱮᱝᱠᱤ ᱟᱨ ᱵᱤᱨ ᱧᱮᱞ ᱯᱟᱢᱯᱤᱝ ᱦᱚᱛᱮᱛᱮ ᱦᱟᱹᱴᱤᱝᱧᱚᱜᱼᱟ᱾ ᱦᱚᱲᱢᱚᱥᱟᱶᱟᱨ ᱵᱮᱵᱚᱥᱛᱷ ᱢᱤᱫ ᱨᱮ ᱱᱚᱰᱮ ᱔᱐ ᱵᱮᱰ ᱨᱮᱱᱟᱜ ᱢᱤᱫ ᱦᱚᱥᱯᱤᱴᱟᱞ ᱟᱨ ᱑᱓ ᱜᱚᱴᱟᱝ ᱨᱟᱱ ᱫᱩᱠᱟᱱ ᱢᱮᱱᱟᱜᱼᱟ᱾ ᱥᱮᱪᱮᱫᱤᱭᱟᱹ ᱵᱮᱵᱚᱥᱛᱟ ᱢᱩᱫ ᱨᱮ ᱗ ᱜᱚᱴᱟᱝ ᱯᱨᱟᱭᱢᱟᱨᱤ ᱥᱠᱩᱞ, ᱓ ᱡᱩᱱᱤᱭᱚᱨ ᱥᱠᱩᱞ, ᱓ ᱢᱟᱫᱫᱷᱚᱢᱤᱠ ᱵᱤᱨᱫᱟᱹᱜᱟᱲ, ᱒ ᱩᱪᱪᱷᱚ ᱢᱟᱫᱫᱷᱚᱢᱤᱠ ᱵᱤᱨᱫᱟᱹᱜᱟᱲ ᱢᱮᱱᱟᱜᱼᱟ ᱟᱨ ᱥᱟᱶᱛᱟ ᱥᱩᱥᱟᱹᱨ ᱟᱨ ᱞᱟᱠᱪᱟᱨ ᱩᱛᱷᱱᱟᱹᱣ ᱞᱟᱹᱜᱤᱫ ᱑ ᱛᱤᱨᱞᱟᱹ ᱦᱤᱥᱴᱮᱞ, ᱑ ᱥᱤᱱᱮᱢᱟ ᱦᱚᱞ, ᱑ ᱠᱚᱢᱩᱭᱱᱤᱴᱤ ᱦᱚᱞ, ᱑ ᱯᱟᱵᱽᱞᱤᱠ ᱞᱟᱭᱵᱨᱮᱨᱤ ᱟᱨ ᱢᱤᱫ ᱯᱟᱨᱦᱟᱣ ᱚᱲᱟᱜ, ᱒ ᱡᱟᱹᱛᱤᱭᱟᱹᱨᱤ ᱵᱮᱠ ᱟᱨ ᱑ ᱠᱚᱨᱯᱚᱨᱮᱴ ᱵᱮᱠ ᱢᱮᱱᱟᱜᱼᱟ᱾
ᱦᱮᱡᱽᱥᱮᱱ
ᱟᱦᱢᱚᱫᱯᱩᱨ ᱡᱟᱝᱥᱟᱱ ᱨᱮᱞ ᱴᱨᱮᱥᱚᱱ ᱫᱚ ᱥᱟᱦᱮᱵᱽᱜᱚᱸᱡᱽ ᱞᱩᱯ ᱨᱮᱱᱟᱜ ᱵᱟᱨᱫᱷᱚᱢᱟᱱ-ᱥᱟᱭᱛᱷᱤᱭᱟ ᱦᱟᱹᱴᱤᱝ ᱨᱮ ᱢᱮᱱᱟᱜᱼᱟ᱾ ᱱᱚᱣᱟ ᱫᱚ ᱦᱚᱱᱚᱛ ᱨᱮᱱᱟᱜ ᱢᱤᱫ ᱢᱩᱬᱩᱛ ᱨᱮᱞ ᱴᱨᱮᱥᱚᱱ ᱠᱟᱱᱟ᱾ ᱟᱭᱢᱟ ᱜᱟᱱ ᱮᱠᱥᱯᱨᱮᱥ ᱨᱮᱞ ᱦᱟᱵᱽᱲᱟ/ᱥᱤᱭᱟᱞᱫᱟ/ᱯᱟᱴᱱᱟ/ᱫᱤᱞᱞᱤ/ᱠᱚᱞᱠᱟᱛᱟ ᱥᱴᱮᱥᱟᱱ ᱥᱟᱶ ᱡᱚᱯᱨᱟᱣ ᱢᱮᱱᱟᱜᱼᱟ᱾ ᱱᱚᱰᱮ ᱠᱷᱚᱱ ᱵᱟᱥ ᱞᱟᱵᱽᱯᱩᱨ ᱟᱨ ᱚᱱᱟ ᱥᱩᱨ ᱠᱚᱨᱮᱱᱟᱜ ᱟᱹᱛᱩ ᱠᱚᱨᱮᱵᱟᱥ ᱦᱤᱡᱩᱜ ᱥᱮᱱᱚᱜᱼᱟ᱾
ᱞᱟᱠᱪᱟᱨ
ᱛᱷᱚᱠ: ᱵᱤᱨᱵᱷᱩᱢ ᱛᱷᱚᱠ: ᱵᱤᱨᱵᱷᱩᱢ ᱦᱚᱱᱚᱛ ᱨᱮᱭᱟᱜ ᱥᱚᱦᱚᱨ ᱠᱚ
ᱨᱮᱠᱷᱟ
ᱵᱷᱟᱱᱩᱨᱮᱠᱷᱟ ᱜᱚᱱᱮᱥᱟᱱ  (ᱡᱟᱱᱟᱢ- ᱑᱐ ᱚᱠᱴᱚᱵᱚᱨ ᱑᱙᱕᱔ ᱥᱟ.ᱦᱤᱛ), ᱵᱟ.ᱲᱛᱤ ᱵᱟᱰᱟᱭ ᱢᱮᱞᱟᱝᱠᱤ ᱧᱩᱛᱩᱢ  ᱨᱮᱠᱷᱟ  ᱫᱚ ᱥᱤᱧᱚᱛᱤᱭᱟ. ᱟᱠᱴᱨᱮᱥ ᱠᱟᱱᱟᱭ ᱾ ᱟᱠᱟᱡᱜ ᱫᱚ ᱞᱮᱠᱟᱱ ᱟᱭᱢᱟ-ᱦᱩᱱᱟ.ᱨ ᱟᱨ ᱦᱤᱱᱫᱤ ᱯᱷᱤᱞᱢ ᱡᱮᱜᱮᱛ ᱨᱮ ᱵᱷᱟ.ᱜᱤ ᱧᱩᱛᱩᱢᱟᱱ ᱟᱠᱴᱨᱮᱥ ᱠᱟᱱᱟᱭ ᱾ ᱟᱡ ᱑᱘᱐ ᱠᱷᱚᱱ ᱵᱟ.ᱲᱛᱤ ᱦᱤᱱᱫᱤ ᱯᱷᱤᱞᱢᱨᱮ ᱠᱟ.ᱢᱤ ᱟᱠᱟᱫᱟᱭ ᱟᱨ ᱡᱟ.ᱛᱤᱭᱟ.ᱨᱤ ᱯᱷᱤᱞᱢ ᱟᱣᱟᱨᱰ ᱥᱟᱶᱛᱮ ᱯᱮ ᱡᱮᱠᱷᱟ ᱯᱷᱤᱞᱢ-ᱯᱷᱮᱭᱟᱨ ᱟᱣᱟᱨᱰ ᱟᱢᱮᱴ ᱟᱠᱟᱫᱟᱭ ᱾ ᱟᱡ ᱫᱚ ᱠᱮᱴᱮᱡ, ᱠᱚᱯᱞᱤᱠᱟᱴᱮᱰ ᱠᱩᱲᱤ ᱪᱩᱨᱤᱛᱨᱮ ᱠᱟ.ᱢᱤ ᱟᱠᱟᱫᱟᱭ, ᱢᱚᱱ-ᱜᱚᱲᱦᱚᱱ ᱠᱷᱚᱱ ᱥᱤᱠᱷᱱᱟ.ᱛ ᱵᱟᱱᱟᱨ ᱢᱩᱬ-ᱞᱚᱭᱚᱝ ᱟᱨ ᱟ.ᱯᱱᱟ.ᱛ ᱪᱩᱨᱤᱛ ᱠᱚᱨᱮ ᱵᱷᱟ.ᱜᱤ ᱟᱠᱴᱤᱝ ᱟᱠᱟᱫᱟᱭ ᱾ ᱟᱡ ᱫᱚ ᱟᱠᱴᱚᱨ (ᱟᱯᱟᱛ) ᱡᱮᱤᱱᱤ ᱜᱚᱱᱮᱥᱟᱱ (en:Gemini Ganesan) ᱟᱨ (ᱮᱸᱜᱟᱛ) ᱯᱩᱥᱯᱟᱵᱷᱚᱞᱞᱤ (en:Pushpavalli) ᱛᱤᱨᱤᱱᱤᱡ ᱦᱚᱯᱚᱱ-ᱮᱨᱟ ᱠᱟᱱᱟᱭ ᱾ ᱨᱮᱠᱷᱟ ᱫᱚ ᱑᱙᱕᱘ ᱥᱟᱞᱨᱮ, ᱛᱮᱞᱜᱩ ᱯᱷᱤᱞᱢ ᱤᱱᱛᱤ ᱜᱩᱴᱴᱩ (en:Inti Guttu) ᱢᱤᱫ ᱜᱤᱫᱟ.ᱨ ᱪᱩᱨᱤᱛ ᱦᱚᱛᱮᱛᱮ ᱠᱮᱨᱤᱭᱚᱨ ᱵᱮᱱᱟᱣ ᱞᱮᱫᱟᱭ ᱾ ᱱᱚᱶᱟ ᱨᱮᱭᱟᱜ ᱜᱮ-ᱢᱤᱫ ᱢᱮᱱᱫᱚ ᱑᱙᱖᱙ ᱥᱟᱞᱨᱮ ᱠᱚᱱᱱᱚᱰᱚ ᱯᱷᱤᱞᱢ ᱚᱯᱮᱨᱮᱥᱚᱱ ᱱᱟᱞᱞᱤ ᱥᱤ.ᱟᱭᱤ.ᱰᱤ ᱙᱙᱙ (en:Operation Jackpot Nalli C.I.D 999) ᱯᱩᱭᱞᱩ ᱟᱠᱴᱨᱮᱥ ᱪᱩᱨᱤᱛ ᱟᱨ ᱑᱙᱗᱐ ᱥᱟᱞᱨᱮ, ᱯᱩᱭᱞᱩ ᱦᱤᱱᱫᱤ ᱯᱷᱤᱞᱢ (en:Sawan Bhadon) ᱠᱚᱨᱟᱣ ᱞᱮᱫᱟᱭ ᱾ ᱮᱛᱚᱦᱚᱵ ᱯᱷᱤᱞᱢ ᱠᱚᱨᱮ ᱥᱚᱠᱥᱮᱥ ᱧᱟᱢ ᱠᱟᱛᱮ ᱦᱚᱸ ᱟᱡᱟᱜ ᱠᱚᱭᱚᱜ ᱟᱨ ᱚᱡᱚᱱ ᱠᱷᱟ.ᱛᱤᱨ ᱢᱤᱢᱤᱫ ᱡᱮᱠᱷᱟ ᱠᱚᱥᱴᱚ ᱧᱟᱢ ᱞᱮᱫᱟᱭ ᱚᱱᱟᱠᱚ ᱛᱟᱭᱚᱢ ᱵᱤᱫᱟ.ᱞ ᱥᱩᱫᱷᱟ.ᱨ ᱞᱮᱫ ᱛᱟᱭᱟ ᱟᱨ ᱟᱨᱦᱚᱸ ᱢᱟᱬᱟᱝ ᱥᱮᱫ ᱞᱟᱦᱟ ᱤᱫᱤ ᱞᱮᱱᱟᱭ ᱾ ᱑᱙᱘᱐ ᱥᱟᱞ ᱨᱮᱭᱟᱜ ᱠᱷᱩᱵᱽᱥᱩᱨᱳᱛ (en:Khubsoorat) ᱞᱟ.ᱜᱤᱫ ᱯᱩᱭᱞᱩ ᱡᱮᱠᱷᱟ ᱥᱚᱨᱮᱥ ᱟᱠᱴᱨᱮᱥ ᱯᱷᱤᱞᱢ-ᱯᱷᱮᱭᱟᱨ ᱟᱣᱟᱨᱰ ᱧᱟᱢ ᱞᱮᱫᱟᱭ ᱾
ᱯᱩᱭᱞᱩ ᱡᱤᱭᱚᱱ ᱟᱨ ᱜᱷᱟᱨᱚᱸᱡᱽ
ᱨᱮᱠᱷᱟ ᱫᱚ ᱢᱟᱰᱨᱟᱥ ᱨᱮᱭᱟᱜ ᱛᱟᱢᱤᱞ ᱯᱷᱤᱞᱢ ᱵᱟᱰᱚᱦᱤ ᱜᱷᱟᱨᱚᱸᱡᱽ ᱨᱮ ᱡᱟᱱᱟᱢ ᱞᱮᱱᱟᱭ ᱾ ᱟᱡᱟᱜ ᱜᱤᱫᱟ.ᱨ ᱚᱠᱛᱮ ᱟᱡ ᱵᱟᱵᱟ ᱟᱡᱤᱡ ᱜᱤᱫᱟ.ᱨ ᱢᱮᱱᱛᱮ ᱵᱟᱝᱜᱮᱭ ᱦᱮᱸᱥᱤᱠᱟ.ᱨ ᱞᱮᱫᱮ ᱛᱟᱦᱮᱸᱱ ᱾ ᱨᱮᱠᱷᱟ ᱨᱤᱱ ᱫᱚ ᱢᱤᱫ ᱵᱩᱦᱤᱱ, ᱢᱤᱫ ᱟᱫᱷᱟ-ᱵᱷᱟ.ᱭᱟ.ᱫ ᱟᱨ ᱢᱚᱬᱮ ᱜᱚᱴᱟᱝ ᱟᱫᱷᱟ-ᱵᱩᱦᱤᱱ ᱢᱮᱱᱟᱜ ᱠᱚᱣᱟ ᱾ ᱱᱚᱶᱟ ᱠᱚᱫᱚ ᱑᱙᱗᱐ ᱥᱟᱞ ᱵᱳᱞᱤᱣᱩᱰ ᱡᱮᱜᱮᱛᱨᱮ ᱵᱚᱞᱚᱱ ᱚᱠᱛᱮ ᱞᱟ.ᱭ ᱥᱚᱫᱚᱨ ᱟᱠᱟᱫᱟᱭ ᱾ ᱟᱡᱟᱜ ᱞᱟᱯᱷᱟᱝ ᱠᱮᱨᱤᱭᱚᱨ ᱟᱢᱮᱴ ᱛᱟᱭᱚᱢ ᱢᱤᱫ ᱯᱟᱛᱷᱟᱢ ᱠᱩᱯᱩᱞᱤ-ᱨᱚᱯᱚᱲ ᱨᱮ ᱟᱡ ᱵᱟᱵᱟ ᱱᱤᱛ ᱦᱟ.ᱵᱤᱡ ᱦᱚᱸ ᱦᱮᱲᱟᱥᱤᱭᱟ. ᱟᱠᱟᱫᱮᱭᱟᱭ ᱢᱮᱱᱛᱮ ᱦᱚᱸ ᱥᱚᱫᱚᱨ ᱟᱠᱟᱫᱟᱭ ᱾ ᱟᱡᱟᱜ ᱡᱟᱱᱟᱢ ᱯᱟ.ᱨᱥᱤ ᱫᱚ ᱛᱮᱞᱜᱩ, ᱮᱱᱦᱚᱸ ᱤᱸᱝᱜᱽᱞᱤᱥ ᱯᱟ.ᱨᱥᱤ ᱛᱮ ᱨᱚᱲ-ᱵᱷᱟ.ᱵᱤᱛ ᱨᱮᱭᱟᱜ ᱫᱚᱠᱷᱚᱞ ᱢᱮᱱᱟᱜ ᱛᱟᱭᱟ ᱾ ᱨᱮᱠᱷᱟ ᱫᱚ ᱛᱟᱢᱤᱞᱱᱟᱰᱩ ᱨᱮᱭᱟᱜ ᱪᱚᱨᱪ ᱯᱟᱨᱠ ᱠᱚᱱᱵᱷᱮᱸᱴ ᱟᱥᱲᱟ (Church Park convent school) ᱨᱮ ᱯᱚᱲᱦᱚᱱ ᱟᱠᱟᱱᱟᱭ ᱾ ᱑᱓ ᱵᱚᱛᱷᱚᱨ ᱩᱢᱮᱨ ᱨᱮ ᱟᱥᱲᱟ ᱚᱞᱚᱜ ᱵᱟ.ᱜᱤ ᱠᱟᱛᱮᱱ ᱟᱠᱴᱤᱝ ᱠᱮᱨᱤᱭᱚᱨ ᱵᱮᱱᱟᱣ ᱮᱦᱚᱵ ᱞᱮᱫᱟᱭ ᱾ ᱱᱚᱶᱟᱠᱚ ᱠᱚᱨᱟᱣ ᱞᱟ.ᱜᱤᱫ ᱟᱡᱟᱜ ᱢᱩᱬ ᱡᱚᱥᱫᱚ ᱵᱟᱝ ᱛᱟᱦᱮᱸ ᱠᱟᱱ ᱛᱟᱭᱟ, ᱜᱷᱟᱨᱚᱸᱡᱽ ᱨᱮᱭᱟᱜ ᱠᱟ.ᱣᱰᱤ ᱟᱱᱟᱴ ᱛᱮᱜᱮ ᱟᱠᱴᱤᱝ ᱠᱮᱨᱤᱭᱚᱨ ᱵᱚᱲᱦᱮ ᱞᱮᱱᱟᱭ ᱾
ᱯᱷᱮᱰᱟᱛ ᱡᱚᱱᱚᱲ
https://en.wikipedia.org/wiki/Rekha
ᱥᱚᱛᱭᱚᱵᱚᱱᱤ ᱢᱩᱛᱷᱩ
ᱥᱚᱛᱭᱚᱵᱚᱱᱤ ᱢᱩᱛᱷᱩ (᱑᱕ ᱯᱷᱮᱵᱽᱨᱩᱣᱟᱨᱤ ᱑᱙᱒᱓ ᱼ ᱑᱑ ᱱᱚᱵᱷᱮᱢᱵᱚᱨ ᱑᱙᱙᱙) ᱫᱚ ᱢᱤᱫ ᱥᱤᱧᱚᱛᱤᱭᱟᱹ ᱨᱟᱡᱽᱟᱹᱨᱤ ᱟᱨ ᱪᱮᱱᱱᱟᱭ, ᱛᱟᱢᱤᱞᱱᱟᱰᱩ ᱨᱤᱱᱤᱡ ᱢᱤᱫ ᱟᱹᱰᱤ ᱫᱟᱲᱮ ᱟᱭᱩᱨᱤᱭᱟᱹ ᱛᱟᱦᱮᱸ ᱠᱟᱱᱟᱭ ᱾ ᱱᱩᱭ ᱫᱚ ᱛᱟᱢᱤᱞᱱᱟᱰᱩ ᱨᱮᱱᱟᱜ ᱵᱤᱫᱷᱟᱱ ᱥᱚᱵᱷᱟ ᱨᱤᱱᱤᱡ ᱥᱚᱦᱮᱫ, ᱯᱚᱱᱚᱛ ᱥᱚᱵᱷᱟ ᱥᱚᱦᱮᱫ ᱟᱨ ᱛᱟᱞᱢᱟ ᱢᱚᱱᱛᱨᱤ ᱛᱟᱦᱮᱸ ᱠᱟᱱᱟᱭ ᱾ ᱩᱱᱤᱫᱚ ᱫᱨᱟᱵᱤᱲ ᱢᱩᱱᱮᱛᱨᱚ ᱠᱚᱲᱜᱚᱢ ᱤᱡ ᱥᱚᱦᱮᱫ ᱞᱮᱠᱟᱛᱮ ᱟᱡᱟᱜ ᱨᱟᱡᱽᱟᱹᱨᱤ ᱡᱤᱭᱚᱱ ᱮ ᱮᱦᱚᱵ ᱠᱮᱫᱟ, ᱟᱡᱟᱜ ᱜᱮ ᱯᱟᱨᱴᱤ, ᱛᱷᱚᱡᱽᱛᱷᱚᱯᱚᱴᱴᱚᱨ ᱢᱩᱱᱮᱛᱨᱚ ᱠᱚᱲᱜᱚᱢ ᱮ ᱮᱦᱚᱵ ᱠᱮᱫᱟ ᱟᱨ ᱛᱟᱭᱚᱢ ᱛᱮ ᱚᱱᱱᱟ ᱫᱨᱟᱵᱤᱲ ᱢᱩᱱᱮᱛᱨᱚ ᱠᱚᱲᱜᱚᱢ ᱨᱮ ᱥᱮᱞᱮᱫ ᱮᱱᱟ ᱾
ᱵᱤᱫᱷᱟᱱ ᱥᱚᱵᱷᱟ ᱨᱤᱱᱤᱡ ᱥᱚᱦᱮᱫ
ᱱᱩᱭ ᱫᱚ ᱑᱙᱔᱙ ᱥᱟᱞ ᱨᱮ ᱫᱨᱟᱵᱤᱲ ᱢᱩᱱᱮᱛᱨᱚ ᱠᱚᱲᱜᱚᱢ (DMK) ᱟᱜ ᱮᱛᱚᱦᱚᱵ ᱛᱟᱭᱚᱢ ᱠᱷᱚᱱ ᱥᱚᱦᱮᱫ ᱮ ᱛᱟᱦᱮᱸ ᱠᱟᱱᱟᱭ ᱾ ᱑᱙᱕᱓ ᱥᱟᱞ ᱨᱮ, ᱩᱱᱤ ᱠᱩᱞᱟ ᱠᱚᱞᱵᱷᱤ ᱛᱷᱤᱴᱴᱚᱢ ᱥᱟᱞᱟᱜ DMK ᱟᱜ ᱵᱤᱨᱚᱫᱷ ᱨᱮᱱᱟᱜ ᱟᱹᱭᱩᱨ ᱞᱟᱹᱜᱤᱫ ᱛᱮ ᱜᱤᱨᱟᱯᱷᱛᱟᱨ ᱞᱮᱫᱮ ᱭᱟᱠᱚ ᱛᱟᱦᱮᱸᱫ ᱾ ᱑᱙᱕᱙ᱼ᱕᱘ ᱥᱟᱞ ᱚᱠᱛ᱗, ᱱᱚᱣᱟ ᱯᱟᱨᱴᱤ ᱨᱤᱱᱤᱡ ᱯᱟᱥᱱᱟᱣ ᱥᱩᱛᱨᱮᱛ ᱛᱟᱦᱮᱸ ᱠᱟᱱᱟᱭ ᱾ ᱩᱱᱤᱫᱚ ᱚᱱᱱᱟᱭ ᱯᱚᱛᱨᱤᱠᱟ ᱟᱜ ᱥᱚᱸᱯᱟᱫᱚᱠ ᱞᱮᱠᱟᱛᱮ ᱦᱚᱸ ᱠᱟᱹᱢᱤ ᱟᱠᱟᱫᱟ ᱾ ᱩᱱᱤᱫᱚ ᱑᱙᱕᱗ ᱥᱟᱞ ᱟᱨ ᱑᱙᱗᱗ ᱥᱟᱞ ᱟᱨ ᱑᱙᱘᱔ ᱥᱟᱞ ᱛᱟᱞᱟ ᱨᱮ ᱡᱚᱛᱚ ᱵᱤᱫᱷᱟᱱ ᱥᱚᱵᱷᱟ ᱵᱟᱪᱷᱱᱟᱣ ᱨᱮ ᱯᱮᱨᱚᱝᱵᱩᱨ ᱟᱨ ᱩᱞᱩᱝᱫᱩᱨᱯᱮᱴ ᱵᱟᱪᱷᱱᱟᱣ ᱴᱚᱴᱷᱟ ᱠᱷᱚᱱ ᱵᱤᱫᱷᱟᱱ ᱥᱚᱵᱷᱟ ᱵᱟᱪᱷᱱᱟᱣ ᱞᱟᱹᱲᱦᱟᱹᱭ ᱮᱱᱟ ᱾ ᱩᱱᱤᱫᱚ ᱯᱮᱨᱚᱝᱵᱩᱨ ᱵᱟᱪᱷᱱᱟᱣ ᱴᱚᱴᱷᱟ ᱠᱷᱚᱱ ᱯᱮ ᱫᱷᱟᱣ ᱢᱤᱫ ᱯᱷᱩᱨᱜᱟᱹᱞ ᱠᱟᱱᱰᱤᱰᱮᱴ ᱞᱮᱠᱟᱛᱮ ᱡᱤᱛᱠᱟᱹᱨ ᱮᱱᱟ ᱾ ᱑᱙᱕᱗ ᱥᱟᱞ ᱨᱮᱱᱟᱜ ᱵᱟᱪᱷᱱᱟᱣ, ᱑᱙᱖᱗ ᱥᱟᱞ ᱨᱮ ᱫᱨᱟᱵᱤᱲ ᱢᱩᱱᱮᱛᱨᱚ ᱠᱚᱲᱜᱚᱢ ᱤᱡ ᱠᱟᱱᱰᱤᱰᱮᱴ ᱞᱮᱠᱟᱛᱮ, ᱟᱨ ᱑᱙᱗᱑ ᱥᱟᱞ ᱨᱮᱱᱟᱜ ᱵᱟᱪᱷᱱᱟᱣ ᱨᱮ ᱾  ᱱᱩᱭ ᱫᱚ ᱑᱙᱖᱒ ᱥᱟᱞ ᱨᱮᱱᱟᱜ ᱵᱟᱪᱷᱱᱟᱣ ᱨᱮ ᱯᱮᱨᱚᱢᱵᱩᱨ ᱠᱷᱚᱱ ᱟᱨ ᱑᱙᱗᱗ ᱥᱟᱞ ᱨᱮᱱᱟᱜ ᱵᱟᱪᱷᱱᱟᱣ ᱨᱮ ᱩᱞᱩᱝᱫᱩᱨᱯᱮᱴ ᱵᱟᱪᱷᱱᱟᱣ ᱴᱚᱴᱷᱟ ᱠᱷᱚᱱ ᱦᱟᱨᱟᱣ ᱮᱱᱟ ᱾
ᱛᱟᱢᱤᱞᱱᱟᱰᱩ ᱢᱚᱱᱛᱨᱤ
ᱩᱱᱤᱫᱚ ᱑᱙᱖᱗ ᱥᱟᱞ ᱠᱷᱚᱱ ᱑᱙᱖᱙ ᱥᱟᱞ ᱫᱷᱟᱹᱵᱤᱡ ᱛᱟᱢᱤᱞᱱᱟᱰᱩ ᱨᱮ ᱥᱤᱮᱱ ᱚᱱᱱᱟᱫᱩᱨᱚᱭ ᱱᱟᱜ ᱥᱟᱥᱚᱱ ᱪᱟᱪᱞᱟᱣ ᱚᱠᱛᱚ ᱦᱚᱨᱤᱡᱚᱱ ᱠᱚᱞᱭᱟᱬ ᱟᱨ ᱥᱩᱪᱱᱟ ᱢᱚᱱᱛᱨᱤ ᱞᱮᱠᱟᱛᱮ ᱠᱟᱹᱢᱤ ᱠᱮᱫᱟ ᱾ ᱩᱱᱤᱫᱚ ᱑᱙᱗᱔ ᱥᱟᱞ ᱫᱷᱟᱹᱵᱤᱡ ᱮᱢ. ᱠᱚᱨᱩᱬᱟᱱᱤᱫᱷᱤ ᱟᱜ ᱥᱟᱥᱚᱱ ᱪᱟᱪᱞᱟᱣ ᱨᱮ ᱟᱨᱦᱚᱸ ᱦᱚᱨᱤᱡᱚᱱ ᱠᱚᱞᱭᱟᱬ ᱢᱚᱱᱛᱨᱤ ᱞᱮᱠᱟᱛᱮ ᱠᱟᱹᱢᱤ ᱠᱮᱫᱟ ᱾
ᱛᱟᱞᱢᱟ ᱢᱚᱱᱛᱨᱤ
ᱩᱱᱤᱫᱚ ᱓ ᱮᱯᱨᱤᱞ ᱑᱙᱗᱘ ᱥᱟᱞ ᱠᱷᱚᱱ ᱒ ᱮᱯᱨᱤᱞ ᱑᱙᱘᱔ ᱥᱟᱞ ᱛᱟᱞᱟ ᱨᱮ ᱚᱱᱱᱟ ᱫᱨᱟᱵᱤᱲ ᱢᱩᱱᱮᱛᱨᱚ ᱠᱚᱲᱜᱚᱢ ᱯᱨᱚᱛᱤᱱᱤᱫᱷᱤ ᱞᱮᱠᱟᱛᱮ ᱨᱟᱡᱽᱥᱚᱵᱷᱟ ᱥᱚᱦᱮᱫ ᱞᱮᱠᱟᱛᱮ ᱠᱟᱹᱢᱤ ᱠᱮᱫᱟ ᱾ ᱩᱱᱤᱫᱚ ᱑᱙᱗᱙ ᱥᱟᱞ ᱨᱮ ᱪᱚᱨᱚᱬ ᱥᱤᱝ ᱫᱚ ᱥᱟᱥᱚᱱ ᱪᱟᱪᱞᱟᱣ ᱨᱮ ᱛᱟᱞᱢᱟ ᱢᱚᱱᱛᱨᱤ ᱞᱮᱠᱟᱛᱮ ᱠᱟᱹᱢᱤ ᱠᱮᱫᱟ ᱟᱨ ᱱᱩᱭ ᱵᱟᱞᱟ ᱯᱚᱡᱟᱱᱩᱨ ᱥᱟᱶ ᱢᱟᱲᱟᱝ ᱫᱚ ᱵᱟᱨᱭᱟ ᱜᱮᱨᱼᱠᱚᱝᱜᱽᱨᱮᱥ ᱫᱨᱟᱵᱤᱲ ᱫᱚᱞ ᱛᱟᱦᱮᱸ ᱠᱟᱱᱟᱭ ᱾ ᱛᱟᱢᱤᱞᱱᱟᱰᱩ ᱨᱤᱱᱤᱡ ᱨᱟᱡᱽᱟᱹᱨᱤ ᱫᱚ ᱛᱟᱞᱢᱟ ᱢᱚᱱᱛᱨᱤ ᱨᱮ ᱥᱮᱵᱟᱭᱟ ᱾
ᱰᱷᱟᱠᱟ ᱡᱮᱜᱮᱛ ᱵᱤᱨᱫᱟᱹᱜᱟᱲ
ᱰᱷᱟᱠᱟ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱫᱚ ᱰᱷᱟᱠᱟ ᱨᱮᱱᱟᱜ ᱥᱟᱦᱵᱟᱜᱽ ᱨᱮ ᱢᱮᱱᱟᱜ ᱢᱤᱫᱴᱮᱱ ᱥᱚᱨᱠᱟᱨᱤ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱠᱟᱱᱟ᱾ ᱑᱙᱒᱑ ᱥᱮᱨᱢᱟ ᱨᱮ ᱱᱚᱣᱟ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱫᱚ ᱵᱮᱱᱟᱣᱟᱠᱟᱱᱟ᱾ ᱚᱱᱟ ᱥᱮᱨᱢᱟ ᱨᱮᱱᱟᱜ ᱑ ᱡᱩᱞᱟᱭ ᱢᱟᱹᱦᱤᱛ ᱠᱷᱚᱱ ᱚᱸᱰᱮ ᱚᱞ ᱯᱟᱲᱦᱟᱣ ᱮᱛᱦᱚᱵ ᱟᱠᱟᱱᱟ᱾ ᱱᱚᱣᱟ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱫᱚ ᱯᱨᱟᱪᱪᱚ ᱨᱮᱱᱟᱜ ᱚᱠᱥᱯᱷᱳᱨᱰ ᱢᱮᱱᱛᱮ ᱦᱚᱸ ᱠᱚ ᱵᱟᱰᱟᱭᱟ᱾
ᱱᱟᱜᱟᱢ
ᱵᱨᱤᱴᱤᱥ ᱥᱟᱥᱚᱱ ᱚᱠᱛᱚᱨᱮ ᱥᱟᱹᱫᱷᱤᱱ ᱡᱟᱹᱛᱤ ᱞᱮᱠᱟᱛᱮ ᱵᱤᱠᱟᱥ ᱞᱟᱹᱜᱤᱛ ᱵᱤᱥ ᱥᱚᱛᱚᱠ ᱨᱮᱱᱟᱜ ᱫᱚᱥᱟᱨ ᱫᱚᱥᱚᱠ ᱨᱮ ᱰᱷᱟᱠᱟ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱛᱷᱟᱯᱚᱱ ᱨᱮᱱᱟᱜ ᱠᱩᱨᱩᱢᱩᱴᱩ ᱮᱛᱦᱚᱵ ᱞᱮᱱᱟ᱾ ᱵᱨᱤᱴᱤᱥ ᱟᱢᱚᱞ ᱨᱮ ᱥᱟᱥᱚᱠ ᱠᱳᱣᱟᱜ ᱵᱟᱹᱲᱤᱡ ᱨᱤᱠᱟᱹ ᱵᱤᱨᱩᱫᱷ ᱯᱩᱨᱩᱵᱽ ᱵᱟᱝᱞᱟ ᱨᱮᱱ ᱢᱟᱹᱱᱢᱤ ᱠᱳᱣᱟᱜ ᱯᱨᱚᱛᱤᱵᱟᱫᱽ ᱨᱮᱱᱟᱜ ᱚᱨᱡᱚ ᱠᱟᱱᱟ ᱰᱷᱟᱠᱟ ᱡᱮᱜᱮᱛ ᱵᱤᱨᱫᱟᱹᱜᱟᱲ᱾
ᱥᱚᱛᱭᱚᱵᱚᱱᱤ ᱢᱩᱛᱷᱩ
ᱥᱟᱹᱠᱷᱭᱟᱹᱛ
ᱛᱷᱚᱠ:ᱛᱟᱢᱤᱞᱱᱟᱰᱩ ᱵᱤᱫᱷᱟᱱ ᱥᱚᱵᱷᱟ ᱨᱤᱱᱤᱡ ᱥᱚᱦᱮᱫ ᱛᱷᱚᱠ:ᱫᱨᱟᱵᱤᱲ ᱢᱩᱱᱮᱛᱨᱚ ᱠᱚᱲᱜᱚᱢ ᱨᱟᱡᱽᱟᱹᱨᱤᱭᱟᱱ ᱛᱷᱚᱠ:ᱛᱟᱢᱤᱞᱱᱟᱰᱩ ᱨᱤᱱᱤᱡ ᱛᱟᱞᱢᱟ ᱢᱚᱱᱛᱨᱤ ᱛᱷᱚᱠ:᱑᱙᱒᱓ ᱡᱟᱱᱟᱢ ᱠᱚ ᱛᱷᱚᱠ:᱑᱙᱙᱙ ᱜᱩᱨ ᱠᱚ ᱛᱷᱚᱠ:ᱛᱟᱢᱤᱞᱱᱟᱰᱩ ᱨᱮᱱᱟᱜ ᱨᱟᱡᱽᱟᱹᱨᱤ ᱨᱮ ᱛᱤᱨᱞᱟᱹ
ᱮᱛᱚᱢ ᱢᱟᱞᱩᱠᱩ
ᱮᱛᱚᱢ ᱢᱟᱞᱩᱠᱩ (ᱤᱱᱫᱳᱱᱮᱥᱤᱭᱟᱱ: Maluku Utara) ᱫᱚ ᱤᱱᱫᱳᱱᱮᱥᱤᱭᱟ ᱫᱤᱥᱚᱢ ᱨᱮᱱᱟᱜ ᱢᱤᱫ ᱯᱚᱱᱚᱛ ᱠᱟᱱᱟ ᱾ ᱱᱚᱶᱟ ᱫᱚ ᱢᱟᱞᱩᱠᱩ ᱫᱤᱯᱠᱚ ᱨᱮᱱᱟᱜ ᱮᱛᱚᱢ ᱴᱚᱴᱷᱟ ᱤᱫᱤ ᱠᱟᱛᱮᱡ ᱵᱮᱱᱟᱣ ᱟᱠᱟᱱᱟ ᱾ ᱯᱚᱱᱚᱛ ᱨᱮᱱᱟᱜ ᱮᱛᱚᱢ ᱥᱮᱫ ᱯᱨᱚᱥᱟᱱᱛ ᱢᱟᱦᱟᱫᱚᱨᱭᱟ, ᱥᱟᱢᱟᱝ ᱥᱮᱫ ᱦᱟᱞᱢᱟᱦᱮᱨᱟ ᱫᱚᱨᱮᱭᱟ, ᱯᱟᱪᱮ ᱥᱮᱫ ᱢᱟᱞᱩᱠᱩ ᱫᱚᱨᱮᱭᱟ ᱟᱨ ᱠᱚᱧᱮ ᱥᱮᱫ ᱥᱮᱨᱟᱢ ᱫᱚᱨᱮᱭᱟ ᱢᱮᱱᱟᱜᱼᱟ ᱾ ᱮᱛᱚᱢ ᱢᱟᱞᱩᱠᱩ ᱯᱚᱱᱚᱛ ᱨᱮᱱᱟᱜ ᱨᱟᱡᱽᱜᱟᱲ ᱫᱚ ᱥᱳᱯᱷᱤᱯᱷᱤ ᱠᱟᱱᱟ, ᱡᱟᱦᱟ ᱫᱚ ᱯᱚᱱᱚᱛ ᱨᱮᱱᱟᱜ ᱥᱟᱱᱟᱢ ᱠᱷᱚᱱ ᱢᱟᱨᱟᱝ ᱫᱤᱯ ᱦᱟᱞᱢᱟᱦᱮᱨᱟ ᱨᱮ ᱢᱮᱱᱟᱜᱼᱟ ᱟᱨ ᱥᱟᱱᱟᱢ ᱠᱷᱚᱱ ᱢᱟᱨᱟᱝ ᱥᱚᱦᱚᱨ ᱫᱚ ᱛᱮᱨᱱᱟᱛᱮ ᱫᱤᱯ ᱥᱚᱦᱚᱨ ᱠᱟᱱᱟ ᱾ ᱒᱐᱑᱐ ᱥᱮᱨᱢᱟ ᱨᱮᱱᱟᱜ ᱦᱚᱲᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ ᱮᱛᱚᱢ ᱢᱟᱞᱩᱠᱩ ᱯᱚᱱᱚᱛ ᱨᱮ ᱑,᱐᱓᱘,᱐᱘᱗ ᱜᱟᱱ ᱦᱚᱲ ᱠᱚ ᱛᱟᱦᱮ ᱠᱟᱱᱟ, ᱱᱚᱶᱟ ᱫᱚ ᱤᱱᱫᱳᱱᱮᱥᱤᱭᱟ ᱨᱮᱱᱟᱜ ᱠᱚᱢ ᱦᱚᱲᱮᱞ ᱢᱮᱱᱟᱜ ᱠᱚ ᱯᱚᱱᱚᱛ ᱠᱚ ᱢᱩᱫ ᱨᱮ ᱢᱤᱫ ᱯᱚᱱᱚᱛ ᱠᱟᱱᱟ ᱾ ᱱᱮᱛᱟᱨᱟᱜ (ᱡᱩᱞᱟᱭ ᱒᱐᱑᱙) ᱥᱚᱨᱠᱟᱨᱤ ᱟᱢᱫᱟᱡᱽ ᱞᱮᱠᱟᱛᱮ ᱱᱚᱶᱟ ᱯᱚᱱᱚᱛ ᱨᱮ ᱑,᱒᱓᱕,᱗᱐᱐ ᱜᱟᱱ ᱦᱚᱲ ᱢᱮᱱᱟᱜ ᱠᱚᱣᱟ ᱾
ᱮᱛᱚᱢ ᱢᱟᱞᱩᱠᱩ ᱫᱚ ᱥᱟᱢᱟᱝ ᱤᱱᱫᱳᱱᱮᱥᱤᱭᱟ ᱫᱤᱯᱠᱚ ᱨᱮᱱᱟᱜ ᱯᱩᱭᱟ ᱤᱥᱞᱟᱢ ᱥᱟᱞᱛᱟᱱᱟᱛ ᱨᱮᱱᱟᱜ ᱛᱟᱞᱢᱟ ᱛᱟᱦᱮ ᱠᱟᱱᱟ - ᱵᱟᱠᱟᱱ, ᱡᱟᱭᱞᱳᱞᱳ,ᱴᱤᱰᱳᱨᱮ ᱟᱨ ᱛᱮᱨᱱᱟᱛᱮ - ᱢᱳᱞᱳᱠᱩ ᱠᱩᱭᱮ ᱨᱟᱦᱟ (ᱢᱟᱞᱩᱠᱩ ᱨᱮᱱᱟᱜ ᱯᱩᱱᱭᱟ ᱵᱩᱨᱩ) ᱢᱮᱱᱛᱮ ᱵᱟᱲᱟᱭᱚᱜ ᱠᱟᱱ ᱛᱟᱦᱮᱱᱟ ᱾ ᱑᱖ ᱥᱟᱭ ᱥᱮᱨᱢᱟ ᱨᱮ ᱤᱣᱨᱳᱯᱤᱭᱚ ᱠᱚ ᱦᱮᱡᱽ ᱛᱟᱭᱚᱢ, ᱮᱛᱚᱢ ᱢᱟᱞᱩᱠᱩ ᱯᱚᱨᱛᱩᱜᱤᱡᱽ, ᱥᱯᱮᱱᱤᱥ ᱟᱨ ᱰᱟᱪᱽ ᱠᱚ ᱢᱩᱫ ᱨᱮ ᱱᱚᱶᱟ ᱴᱚᱴᱷᱟ ᱪᱟᱪᱞᱟᱣ ᱞᱟᱹᱜᱤᱫ ᱨᱮᱯᱮᱪ ᱨᱮᱱᱟᱜ ᱛᱟᱞᱢᱟ ᱞᱮᱠᱟᱛᱮ ᱨᱟᱠᱟᱯ ᱦᱮᱡᱽ ᱞᱮᱱᱟ ᱾ ᱢᱩᱪᱟᱹᱫ ᱨᱮ ᱰᱟᱪᱽ ᱠᱚ ᱡᱤᱛᱠᱟᱹᱨ ᱞᱮᱱᱟ ᱟᱨ ᱯᱮᱫᱚᱥᱚᱠ ᱱᱚᱶᱟ ᱴᱚᱴᱷᱟ ᱪᱟᱪᱞᱟᱣ ᱨᱮᱱᱟᱜ ᱮᱛᱚᱦᱚᱵ ᱞᱮᱫᱟ ᱾ ᱫᱚᱥᱟᱨ ᱡᱮᱜᱮᱛ ᱞᱟᱹᱰᱷᱟᱹᱭ ᱨᱮ ᱡᱟᱯᱟᱱᱤᱡᱽ ᱱᱚᱶᱟ ᱴᱚᱴᱷᱟ ᱠᱚ ᱫᱚᱠᱷᱚᱞ ᱞᱮᱫᱼᱟ, ᱟᱨ ᱛᱮᱨᱱᱟᱛᱮ ᱜᱮ ᱯᱨᱚᱥᱟᱱᱛ ᱢᱟᱦᱟᱫᱚᱨᱭᱟ ᱚᱱᱪᱚᱞ ᱨᱮ ᱥᱟᱥᱚᱱ ᱨᱮᱱᱟᱜ ᱛᱟᱞᱢᱟ ᱞᱮᱠᱟᱛᱮ ᱛᱟᱦᱮ ᱞᱮᱱᱟ ᱾ ᱤᱱᱫᱳᱱᱮᱥᱤᱭᱟ ᱨᱮᱭᱟᱜ ᱯᱷᱩᱨᱜᱟᱹᱞ ᱛᱟᱭᱚᱱ ᱱᱚᱶᱟ ᱫᱚ ᱢᱟᱞᱩᱠᱩ ᱯᱚᱱᱚᱛ ᱨᱮᱱᱟᱜ ᱴᱚᱴᱷᱟ ᱛᱟᱦᱮ ᱠᱟᱱᱟ ᱾
ᱫᱷᱚᱨᱚᱢ
ᱢᱟᱞᱩᱠᱩ ᱨᱮᱱᱟᱜ ᱡᱟᱹᱥᱛᱤ ᱜᱟᱱ ᱦᱚᱲ ᱜᱮ ᱤᱥᱞᱟᱢ ᱫᱷᱚᱨᱚᱢ ᱠᱚ ᱢᱟᱱᱟᱣᱼᱵᱟᱛᱟᱣ ᱮᱫ ᱠᱟᱱᱟ ᱟᱨ ᱧᱩᱢ ᱜᱟᱱᱚᱢ ᱞᱮᱠᱟᱱ ᱤᱥᱟᱹᱭ ᱫᱷᱚᱨᱚᱢ (ᱡᱟᱹᱥᱛᱤ ᱜᱮ ᱯᱨᱳᱴᱮᱥᱴᱟᱱ) ᱢᱟᱱᱟᱣᱼᱵᱟᱛᱟᱣ ᱦᱚᱲ ᱦᱚᱸ ᱢᱮᱱᱟᱜ ᱠᱚᱣᱟ ᱾ ᱟᱨ ᱮᱴᱟᱜ ᱞᱮᱠᱷᱟᱥᱤᱫ ᱫᱷᱚᱨᱚᱢ ᱠᱚ ᱦᱩᱭᱩᱜ ᱠᱟᱱᱟ, ᱦᱤᱱᱫᱩ, ᱵᱩᱫᱫᱷᱚ ᱟᱨ ᱱᱟᱱᱟᱦᱩᱱᱟᱹᱨ ᱮᱴᱟᱜ ᱫᱷᱚᱨᱚᱢ ᱠᱚ ᱾
ᱢᱟᱞᱩᱠᱩ (ᱯᱚᱱᱚᱛ)
ᱢᱟᱞᱩᱠᱩ ᱫᱚ ᱤᱱᱫᱳᱱᱮᱥᱤᱭᱟ ᱫᱤᱥᱚᱢ ᱨᱮᱱᱟᱜ ᱢᱤᱫ ᱯᱚᱱᱚᱛ ᱠᱟᱱᱟ ᱾ ᱱᱚᱶᱟ ᱫᱚ ᱢᱟᱞᱩᱠᱩ ᱫᱤᱯᱠᱚ ᱨᱮᱱᱟᱜ ᱛᱟᱞᱢᱟ ᱟᱨ ᱠᱚᱧᱮ ᱥᱮᱱᱟᱜ ᱴᱚᱴᱷᱟ ᱤᱫᱤ ᱠᱟᱛᱮᱡ ᱵᱮᱱᱟᱣ ᱟᱠᱟᱱᱟ ᱾ ᱯᱚᱱᱚᱛ ᱨᱮᱱᱟᱜ ᱨᱟᱡᱽᱜᱟᱲ ᱟᱨ ᱢᱩᱬᱩᱛ ᱥᱚᱦᱚᱨ ᱠᱚ ᱟᱢᱵᱳᱱ, ᱡᱟᱦᱟ ᱫᱚ ᱦᱩᱰᱤᱝ ᱟᱢᱵᱳᱱ ᱫᱤᱯ ᱨᱮ ᱢᱮᱱᱟᱜ ᱟᱠᱟᱫᱟ ᱾ ᱖᱒,᱙᱔᱖ ᱪᱟᱹᱣᱠᱟᱹ ᱠᱤᱢᱤ ᱚᱛᱦᱟᱥᱟ ᱤᱫᱤ ᱠᱟᱛᱮᱡ ᱵᱮᱱᱟᱣ ᱟᱠᱟᱱᱟ ᱱᱚᱶᱟ ᱯᱚᱱᱚᱛ ᱨᱮ ᱒᱐᱑᱐ ᱥᱮᱨᱢᱟ ᱨᱮᱱᱟᱜ ᱦᱚᱲᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ ᱑,᱕᱓᱓,᱕᱐᱖ ᱜᱟᱱ ᱦᱚᱲ ᱠᱚ ᱛᱟᱦᱮ ᱠᱟᱱᱟ ᱾ ᱟᱨ ᱱᱮᱛᱟᱨᱟᱜ ᱥᱚᱨᱠᱟᱨᱤ ᱟᱢᱫᱟᱡᱽ ᱞᱮᱠᱟᱛᱮ ᱱᱚᱸᱰᱮ ᱑,᱗᱖᱘,᱕᱐᱐ ᱜᱟᱱ ᱦᱚᱲ ᱢᱮᱱᱟᱜ ᱠᱚᱣᱟ (᱒᱐᱑᱙ ᱥᱮᱨᱢᱟ ᱨᱮ) ᱾ ᱢᱟᱞᱩᱠᱩ ᱯᱚᱱᱚᱛ ᱫᱚ ᱤᱱᱫᱳᱱᱮᱥᱤᱭᱟ ᱨᱮᱱᱟᱜ ᱥᱟᱢᱟᱝ ᱥᱮᱫ ᱨᱮ ᱢᱮᱱᱟᱜᱼᱟ ᱾ ᱱᱚᱶᱟ ᱯᱚᱱᱚᱛ ᱨᱮᱱᱟᱜ ᱮᱛᱚᱢ ᱥᱮᱫ ᱮᱛᱚᱢ ᱢᱟᱞᱩᱠᱩ ᱟᱨ ᱯᱟᱪᱮ ᱯᱟᱯᱩᱣᱟ, ᱯᱟᱪᱮ ᱥᱮᱫ ᱥᱩᱞᱟᱣᱮᱥᱤ ᱟᱨ ᱠᱚᱧᱮ ᱥᱩᱞᱟᱣᱮᱥᱤ, ᱠᱚᱧᱮ ᱥᱮᱫ ᱵᱟᱱᱫᱟ ᱫᱚᱨᱮᱭᱟ, ᱥᱟᱢᱟᱝ ᱛᱤᱢᱳᱨ ᱟᱨ ᱥᱟᱢᱟᱝ ᱱᱩᱥᱟ ᱛᱮ ᱫᱷᱟᱨᱟ ᱟᱨ ᱥᱟᱢᱟᱝ ᱥᱮᱫ ᱟᱨᱟᱯᱷᱩᱨᱟ ᱫᱚᱨᱮᱭᱟ ᱟᱨ ᱯᱟᱯᱩᱣᱟ ᱢᱮᱱᱟᱜᱼᱟ ᱾
ᱢᱟᱞᱩᱠᱩ ᱨᱮ ᱵᱟᱨᱭᱟ ᱢᱩᱬᱩᱛ ᱫᱷᱚᱨᱚᱢ ᱢᱮᱱᱟᱜᱼᱟ, ᱢᱤᱫ ᱤᱥᱞᱟᱢ, ᱡᱟᱦᱟ ᱫᱚ ᱯᱚᱱᱚᱛ ᱨᱮᱱ ᱔᱙.᱖᱑% ᱦᱚᱲ ᱠᱚ ᱢᱟᱱᱟᱣᱟ ᱟᱨ ᱤᱥᱟᱹᱭ (ᱯᱨᱳᱴᱮᱥᱴᱟᱱ ᱟᱨ ᱠᱮᱛᱷᱟᱞᱤᱠ ᱵᱟᱱᱟᱨ ᱜᱮ) ᱡᱟᱦᱟ ᱫᱚ ᱯᱚᱱᱚᱛ ᱨᱮᱱ ᱔᱙,᱑᱖% ᱦᱚᱲ ᱠᱚ ᱢᱟᱱᱟᱣᱟ ᱾ ᱤᱥᱞᱟᱢ ᱟᱨ ᱤᱥᱟᱹᱭ ᱫᱷᱚᱨᱚᱢ ᱢᱩᱫ ᱨᱮ ᱞᱟᱹᱰᱷᱟᱹᱭ ᱥᱮ ᱥᱟᱶᱛᱟ ᱢᱩᱫ ᱨᱮ ᱦᱤᱯᱤᱥᱟᱹ ᱠᱷᱟᱹᱛᱤᱨ ᱢᱟᱞᱩᱠᱩ ᱡᱮᱜᱮᱛ ᱱᱟᱜᱟᱢ ᱨᱮ ᱚᱞ ᱫᱚᱦᱚ ᱢᱮᱱᱟᱜᱼᱟ, ᱡᱟᱦᱟ ᱫᱚ ᱟᱢᱵᱳᱱ ᱴᱨᱮᱡᱮᱰᱤ ᱧᱩᱛᱩᱢ ᱛᱮᱦᱚ ᱵᱟᱲᱟᱭᱚᱜᱼᱟ ᱾ ᱒᱐᱐᱒ ᱥᱮᱨᱢᱟ ᱛᱟᱭᱚᱢ, ᱢᱟᱞᱩᱠᱩ ᱤᱱᱫᱳᱱᱮᱥᱤᱭᱟ ᱨᱮᱱᱟᱜ ᱢᱤᱫ ᱥᱩᱞᱩᱜ ᱥᱟᱹᱱᱛᱤ ᱯᱚᱱᱚᱛ ᱨᱮ ᱵᱚᱫᱚᱞ ᱤᱫᱤᱣᱟᱠᱟᱱᱟ ᱾
᱑᱙᱕᱐ ᱠᱷᱚᱱ ᱑᱙᱙᱙ ᱦᱟᱹᱵᱤᱫ ᱥᱟᱱᱟᱢ ᱢᱟᱞᱩᱠᱩ ᱫᱤᱯᱠᱚ ᱢᱤᱫ ᱴᱮᱱ ᱯᱚᱱᱚᱛ ᱨᱮ ᱥᱮᱞᱮᱫᱽ ᱛᱟᱦᱮ ᱠᱟᱱᱟ ᱾ ᱑᱙᱙᱙ ᱥᱮᱨᱢᱟ ᱨᱮ, ᱢᱟᱞᱩᱠᱩ ᱨᱮᱱᱟᱜ ᱮᱛᱚᱢ ᱴᱚᱴᱷᱟ ᱦᱟᱹᱴᱤᱧ ᱠᱟᱛᱮᱡ ᱱᱟᱶᱟ ᱮᱛᱚᱢ ᱢᱟᱞᱩᱠᱩ (Maluku Utara) ᱯᱚᱱᱚᱛ ᱵᱮᱱᱟᱣ ᱦᱩᱭ ᱠᱟᱱᱟ ᱾
ᱥᱟᱥᱚᱱᱤᱭᱟᱹ ᱴᱚᱴᱷᱟ ᱠᱚ
ᱢᱟᱞᱩᱠᱩ ᱯᱚᱱᱚᱛ ᱟᱨᱮ ᱜᱚᱴᱟᱱ ᱨᱮᱡᱮᱱᱥᱤ ᱟᱨ ᱵᱟᱨᱭᱟ ᱥᱚᱦᱚᱨ ᱟᱢᱵᱳᱱ ᱟᱨ ᱛᱩᱣᱟᱞ ᱨᱮ ᱦᱟᱹᱴᱤᱧ ᱟᱠᱟᱱᱟ ᱾ ᱨᱮᱡᱮᱱᱥᱤ ᱟᱨ ᱥᱚᱦᱚᱨ ᱠᱚ ᱞᱟᱛᱟᱨ ᱨᱮ ᱚᱱᱟ ᱨᱮᱱᱟᱜ ᱨᱟᱡᱽᱜᱟᱲ, ᱒᱐᱑᱐ ᱟᱨ ᱒᱐᱑᱕ ᱥᱮᱨᱢᱟ ᱨᱮᱱᱟᱜ ᱦᱚᱲᱥᱚᱝ, ᱟᱨ ᱱᱮᱛᱟᱨᱟᱜ ᱥᱚᱨᱠᱟᱨᱤ ᱟᱢᱫᱟᱡᱽ (᱒᱐᱑᱙ ᱥᱮᱨᱢᱟ ᱞᱮᱠᱟᱛᱮ) ᱦᱚᱲᱮᱞ ᱠᱚ ᱮᱢ ᱦᱩᱭ ᱮᱱᱟ:
ᱡᱟᱹᱛᱤ ᱠᱚ
ᱢᱟᱞᱩᱠᱩ ᱨᱮ ᱢᱚᱞᱩᱪᱟᱱ ᱦᱚᱲ ᱡᱟᱹᱥᱛᱤ ᱢᱮᱱᱟᱜ ᱠᱚᱣᱟ, ᱡᱟᱦᱟᱸᱭ ᱠᱚ ᱫᱚ ᱱᱤᱣ ᱜᱤᱱᱤ ᱥᱟᱶ ᱯᱷᱤᱡᱤ, ᱵᱷᱟᱱᱩᱣᱟᱛᱩ, ᱥᱚᱞᱮᱢᱚᱱ ᱫᱤᱯᱠᱚ ᱟᱨ ᱯᱨᱚᱥᱟᱱᱛ ᱢᱟᱦᱟᱫᱚᱨᱭᱟ ᱨᱮ ᱢᱮᱱᱟᱜ ᱟᱭᱢᱟ ᱫᱤᱯ ᱫᱤᱥᱚᱢ ᱠᱚᱨᱮ ᱢᱮᱱᱟᱜ ᱠᱚ ᱢᱮᱞᱟᱱᱮᱥᱤᱭᱟᱹ ᱡᱟᱹᱛᱤ ᱜᱷᱟᱨᱚᱸᱡᱽ ᱨᱮᱱ ᱦᱚᱲ ᱠᱟᱱᱟ ᱠᱚ ᱾
ᱵᱟᱨᱦᱮ ᱡᱚᱱᱚᱲ
ᱛᱷᱚᱠ: ᱤᱱᱫᱳᱱᱮᱥᱤᱭᱟ ᱛᱷᱚᱠ: ᱤᱱᱫᱳᱱᱮᱥᱤᱭᱟ ᱨᱮᱱᱟᱜ ᱯᱚᱱᱚᱛ
ᱟᱨᱳᱱ ᱭᱳᱱᱰᱟ
ᱪᱚᱰ ᱵᱷᱟᱰᱮᱨ: ᱰᱮᱭ ᱥᱤᱯᱷᱴ ᱢᱮᱱᱮᱡᱚᱨ, ᱧᱩᱛᱩᱢᱟᱱ ᱢᱤᱫ ᱣᱮᱵᱽ ᱥᱤᱨᱤᱡᱽ ᱨᱮ ᱰᱤᱨᱮᱠᱴᱚᱨ ᱢᱟᱴᱴ ᱥᱞᱳᱣᱱ ᱥᱟᱝ ᱜᱚᱜᱽᱲᱚ-ᱰᱤᱨᱮᱠᱴᱚᱨ ᱞᱮᱠᱟᱛᱮ ᱠᱟ.ᱢᱤ ᱠᱟᱱᱟᱭ ᱾ ᱡᱟᱦᱟᱸ ᱨᱮ ᱫᱚ ᱢᱟᱴᱴ ᱪᱟᱰ ᱞᱟ.ᱜᱤᱱ ᱨᱟᱦᱟ ᱟᱲᱟᱝ ᱮᱢᱮᱫ-ᱟᱭ ᱾
ᱟᱨᱳᱱ ᱣᱤᱥᱠᱚᱱᱥᱤᱱ-ᱤᱣᱩ ᱠᱞᱮᱭᱟ ᱡᱮᱜᱮᱛ ᱵᱤᱨᱫᱟ.ᱜᱟᱲ ᱠᱷᱚᱱᱟᱜ ᱟᱡᱟᱜ ᱥᱚᱱᱮᱨ ᱚᱞ ᱯᱟᱥ ᱞᱮᱜᱼᱟ ᱾ ᱟᱡᱟᱜ ᱠᱷᱟᱴᱚ ᱪᱚᱞᱚᱱ ᱪᱤᱛᱟ.ᱨ, ᱫᱚ ᱞᱟᱭᱤᱯᱷ ᱮᱸᱰ ᱰᱮᱛᱷ ᱚᱯᱷ ᱮ ᱯᱚᱸᱯᱠᱤᱱ(The Life and Death of a Pumpkin), ᱫᱚ "ᱱᱟᱯᱟᱭ ᱠᱷᱟᱴᱚ ᱪᱚᱞᱚᱱ ᱪᱤᱛᱟ.ᱨ" ᱟᱨ "ᱠᱚᱱᱥᱮᱯᱴ" ᱞᱟ.ᱜᱤᱱ ᱪᱤᱠᱟᱜᱳ ᱦᱚᱨᱚᱨ ᱯᱷᱤᱞᱢ ᱯᱷᱮᱥᱴᱳᱵᱟᱞ ᱥᱤᱨᱯᱷᱟ. ᱛᱮᱠᱚ ᱧᱩᱢ ᱥᱟᱨᱦᱟᱣ ᱞᱮᱫᱮᱭᱟ ᱾ His shorts have been screened worldwide including the ᱴᱚᱨᱚᱱᱴᱳ ᱨᱮᱭᱟᱜ ᱡᱚᱥᱴ ᱯᱷᱚᱨ ᱞᱟᱯᱷ ᱯᱷᱮᱥᱴᱤᱵᱟᱞ ᱟᱨ ᱣᱟᱨᱞᱰ ᱣᱟᱭᱤᱰ ᱥᱚᱨᱴ ᱯᱷᱤᱞᱢ ᱯᱷᱮᱥᱴᱤᱵᱟᱞ ᱥᱟᱶᱛᱮ ᱫᱩᱱᱤᱭᱟᱹ ᱥᱟᱨᱟ ᱟᱭᱢᱟ ᱴᱚᱴᱷᱟ ᱴᱷᱟᱶ ᱠᱚᱨᱮ ᱟᱡᱟᱜ ᱠᱷᱟᱴᱚ ᱪᱚᱞᱚᱱ ᱪᱤᱛᱟ.ᱨ ᱫᱚ ᱯᱟᱨᱥᱟᱞ ᱞᱮᱱᱟ ᱾ ᱢᱮᱱᱳᱢᱳᱱᱤᱭ,ᱣᱤᱥᱠᱚᱱᱥᱤᱱ ᱨᱮᱭᱟᱜ ᱢᱚᱱᱠᱤ ᱵᱤᱡᱽᱱᱮᱥ ᱤᱱᱥᱴᱤᱪᱭᱩᱴ ᱨᱮᱭᱟᱜ ᱫᱚᱞ ᱨᱮ ᱦᱚᱸ ᱟᱨᱳᱱ ᱥᱮᱞᱮᱫ ᱢᱮᱱᱟᱭᱟ ᱾
ᱳᱰᱤᱥᱟ ᱨᱤᱱ ᱥᱤᱨᱟᱹ ᱢᱚᱱᱛᱨᱤ ᱠᱚᱣᱟᱜ ᱞᱤᱥᱴᱤ
ᱳᱰᱤᱥᱟ ᱨᱤᱱ ᱥᱤᱨᱟᱹ ᱢᱚᱱᱛᱨᱤ ᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱳᱰᱤᱥᱟ ᱥᱚᱨᱠᱟᱨ ᱨᱤᱱ ᱢᱩᱠᱷᱤᱭᱟᱹ ᱠᱟᱱᱟ ᱠᱚ ᱾ ᱥᱤᱧᱚᱛ ᱨᱮᱱᱟᱜ ᱦᱚᱠᱤᱛ ᱞᱮᱠᱟᱛᱮ ᱨᱟᱡᱽᱯᱟᱞ ᱫᱚ ᱯᱚᱱᱚᱛ ᱥᱚᱨᱠᱟᱨ ᱨᱤᱱᱤᱡ ᱞᱮᱜᱟᱞ ᱢᱩᱠᱷᱤᱭᱟᱹ ᱠᱟᱱᱟᱭ ᱤᱠᱷᱟᱹᱱ ᱥᱟᱹᱨᱤᱭᱟᱹᱛ ᱚᱫᱷᱤᱠᱟᱨ ᱫᱚ ᱥᱤᱨᱟᱹ ᱢᱚᱱᱛᱨᱤ ᱴᱷᱮᱱ ᱛᱟᱦᱮᱸᱱᱟ ᱾
᱑᱙᱔᱖ ᱠᱷᱚᱱ ᱱᱤᱛᱚᱜ ᱫᱷᱟᱹᱨᱤᱡ ᱳᱰᱤᱥᱟ ᱨᱤᱱ ᱑᱔ ᱦᱚᱲ ᱥᱤᱨᱟᱹ ᱢᱚᱱᱛᱨᱤ ᱠᱚ ᱵᱮᱱᱟᱣ ᱦᱩᱭ ᱟᱠᱟᱱᱟ ᱾ ᱱᱚᱵᱤᱱ ᱯᱚᱴᱱᱟᱭᱮᱠ ᱫᱚ ᱡᱚᱛᱚ ᱠᱷᱚᱱ ᱡᱤᱞᱤᱧ ᱚᱠᱛᱚ ᱫᱷᱟᱹᱨᱤᱡ ᱯᱚᱱᱚᱛ ᱨᱤᱱᱤᱡ ᱥᱤᱨᱟᱹ ᱢᱚᱱᱛᱨᱤ ᱞᱮᱠᱟᱛᱮᱭ ᱛᱟᱦᱮᱸ ᱟᱠᱟᱱᱟ ᱾